ފުވައްމުލަކުގައި ފަތުރުވެރިކަމުގެ ވިޔަފާރި ކުރިނޭރުވިގެން މިއުޅެނީ ކީއްވެ؟މިކަލް ނޫސް\nފުވައްމުލަކުގައި ފަތުރުވެރިކަމުގެ ވިޔަފާރި ކުރިނޭރުވިގެން މިއުޅެނީ ކީއްވެ؟\n15 ސެޕްޓެމްބަރ 2017, 8:45 |\nދުނިޔޭގެ ފަތުރުވެރިކަމުގެ ބިޔަ ސިނާއަތުގައި މިއަހަރު ފާހަނގަ ކުރެވެމުން މިދަނީ ބައިނަލްއަގްވާމީ ގޮތުން ދެމެހެއްޓެނިވި ގޮތެއްގައި ފަތުރުވެރިކަމުގެ ހަރަކާތްތައް ބައްޓަންކޮށް ތަރައްގީ ކުރުމަށެވެ. މިގޮތުން އެންމެ ހާއްސަ ސަމާލުކަމެއް ދޭ އެއް ކަމަކީ މި ސިނާއަތުގައި މުޖުތަމައުގެ ހުރިހާ އަފްރާދުންގެ ބައިވެރިވުން ސީދާ ގޮތުންނާއި ނުސީދާ ގޮތުން އޮތުމަށެވެ.\nދިވެހިރާއްޖޭގެ ފަތުރުވެރިކަމުގެ ސިނާއަތަށް ސާޅީސް ހަ އަހަރު ވެގެން ދިޔައިރު ރާއްޖޭގެ މުއްސަނދިކަން އޮތީ ނުވަތަ ކޮންޓްރޯލްކުރަނީ އާބާދީގެ ސައްތައަކުން ބަލާއިރު އެންމެ ތިނެއް ނުވަތަ ފަހެއް އިންސައްތަ މީހުންނެވެ. މިމީހުންނަކީ ފަތުރުވެރިކަމުގެ ވިޔަފާރި މިރާއްޖޭގައި ކޮށް އުޅޭ މަހުޖަނުންނެވެ. ދިވެހިރާއްޖޭގެ ކަނޑުފަޅުތަކާއި ގިރި، ހާ ވިއްކަމުންދާ ޒަމާނެއްގައި ރާއްޖޭގައި އެންމެ ފުޅާކޮށް ކުރާ ވިޔަފާރި ކަމަށްވާ ފަތުރުވެރިކަމުގައި ފުވައްމުލަކު ރައްޔިތުންގެ ބައިވެރިވުން މިހާ ކުޑައީ ކީއްވެތޯ ހޯދާ ބަލަންވެއްޖެއެވެ.\nފަތުރުވެރިކަމުގެ ސިނާއަތަށް ބަލާއިރު ރަށްރަށުގައި ދިރިއުޅޭ ގިނަބަޔަކަށް މަންފާ ލިބޭ ގޮތަށް ހިންގެނީ ގެސްޓްހައުސްގެ ވިޔަފާރިއެވެ. ބިމު ކުލިން ބިންވެރިޔާއަށެވެ. އިމާރާތްކުރުމުން ތަން ރާނައި އިމާރާތްކޮށްދޭ ފަރާތަށެވެ. ތަނަށް އެއްޗެހި ގަންނަ ރަށުގެ ފިހާރަތަކަށެވެ. ތަނުގެ ހިންގުމަށް ބޭނުންވާ އެއްޗެހި ވިއްކާ ދަނޑުވެރިންނާއި މަސްވެރިންނަށެވެ. ރަށުގައި އާއިލާ ކައިރީގައި ތިބެ ވަޒީފާ އަދާކުރުމުގެ ފުރުސަތު ލިބޭ މުވައްޒަފުންނަށެވެ. ރަށަށް ޒިޔާރަތްކުރާ ފަތުރުވެރިންނަށް އެއްޗެހި ވިއްކައިގެން އާމްދަނީ ހޯދުމުގެ ފުރުސަތު ލިބޭ މަސައްކަތްތެރިންނަށެވެ. ކުރުކޮށް ބުނާނަމަ މިއީ މުޅި ރަށަށް އޭގެ ފައިދާ އާއި މަންފާ ލިބޭނެ ވިޔަފާރިއެކެވެ.\nނަމަވެސް ފެންނަނީ ސަރުކާރުން މިވިޔަފާރި ކުރިއެރުވުމަށް މަސައްކަތް ކުރުމުގެ ބަދަލުގައި ހަރުކަށި ގަވާއިދުތަކާއި އެކި ނަންނަމުގައި ޓެކްސްތައް ނަގަން ފަށައި އިތުރު އުދަނގޫތަކަޢި ދަތިތަކެއް ކުރިމަތިވާ ތަނެވެ. ވިޔަފާރިން ނެގޭ ޓެކްސްތައް ގިނަކަމުން އެތަންތަނުގެ އަގު ބޮޑުވެގެން ދާނެ އެވެ. ނަތީޖާއަކަށް ވެގެންދަނީ މިވިޔަފާރީގެވެސް އަގު ބޮޑުވެ ރިސޯޓުތަކާއި ވާދަކުރަން ޖެހި އަގުހެޔޮ މާކެޓު ގެއްލުމެވެ.\nރާއްޖޭގެ ބައެއް ރަށްރަށުގައި ގެސްޓްހައުސްގެ ވިޔަފާރި ފަސޭހަކަމާއި ކާމިޔާބުކޮށް ހިންގާއިރު މިކަމުގައި ބޮޑެތި ގޮންޖެހުންތަކާއި ކުރިމަތިލާން ޖެހިފައިވާ ރަށްތައްވެސް މަދެއް ނޫނެވެ. ފުވައްމުލަކަށް ބަލާއިރު ކުރިމަތިވެފައިވާ އެންމެ ބޮޑު ގޮންޖެހުމަކީ ދަތުރުފަތުރުގެ އަގު ނިހާޔަތަށް ބޮޑުވުމެވެ. އެންމެ އެއަރލައިނަކުން އުދުހުމުގެ މާކެޓު މޮނޮޕޮލައިޒްކޮށް އޮބިއަޅައިގެން ތިބުމެވެ. މާލެއިން ފުވައްމުލަކަށް ދާން ބޭނުންވާ ފަތުރުވެރިޔާ ދަތުރަށް ބޮޑު ހޭދައެއް ކުރަން ޖެހުމެވެ.\nއެކުގައި ކިޔަވަން އުޅުނު އެކުވެރިޔަކާއި އެކު އީދު ބަންދަށް ފުވައްމުލަކަށް ދާން ރާވައިފީމެވެ. ފުރާނެ ދުވަހާއި ހުރިހާ ކަމެއް ރޭވުމަށްފަހު ޓިކެޓު ނެގިތޯ ބަލަން ރައްޓެހި ސޮރަށް ގުޅާލީމެވެ. “އޭ ބުރޯ، މަ ޗުއްޓީ ބަދަލުކޮށްފިން ލަންކާއަށް، ކައެ މެން ރަށަށް ދިޔުމަށްވުރެ ލަންކާ އަށް ދާން ޓިކެޓުވެސް މާ އަގުހެޔޮ، އެހެންވެ އަންހެނުން ގޮވައިގެން ލަންކާއަށް ގޮސް ހަނީމޫން އާކޮށްލިއަސް ތިރަށަށް ދިޔުމަށްވުރެ ރަނގަޅެއެނު؟”\nހަމަ ފިސާރި އަގު ބޮޑީއެވެ. ހާލަކުން އަގުހެޔޮ ޓިކެޓެއް އެބަހީ ފެއަރ ޓިކެޓެއް ލިބުނަސް ގިނަ ފަހަރަށް ރަށު މީހާވެސް ޖެހެނީ ބޮޑު އަގުގަ ޓިކެޓު ގަންނާށެވެ. ބިދޭސީންނަށް ޓިކެޓު ވިއްކާ އަގަށް ދިވެއްސަކަށް ވެސް ކައިރި ގައުމަކަށް ޗުއްޓީ ހޭދަކޮށްލަން ދެވިދާނެއެވެ. މިހެން ވަނީ އެތެރޭގެ އުދުހުމުގައި މޯލްޑިވިއަން އާއި ފައިހަމަ ކޮށްލައި ވާދަ ކުރާނެ ފަރާތެއް ނެތީމައެވެ. އެ ފުރުސަތު ނުވެސް ދެނީއެވެ. ވިލާ އެއަރ ގެ ފްލައި މީ އިން ފުވައްމުލަކަށް އުދުހެން ތައްޔާރުވެ ހުއްދައަށް އެދުނުތާ އެތައް ދުވަހެކެވެ. އެ އެއަރލައިނުން ދަތުރަށް ތައްޔާރަސް ‘އެއްކަލަ’ ސަބަބާއި ހެދި އުދުހުމުގެ ހުއްދަ އަދިވެސް ނުދެއެވެ.\nގެސްޓްހައުސް ވިޔަފާރި އަމާޒުކޮށްފައިވަނީ މެދުފަންތީގެ ފަތުރުވެރިންނަށެވެ. މި ބަޔާންކުރެވުނު ގިންތީގެ ފަތުރުވެރިންނަކީ އަގާއި ހަރަދަށް ވަރަށް ބޮޑަށް ބަލައި ހަދާ ބައެކެވެ. ޗުއްޓީ ހޭދަކުރަން ހުންނަ ތަނުގެ އަގު ބޮޑުވެފައި އެތަނަށް ދިޔުމުގެ ދަތުރުފަތުރުގެ އަގު ބޮޑު ނަމަ އަނެއްކާވެސް ޗުއްޓީ އަގު ބޮޑުވީއެވެ. އެހެންކަމުން ފަތުރުވެރިން ކިތަންމެ ދާން ބޭނުންވާ މަންޒިލެއް ކަމުގައި ވިޔަސް އެމީހުން އަތްފޯރާފަށުގައި ޗުއްޓީ ހޭދަކުރެވެން އޮތް އެހެން މަންޒިލެއް ހިޔާރުކުރަނީއެވެ.\nމިހާރު ހިތުގައި އުފެދޭ ސުވާލަކީ މިވިޔަފާރިއަކީ އާދައިގެ ރައްޔިތުންނަށް މަންފާ ބޮޑު ވިޔަފާރިއަކަށްވާ އިރުވެސް ސަރުކާރުން މިވިޔަފާރި ކުރިއަރުވަން ނޫޅެނީ ކީއްވެ ހެއްޔެވެ؟ ފަހަރެއްގައި މިވިޔަފާރިއަކީ ކުރީ ސަރުކާރަކުން ފެށި ކަމަކަށް ވާތީ ފަހުގެ ސަރުކާރުން މިކަން ކުރިއެރުވުމަށް އެހާ ގަޔާނުވަނީއެވެ. ނޫނީ ފަހުން ފެންނަން ފެށި ހުވަފެނީ ‘ގެސްޓްހައުސްއައިލެންޑް’ ގެ ޕްރޮޖެކްޓްގެ ސަބަބުން ވަކިބަޔަކަށް ފައިދާ ވާނެތީ އެކަން މާ މުހިންމުވަނީއެވެ. އެކަމަކު ހަގީގަތަކީ ގެސްޓްހައުސްއައިލެންޑޭ ކިޔައިގެން ކުރަން އެއުޅޭ ކަމަކުން ގެސްޓްހައުސް ތަކުން ރަށުގެ އާއްމުންނަށް މިހާރު ލިބެމުން އެދާ މަންފާ ނުލިބޭނެކަމެވެ.\nކަން މިހެން ހުރުމާއި އެކު ސަރުކާރުން މިކަން ފަސޭހައިން ކުރެވޭނެ ގޮތްތަކެއް ހޯދައިދޭން އެބަޖެހެއެވެ. ގެސްޓްހައުސްގެ ވިޔަފާރިއަށް ލުއިފަސޭހަ ގޮތްތަކެއް ހަމަޖައްސައިދިމުގެ އިތުރުން ހަރުދަނާ އުސޫލްތަކެއް ކަނޑައަޅައި ރެގިއުލޭޓުކުރަންޖެހެއެވެ. ފަތުރުވެރިކަމަށް ބޭނުން ކުރެވިދާނެ އާސާރީ ތަންތަން ކަމަށްވާ ވަށޮވެއު، ގެންމިސްކިތް، ހަވިއްތަ ފަދަ ތަންތަން ހިމާޔަތްކޮށް ރަނގަޅަށް ބަލަހައްޓަންޖެހެއެވެ. ތުނޑި އާއި ކުޅި ފަދަ ތަންތަން ދެމެހެއްޓެނިވި ވިޔަފާރީގެ އުސޫލަކުން ބެލެހެއްޓި ފަތުރުވެރިކަން ކުރިއެރުވޭނެ ފަދަ ގޮތެއް މަގުފަހިކޮށްދޭން ޖެހެއެވެ.\nމިދެންނެވީ ރަށުގެ ރީތި ތުނޑި ވަކިބަޔަކަށް ޚާއްސަކޮށް 50 އަހަރަށް ކުއްޔަށް ދޭށެކޭ ނޫނެވެ. އެގޮތަށް ދީފިނަމަ އެބަޔަކު އެތަނުގާ ބޮޑު ހޮޓަލެއް އަޅާ މަސައްކަތަށް ބޭރު މީހުން ގެނެސް ތުނޑި އަމިއްލަ ކޮށްގެން ހޮޓާ ހިންގައި ތަނުގެ ކުލި މާލޭގައި ހުންނަ އޮފީހަކަށް ދިޔައީމަ ރަށުމީހުނަށް އޮންނާނީ ކޯއްޗެއް ހެއްޔެވެ؟ ރަށު ރައްޔިތުންނަށް މިފާޑަށް ހިންގާ ފުތުރުވެރިކަމަކުން ލިބޭނެ ފައިދާއެއް ނޯންނާނެއެވެ. ރަށުގެ އާއްމުންނަށް ލިބޭނީ ގެއްލުމެވެ. ރަށުގެ ރީތި ތުނޑި އާއި ކުޅި ދެމެހެއްޓެނިވި ގޮތެއްގައި ވިޔަފާރި އުސޫލުން ތަރައްގީ ކުރުމަށްފަހު ގެސްޓްހައުސްތަކަށާއި ރަށަށް އަންނަ ހުރިހާ ފަތުރުވެރިނާއި އާއްމުންނަށްވެސް ބޭނުންކުރެވޭ ގޮތަށް އޮވެ އެތަނުން ލިބޭ ލާރި ރަށުގައި ދައުރުވާނެ ގޮތަކީ އެންމެ ރަނގަޅު ގޮތެވެ.\nފަތުރުވެރިކަމަކީ ސަރުކާރާއި ވިޔަފާރިވެރިންނަށް އެކަނި ބެލެހެއްޓޭނެ ކަމެއް ނޫނެވެ. އާއްމު ރައްޔިތުންގެ އެއްބާރުލުން ނެތި މިކަން އެންމެ ފުރިހަމަ ގޮތުގައި ކުރިޔަކަށް ނުގެންދެވޭނެއެވެ. ރަށުތެރެއާއި މޫދަށް ކުނި އެޅުން ފަދަ ކަންކަން ތިމާވެއްޓަށް ގެއްލުންހުރި ކަންކަމުން ދުރުވާންޖެހެއެވެ. ރަށަށް ޒިޔާރަތް ކުރާ ފަތުރުވެރިންނަށް އިހްތިރާމްކޮށް ފަތުރުވެރިކަމުގެ ވިޔަފާރިކުރާ ފަރާތްތަކަށް އެއްބާރުލުން ދޭންޖެހެއެވެ. ފަތުރުވެރިކަމުގެ ހަގީގީ މަންފާ އާއި ފައިދާ ލިބޭނީ އޭރުންނެވެ.


އެމެރިކާއާއި ކެނެޑާގައި ނެޓްފްލިކްސްގެ ފީ ބޮޑުކޮށްފި އެމެރިކާއާއި ކެނެޑާގައި ނެޓްފްލިކްސްގެ ފީ ބޮޑުކޮށްފި\nއެމެރިކާއާއި ކެނެޑާގައި ނެޓްފްލިކްސްގެ ފީ ބޮޑުކޮށްފި\nއެމެރިކާއާއި ކެނެޑާގައި ނެޓްފްލިކްސްގެ ކަސްޓަމަރުން ދައްކަންޖެހޭ ސަބްސްކްރިޕްޝަން ފީ ބޮޑުކުރަން އެކުންފުނިން ނިންމައިފިއެވެ.\nއޮންލައިންކޮށް ފިލްމާއި ސީރީސްތައް ބަލަން ބޭނުންކުރާ، ނެޓްފްލިކްސްއިން ވަނީ އެމެރިކާއާއި ކެެނެޑާއަށް އެކުންފުނިން ދޭ، ހުރިހާ ޕްލޭނަކުން އެއް ޑޮލަރާއި ދެ ޑޮލަރާ ދެމެދަށް އަގު ބޮޑުކުރުމަށް ނިންމާފައެވެ. އެގޮތުން އެމެރިކާގައި، ނެޓްފްލިކްސްގެ ސްޓޭންޑަޑު ޕްލޭންއެއްގެ އަގުވަނީ 15.49 ޑޮލަރަށް ބޮޑުކޮށްފައެވެ. އަދި ބޭސިކް ޕްލޭންޓެއްގެ އަގު 9.99 ޑޮލަރށް ބޮޑުކޮށްފައިވާއިރު، ޕްރިމިއަމް ޕްލޭންގެ އަގުވަނީ 19.99 ޑޮލަރަށް ބޮޑުކޮށްފައެވެ.\nކެނެޑާއަށް ބަލާއިރު، ސްޓޭންޑެޑް ޕްލޭނެއްގެ އަގު 16.49 ޑޮލަރަށް ބޮޑުކޮށްފައިވާއިރު، ޕްރިމިއަމް ޕްލޭންގެ އަގުވަނީ 20.99 ޑޮލަރަށް ބޮޑުކޮށްފައެވެ. ބޭސިކް ޕްލޭންގެ އަގަށް ބަދަލެއް ގެނެސްފައެއް ނުވެއެވެ.\nނެޓްފްލިކްސްއިން ބުނީ އަގުތަށް ބޮޑުކުރުމަށް ނިންމީ ދޭ ޚިދުމަތުގެ ފެންވަރު އިތުރަށް ރަނގަޅު ކުރުމަށް ކަމަށެވެ. އެމެރިކާ އަދި ކެނެޑާގެ ނެޓްފްލިކްސްގެ އަގުތަށް ބޮޑުކޮށްފައިވާއިރު، އެކުންފުނިންދަނީ ތަފާތު އެކި ކަހަލަ ކޮންޓެންޓުތަށް ނެޓްފްލިކްސްގެ ބެލުންތެރިންނާއި ހަމައަށް ގެނެސްދިނުމަށް ބޮޑެތި ޚަރަދުތަށް ކުރަމުންނެވެ.\nއެހެން ކަމުން އަގުތަށް ބޮޑު ކުރުމުގެ އެއް ބޭނުމަކީ ކުންފުނީގެ އާމްދަނީ އިތުރުކުރުން ކަމަށް އިޤްތިސާދު ދިރާސާ ކުރާ ފަރާތްތަކުން ބުނެއެވެ. ނެޓްފްލިކްސްގެ ޖުމްލަ ސަބްސްކްރައިބަރުންގެ އަދަދު 213.5 މިލިއަނަށް އަރައެވެ. މީގެތެރެއިން 74 މިލިއަން ސަބްސްކްރައިބަރުންން ނިސްބަތްވަނީ އެމެރިކާ އަދި ކެނެޑާއަށެވެ.


Ingireysi sarukaarun muvazzafunge musaaraige 80% aa hama ah dhenee\n12:37am | Thursday, 09 April 2020\nއިނގިރޭސި ސަރުކާރުން މުވައްޒަފުންގެ މުސާރައިގެ 80 ޕަސެންޓާ ހަމައަށް ދެނީ\nމީހުންގެ ވަޒފާތައް ސަލާމަތްކޮށްދިނުމަށް އަޅާ އާދަޔާ ޚިލާފު ފިޔަވަޅެއްގެ ގޮތުން، ކޮރޯނާވައިރަސްގެ ބަލިމަޑުކަމުގެ ސަބަބުން ވަޒީފާ އަދާނުކުރެވޭ ފަރާތްތަކަށް އިނގިރޭސި ސަރުކާރުން އެމީހުންގެ މުސާރަ ދޭން ނިންމައިފި އެވެ.\nވަޒީފާދީފައިވާ ފަރާތުން ގޭގައި މަޑުކުރުމަށް ބުނެފައިވާ މުވައޒަފުންގެ މުސާރައިގެ 80 ޕަސެންޓު ނުވަތަ މަހަކު 2،500 ޕައުންޑުގެ މުސާރައިނގިރޭސި ސަރުކާރުން ދޭނެ އެވެ.\nއިނގިރޭސިވިލާތުގެ ޗާންސެލަރ ނުވަތަ މާލީ ވަޒީރު ވިދާޅުވި ގޮތުގައި، މީގެ ކުރިން އަޅާފައިނުވާ މި ފިޔަވަޅުގެ ސަބަބުން، މި ބަލިކަމުގެ ތެރޭގައި މުވައްޒަފުން ކޮރޯނާވައިރަސް އާހެދި ވަޒީފާ އިން ވަކިކުރުން ހުއްޓުވާނެ އެވެ.\nއެކި ކުންފުނިތަކުން ބުނެފައިވާ ގޮތުގައި، އިނގިރޭސިވިލާތުގައި ދިރިއުޅުން ހުއްޓުމަކަށް އައިސްފައި ވުމާއެކު،ކޮރޯނާވައިރަސް އާ ހެދި، އެތަކެއް ހާސް މުވައްޒަފުން ގެ ވަޒީފާގެއްލި ބަނގުރޫޓުވެދާނެ އެވެ.\nޗާންސެލަރ ސުނަކް ވިދާޅުވި ގޮތުގައި، ޕަބްތަކާއި، ރެސްޓޯރެންޓުތައް ބަންދުކުރުމުގެ ސަބަބުން، ބިޒިނަސްތަކަށް ވަރަށް ބޮޑު ނޭދެވޭ އަސަރުތަކެއް ކުރާނެ އެވެ.\nވޭޖް ސަބްސިޑީ ކުންފުނިތަކަށް ދެވޭނީ، މިހާރު ވެސް ކޮރޯނާވައިރަސްގެ ސަބަބުން މުވައްޒަފުން ގެއަށް ފޮނުވާފައިވާ ކުންފުނިތަކުން އެ މުވައްޒަފުން އަނބުރާ ވަޒީފާއަށް ގެނެސް، ފާއިތުފެދިޔަ ދުވަސްތައް ޗުއްޓީގެ ގޮތުގައި ހަމަޖައްސައިދޭ ނަމައެވެ.\nޗާންސެލަރ ވިދާޅުވި ގޮތުގައި، މިހެން ހެދުމުގެ ސަބަބުން ވަޒީފާ ދިން ފަރާތަށް މުސާރަ ނުދެވުނަސް، މުވައްޒަފުންގެ ވަޒީފާ ނުގެއްލޭނެ އެވެ.\nއޭނާ ވިދާޅުވި ގޮތުގައި، މިއީ ކުރިން ދިމާވެފައިނުވާ މި ޙާލަތުގައި އެޅި ކުރިން އަޅާފައިނުވާ ފިޔަވަޅުތަކެކެވެ.\nޗާންސެލަރި ފާހަގަކުރެއްވި ގޮތުގައި، މިފިޔަވަޅު އެޅިއިރު، ވަޒީފާ ގެއްލިދާނެތީ ނުވަތަ ކުލި ނުދެއްކިދާނެތީ، ނުވަތަ މޯގޭޖްނުދެއްކިދާނެތީ، ނުވަތަ ކާނެހާ ފައިސާ ނުވަތަ ބިލްތައް ދައްކާނެ ފައިސާ ނެތިދާނެތީ، ގިނަ ބަޔަކު ތިބީ ކަންބޮޑުވެފައެވެ. ޗާންސެލަރ ވިދާޅުވި ގޮތުގައި، މިގޮތަށް މުސާރަ ދެވޭނީ މާޗުން ފެށިގެން3މަސް ވަންދެނެވެ. އަދި މި މުއްދަތު އިތުރަން ޖެހިއްޖެ ނަމަ އިތުރުކުރާނެ ކަމަށް ވެސް އޭނާ ވިދާޅުވި އެވެ.


Dho?! Dhuni jehun: Shaheed Hussain Adam ge furaavaruge handhaaneh\nދުނި ޖެހުން: ހުސައިން އާދަމްގެ ފުރާވަރުގެ ހާއްސަ ހަނދާން\nޕޯޗްގީޒުންގެ އަތްދަށުން ރާއްޖެ މިނިވަންކުރެއްވި ބޮޑުތަކުރުފާނުގެ ހަނދާނުގައި ގައުމީ ދުވަސް ފާހަގަކުރިތާ ދެތިން ދުވަސް ފަހުން މިއަދު މި ބައްދަލުކުރީ ފަހުގެ ތާރީހެއްގައި ރާއްޖެ އަށް ކުރިމަތިވި އެންމެ ބޮޑު އުދުވާނީ ހަމަލާއިން މި ގައުމަށް ނަސްރު ލިބުނު ދުވަހެވެ. މި ގައުމުގެ ދިފާއުގައި ދުޝްމަނުންނާ ކުރިމަތިލި ޝަހީދު ހުސެއިން އާދަމާއި ދިވެހި އެތައް ދަރިންތަކެއް ގައުމަށްޓަކައި ޝަހީދުވި ދުވަހެވެ.\nރާއްޖޭގެ ވެރިކަން ބަދަލުކުރަން ދިވެހިންގެ ބަޔަކު ސްރީ ލަންކާގެ ހަނގުރާމަވެރި ޖަމާއަތަކާ ގުޅިގެން ނޮވެމްބަރު 3، 1988 ގައި ދިން ހަމަލާގެ ވާހަކަ ކިޔާލަން ލިބެނޭ ކިތައްމެ ފޮތެއް އެބަހުއްޓެވެ. މި ހުރިހާ ވާހަކަތަކެއްގެ ތެރެއިން ވެސް، ދުޝްމަނުން ސިފައިންގެ އަށް ދިން ހަމަލާތައް ހުއްޓުވުމުގައި އެންމެ ފުރަތަމަ ޝަހީދުވި ހދ.ކުޅުދުއްފުށީ މާވާގެ ހުސައިން އާދަމް ހާއްސަވާ ކިތަންމެ ސަބަބެއް ފެނުނެވެ. އޭނާގެ ހިތްވަރު ގަދަކަމާއި ގައުމަށް އޮތް ލޯބި ފެނެ އެވެ.\nފޮތްތައް ކިޔައި ނިންމާފައި މިއަށް އިތުރުކުރާނެ ވާހަކަތައް ހޯދަން ފުރަތަމަ ވެސް ބެލީ ހުސެއިން އާދަމްގެ މައިންބަފައިންނާ ވާހަކަދައްކާލެވޭތޯ އެވެ. އެކަމަކު އެކަން ކާމިޔާބުވާ ގޮތެއް ނުވި އެވެ.\nދެން ދިމާވީ ފުރާވަރުގައި ހުސެއިންގެ އެންމެ ގާތް އެކަކު އަދި ހުސެއިންގެ ކޮއްކޮއާ ކައިވެނިކޮށްގެން އުޅޭ، އޭނާގެ ޅިޔަނު އަބްދުﷲ މުހައްމަދެވެ.\nއަބްދުﷲ ބުނީ ހުސެއިން އާދަމްއާ ގުޅޭ ގޮތުން އެންމެ ދުރު ހަނދާނަކަށް އޭނާ ހުންނަނީ ދުނިދަނޑި ހަދައިގެން ދިމަ ދިމާލަށް އަމާޒުކޮށް އުޅުނު ދުވަސްތައް ކަމަށެވެ. އޭނާގެ ދުނިތަކުގެ އަމާޒު ވަރަށް ސީދަލެވެ.\n"އިލޮށިން އަމިއްލައަށް ދުނިދަނޑި ހަދައިގެން މި ގޭގައި ހުންނަ ބަނބުކެޔޮ ގަހުގެ ފަތާއި، ބަނބުކޭލަށް ޖަހާނެ. ނުހުންނާނެ ސަލާމަތުން ހަމަ އެކައްޗެއް ވެސް. މަންމަމެން ތިހެން ނަހަދާށޭ ބުނާއިރަށް ބުނާނެ، އަދި ފަހުން ރަނގަޅުވާނޭ،" މިހާރު ވެސް އެ ބަނބުކެޔޮ ގަސް އެ ގޭގައި ހުންނަ ކަމަށް އަބްދުﷲ ބުންޏެވެ.\n"އެ ހުނަރާއި އޭނާގެ އެ ދިއުމާ އެއްވެސް ތަފާތެއް ނެތް. އެއް ގޮތަށް ސީދަލަށް އެ ދިޔައީ،" ހުސެއިންގެ ވަކިވެދިއުން އަބްދުﷲ ސިފަކުރީ މިހެންނެވެ.\nޝަހީދު ހުސެއިން އާދަމް އެއާޕޯޓް ސެކިއުރިޓީގައި.\nއަބްދުﷲ ބުނީ ހުސެއިން އާދަމް ކުޅިވަރުތަކުގައި މާބޮޑަށް ނޫޅޭ ކަމަށާއި އެކަމަކު އީދާ ދިމާކޮށް ރަށުގައި އޮންނަ "މަތިގެ" ހެދުމުގައި ހުސައިން ބައިވެރިވެ ފޯރީގައި އުޅުނު ކަމެކެވެ.\nހުސައިން އާދަމްގެ ތައުލީމީ ހަޔާތް ހޭދަކުރެއްވީ ކުޅުދުއްފުށީގައި އޭރު ހުރި ހަމައެކަނި ސްކޫލް، އަމީރް އަމީންގަ އެވެ. އޭރު ސްކައުޓްގައި ވެސް އުޅުއްވި އެވެ. ސިފައިން ގެއަށް ވަނުމަށް ފުރުސަތު ވެސް ލިބުނީ އެހެންވީމާ ކަމަށް އަބްދުﷲ ބުންޏެވެ.\nހުސައިންއާ އެކު އެ ފަހަރު އެ ރަށުން އަށެއްކަ ކުއްޖަކު ސިފައިން ގެއަށް ވަންނަން ފޮނުވި އެވެ. އެކަމަކު ހުސެއިންއާއެކު ޓެސްޓުތަކުން ފާސްވެ، ފުރުސަތު ލިބުނީ އެންމެ ހަތަރު ކުދިންނަށެވެ.\nއިސްކޮޅުގައި ފަސް ފޫޓް ހަތަރު އިންޗި ހުރި ހުސެއިން، ދިވެހި ސިފައިންގެ ހިދުމަތާ ގުޅިވަޑައިގަތް އިރު އޭނާ އަކީ ސިފައިންގެ ތެރޭގައި ހުރި އެންމެ ޒުވާން އެއް މެންބަރެވެ. ބައެއް ފޮތްތަކުގައި ބުނެފައިވާ ގޮތުގައި ހުސައިން އާދަމްގެ ހަގު ކަމުން، ސިފައިންގެ ތެރޭގައި ވެސް ބައެއް މީހުން އޭނާ އަށް ދިމާކޮށް އުޅުނު ކަމަށްވެ އެވެ.\nނޮވެމްބަރު3ގެ ހަމަލާގައި ޝަހީދުވި ސިފައިން\n"މިހާރު ދިވެހިން3ނޮވެމްބަރު 1988 ދަންނަނީ ކިހާވަރަކަށް؟" ނަމުގައި 2013 ވަނަ އަހަރު ނޮވެލްޓީން ޗާޕުކުރި ފޮތުގައި އޭގެ މުސައްނިފް މަރްހޫމް އަލީ ހުސެން ލިޔުއްވާފައިވާ ގޮތުގައި "ކަލޯ އަށް ކުރެވޭނީ ކީއްހޭ" ބުނީމާ ހުސައިން އާދަމް ރައްދު ދެއްވި އެވެ.\n"އަހަރެންގެ އުމުރަކަށް، ޅަކަމަކަށް ބަލާނެކަމެއްނެތޭ. ތިއެއް އެނގޭނީ ކަމެއްޖެހުނީމައޭ. ކަމެއްޖެހޭ ދުވަހަކުން ކަލޯމެން ބޮޑެތި މީހުންނަށް ނުކުރެވޭނެ މަސައްކަތެއް އަހަރެން ކުރާނަމޭ. އެކަހަލަ ދުވަހެއް އަތުވެއްޖެ ނަމަ، ކަލޭމެނަށް އެކަން ދައްކާލާނަމޭ، ބަލަންތިބޭށޭ" ބުނި ކަމަށްވެ އެވެ.\nހަނގުރާމަވެރިންގެ އުންޑަތަކުގެ ކުރިމަތީގައި ފިލަން ނޫޅެ، ބަނޑޭރިގޭ ބޭރު ގޭޓްގެ ހުޅަނގު ފަޅީގެ ޑިއުޓީގައި ހުރެ ގައުމަށްޓަކައި ޝަހީދުވި މި ފަހުލަވާނުގެ މައިންބަފައިން ދައްކާފައި ހުރި އޭނާގެ ކުޑައިރުގެ ވާހަކަތައް ވެސް ފޮތުގައި އެބަހުއްޓެވެ. އެއް ވާހަކައަކަށް އޮތީ އޭނާ އަށް އެންމެ މީރު ކެއުމެވެ. ރޮށްޓާއި ރިހަ އަދި ފިހުނު މަހެވެ. އެކަމަކު ގޭގައި ކޮންމެ އެއްޗެއް ތައްޔާރުކުރިޔަސް އެއްވެސް ޝަކުވާއެއް ނުކޮށް އެ ކައެވެ.\nހުސައިން އާދަމް ޝަހީދުވެފައި އަދި އޭނާގެ އެކި ހަނދާންތައް\nހުސެއިންގެ ޅިޔަނު ދެއްކި ދުނިދަނޑީގެ ވާހަކަތައް ވެސް މި ފޮތުގައި އެބަ އޮތެވެ. އަދި މީގެ ކުރިން ހުސައިން އާދަމްގެ ބައްޕަ "މިހާރު" އަށް ދިން އިންޓަވިއުއެއްގައި ވެސް އެ ވާހަކަ ހަމަ އެގޮތަށް ދެއްކި އެވެ.\n"ބަޑި ޖަހަން. އަމާޒަށް ބަޑި ޖަހަން، ދުނި އުކަން އެކަހަލަ ކަންތައް ކުރަނީ. ރަށަށް އައިސް ވެސް އަމިއްލައަށް ބަޑި ހަދައިގެން ގަހަށް އަރައިގެން ފަތަށް ޖަހާނީ،" އޭނާގެ ބައްޕަ ކިޔައިދީފައިވެ އެވެ.\nފަހު ފަހަރަށް ރަށަށް\nހުސައިން އާދަމް ސިފައިންގެ ވަޒީފާއާ ގުޅުނުތާ ތިން އަހަރުވީ ފަހުން އަބްދުﷲ މާލެއަށް އައެވެ.\n"މާލެ ދާން ހެދީމާ އޭނާގެ މަންމަ ބުނެފި އަބްދުﷲ އޭ ކަމެއް ކޮށްދޭ. މަ ގޯތި ހުސޭނު މަށާ ހަމައަށް ގެނެސްދޭން ވާނޭ،" އަބްދުﷲ އޭނާގެ ހާއްސަ ހަނދާނެއް އާކުރި އެވެ.\nސިފައިންގެއިން ދުވަސްކޮޅަށް ޗުއްޓީ ހޯދައިގެން، އަބްދުﷲ އެ ފަހަރު އެނބުރި ރަށަށް ދިޔައީ ހުސެއިން ގޮވައިގެންނެވެ. މިއީ ސިފައިންގެއަށް ވަން ފަހުން ހުސައިން އާދަމް ރަށަށް ދިޔަ ހަމައެކަނި ފަހަރު ކަމަށްވެ އެވެ. މައިންބަފައިންނާ ވެސް ބައްދަލުވި ފަހު ފަހަރެވެ.\n"އެ ފަހަރު ރަށަށް އައިސް އެއް ދުވަހު ބޭރަށް ނިކުމެ އުޅެމުން، މޭލެއްހާ ދުރުގައި ތިބި ބަޔަކު ދައްކާފައި ބުނެފި ޅިޔަނާއޭ ސިފައިންގޭގައި ހުންނަ ބަޑިތަކުން އެ މީހުން އެ ތިބަ ހިސާބަށް ވަޒަން ފޮނުވާލެވޭނޭ،"\nއެހެެން ބުނުމާއެކު، ފުރުސަތު ލިބިއްޖެ ނަމަ އެކަން ކުރަން ކެރޭނެތޯ އަބްދުﷲ ސުވާލުކުރި އެވެ.\nޝަހީދު ހުސެއިން އާދަމްގެ ޑައިރީގެ ބޭރުގަނޑު.\nޝަހީދު ހުސެއިން އާދަމްގެ ޑައިރީން ސަފުހާއެއް.\n"ޖަވާބުގައި އޭނާ ބުނީ އެންމެ ފިޔަވަޅެއް ވެސް ފަހަތަށް ޖެހިނުލާނަމޭ،" އަބްދުﷲ ބުނީ ހުސައިން އާދަމްގެ ވާހަކަ ސީދާ ކަމަށާއި އޭނާ ފަސްޖެހި ފިލަން ނޫޅުނު ކަމަށެވެ.\nހުސައިން އާދަމް ގަވާއިދުން ޑައިރީ ވެސް ލިޔަމުން ގެންގޮސްފައިވެ އެވެ. ސިފައިންގޭގެ ތަޖުރިބާތަައް މި ޑައިރީގައި އެބަހުއްޓެވެ.\nހުސެއިން އާދަމް ޒަވާޖީ ހަޔާތެއް ފެށުމުގެ ވާހަކަ ބައެއް މީހުން ކައިރީ އޭނާ ދެއްކި ކަމަށް ބުންޏަސް ވަކިވެގެން ދިޔައިރު ވެސް މައިންބަފައިންނާ އެކަން ހިއްސާކޮށްފައެއް ނުވެ އެވެ. އެހެންވެ މިއީ ހުސައިން އާދަމާ ބެހޭ ގޮތުން ފޮރުވިފައި އޮތް ވާހަކައެކެވެ.\nސިފައިން ގެއަށް4އަހަރާއި5މަހާއި 24 ދުވަސް ވަންދެން ހުސެއިން ހިދުމަތްކޮށްދެއްވި އެވެ. އުމުރުން އެންމެ 20 އަހަރުގައި އޭނާ ޝަހީދުވީ، ނޮވެމްބަރު ތިނެއްގެ ހާއިނުން ސިފައިންގެ މައިމަރުކަޒަށް ހަމަލާ ދިން ވަގުތު އެ މަރުކަޒުގެ މައި ގޭޓުގައި ޓާސްކް ފޯސް ޑިއުޓީގައި ހުންނަވަނިކޮށެވެ.\nމި އުދުވާނީ ހަމަލާގެ އެންމެ ފުރަތަމަ ވަގުތުކޮޅު ތެރޭގައި ސިފައިންގެ މައި މަރުކަޒު ދިފާއުކުރެއްވުމުގައި އެންމެ މުހިންމު ދައުރެއް އަދާކުރެއްވި އެކަކީ ވެސް ހުސެއިން އެވެ.\nނަސްރުގެ ދުވަސް ނޮވެމްބަރު3ބަޣާވާތް


Huawei In Netherlands Ge Phone Call Thah Adu Ahaa Kamah Bunaa Massala Eh - Vaguthu\nމާލޭގެ އަދަދު މަދު، ނަމަވެސް އަދި އުފަލެއް ނެތް - 23 ގަޑިއިރު ކުރިން\nހުއާވޭއިން ނެދަލޭންޑްސްގެ ފޯނު ކޯލްތައް އަޑުއަހާ ކަމަށް ބުނާ މައްސަލައެއް\nޗައިނާގެ ޓެލެކޮމްގެ ވައްތަރުތައް ސަޕްލައި ކުރާ ކުންފުނި ހުއާވޭއިން ނެދަލޭންޑްސްގެ އެންމެ ބޮޑު މޯބައިލް ނެޓްވޯކް ކޭޕީއެން ބޭނުން ކުރަމުންދިޔަ މީހުންގެ ކޯލްތައް އަޑުއަހަމުންދާ ކަމަށް ބުނާ މައްސަލައެއް ފެންމަތިވެއްޖެއެވެ. މިކަމާ ގުޅޭ ރިޕޯޓު ޝާއިޢުކޮށްފައިވަނީ ހޮލެންޑްގެ ނޫހަކުންނެވެ.\nރިޕޯޓަކީ 2010 ވަނަ އަހަރު ތައްޔާރު ކޮށްފައިވާ ރިޕޯޓެއް ނަމަވެސް، އޭރު ރިޕޯޓު ޝާއިޢު ކޮށްފައެއް ނުވެއެވެ. ރިޕޯޓުގައި ބުނެފައިވަނީ ނެދަލެންޑްސް އާއި ޗައިނާގައި ތިބި ހުއާވޭގެ މުވައްޒަފުން ނެދަލެންޑްސްގެ މޮބައިލް ނެޓްވޯކްގެ ކޯލްތައް އަޑު އަހާފައިވާ ކަމަށެވެ. އޭގެ ތެރޭގައި ނެދަލެންޑްސްގެ ބޮޑުވަޒީރު ޖާން ޕީޓާ ބަލްކެނެންޑެގެ ކޯލަކާއި ޗައިނާގެ ސަރުކާރާ ދެކޮޅު މީހުންތަކެއް ކޮށްފައިވާ ފޯން ކޯލެއް ހިމެނޭ ކަމަށް ރިޕޯޓުގައިވެއެވެ.\nނެދަލޭންޑްސްގެ ކޭޕީއެން ނެޓްވޯކުން ހުއާވޭ ޓެކްނޮލޮޖީ ބޭނުން ކުރަން ފެށީ 2009 ވަނަ އަހަރުއެވެ. ރިޕޯޓުގައި ބުނެފައިވާގޮތުން ނެދަލޭންޑުގެ ސެކިއުރިޓީ ސާވިސްއިން ޓެޕް ކޮށްފައިވާ ނަންބަރުތަކުން ކުރާ ކޯލްތައް ވެސް ހުއާވޭއަށް އަޑުއެހެއެވެ. ކޭޕީއެން ނެޓްވޯކް ބޭނުން ކުރުމަކީ ރައްކާތެރި ގޮތެއް ނޫން ކަމަށާއި އެ ނެޓްވޯކް ބޭނުން ކުރާ މީހުން ސިއްރުން ދައްކާ ވާހަކަ ވެސް ހުއާވޭއަށް މޮނިޓާ ކުރެވޭނެ ކަމަށް ރިޕޯޓުގައި ބުނެފައިވެއެވެ.\nނަމަވެސް، ކޭޕީއެން ނެޓްވޯކުން ހުއާވޭއަށް ކުރަމުންދާ ތުހުމަތު އެ ކުންފުނިން ވަނީ ދޮގު ކޮށްފައެވެ.\nޗައިނާގެ ހުއާވޭ ކުންފުނިން ބުނެފައިވަނީ އެއްވެސް ފޯން ކޯލެއްގައި ދައްކާފައިވާ ވާހަކަ އަޑު އަހާފައި ނުވާ ކަމަށާއި، އެތަނުގެ މުވައްޒަފުންނަށް ކޭޕީއެން ނެޓްވޯކުގެ އެއްވެސް ޑޭޓާއަކަށް ވަދެ ޒާތީ އެއްވެސް މައުލޫމާތެއް ހޯދުމުގެ ބާރު ދެވިފައި ނުވާ ކަމަށެވެ.


Filmythari Muaa Ah Siyaasee Magaameh Dheefi - Vaguthu\nފިލްމީތަރި މުއާޒް. ފޮޓޯ: ރާއްޖެ.އެމްވީ\nފިލްމީތަރި އަދި ޕްރޮޑިއުސަރު އަބްދުﷲ މުއާޒު (މުއާ) އަށް ސަރުކާރުން ސިޔާސީ މަގާމެއް ދީފިއެވެ.\nމުއާ އަށް ދީފައި ވަނީ އާޓްސް ކަލްޗާ އެންޑް ހެރިޓޭޖް މިނިސްޓްރީގެ ދަށުން ހިންގަމުން އަންނަ ނޭޝަނަލް ސެންޓަ ފޯ އާޓްސް (އެންސީއޭ) ގެ ސީނިއާ އެކްޒެކްޓިވް ޑިރެކްޓަރުގެ މަގާމެވެ.\nސިޔާސީ މަގާމަކަށް މުއާ، އައްޔަންކޮށްފައިވާކަން މިނިސްޓްރީގެ އޮފިޝަލަކު ވަނީ "ވަގުތު" އަށް ޔަގީންކޮށްދީފައެވެ. އެކްޒެކްޓިވް ފެންވަރުގެ ބޭފުޅުންނަށް މުސާރައަކީ 25،000 ރުފިޔާއެވެ.\nއެ މަގާމަށް އޭނާ އައްޔަންކޮށްފައިވަނީ ކޮން ޕާޓީއެއްގެ ސްލޮޓެއްގައިކަން އަދި މިހާތަނަށް އެނގިފައެއް ނުވެއެވެ. އޭނާ މި ވަގުތު ވަކި ޕާޓީއެއްގައި ހުރި ކަމެއް ވެސް ނޭނގެއެވެ.\nއާޓްސް މިނިސްޓްރީ އާއި، އެ މިނިސްޓްރީގެ ދަށުން ހިންގަމުންދާ އޮފީސް އަދި މަރުކަޒު ހިމެނޭގޮތަށް ޖުމްލަ 11 މުއައްސަސާ ހިންގެވުމާއި ހަވާލުވެވަޑައިގެން މިވަގުތު ސިޔާސީ މަގާމުތަކުގައި 21 ބޭފުޅަކު އެބަ ތިއްބެވިއެވެ.\nމުއާ ސިޔާސީ މަގާމަކަށް އައްޔަނު ކުރައްވާފައިވާއިރު އޭނާއަކީ ރައީސް އިބްރާހިމް މުޙައްމަދު ސޯލިޙު ވެރިކަމަށް ގެނައުމަށް ކުރެވުނު ކެމްޕެއިންގައި ވަރަށް ބުރަކޮށް މަސައްކަތް ކުރެއްވި ބޭފުޅެކެވެ.\nރައީސް އިބްރާހީމް މުހައްމަދު ސޯލިހްގެ ސަރުކާރުގައި ސިޔާސީ މަގާމުތައް މަދުކުރުމަކީ އެމަނިކުފާނުގެ ރިޔާސީ ވައުދުފުޅަކަށް ވިޔަސް، މި ސަރުކާރުގައި ވެސް ސިޔާސީ މަގާމުތައް ގިނައެވެ. ޚާއްސަކޮށް އިންތިޚާބުތަކުން ނާކާމިޔާބުވާ ސިޔާސީ ބޭފުޅުންނާއި، ބައެއް އެހެން ބޭފުޅުންނަށް ވެސް ދަނީ މަގާމުތައް އުފައްދަވަމުންނެވެ.\nކުރީގެ ރައީސް އަބްދުﷲ ޔާމީންގެ ސަރުކާރުގައި، ޔޫތް މިނިސްޓްރީގެ ދަށުން އެންސީއޭ ހިންގިއިރު ވެސް މުއާ ވަނީ އެންއައިސީގެ އެގްޒެކްޓިން ކޯޑިނޭޓަރުގެ މަގާމު އަދާކޮށްފައެވެ. އެ މަގާމުން އޭނާ ވަކިކުރީ 2018 ވަނަ އަހަރުއެވެ.\nމުސާރަ ހަލާލުވޭތޯ މުއާޒް ލަދުހަޔާތް ކެނޑުނީ ކަމަށް ބުނެ ފާޑުކިޔަން ފަށައިފި\nއޮކްޓޯބަރ 14, 2021 10:46\nއޮކްޓޯބަރ 14, 2021 10:56\nމާސްޓަރސް އަދި ޕީއެޗްޑީ ހަދާ ފަ ހުރި މީހުންނަށް ކުރި މަލާ މާތެކެވެ.\nއޮކްޓޯބަރ 14, 2021 11:00\nވާ ވާ ސަޅި "އާޓްސް މިނިސްޓްރީގައި މި ވަގުތު ސިޔާސީ މަގާމުތަކުގައި 21 ބޭފުޅަކު އެބަ ތިއްބެވިއެވެ." އެކަމު އާންމު ރައްޔިތުން ސަލާން ޖަހަނީ. ޓީޗަރުންގެ މުސާރަ ބޮޑުކޮށްދެވޭކަށް ބަޖެޓުގަ ލާރިއެއް ނެތް. ހަމަ ހަބޭސް\nމީ މަގުމުގެ މީހުންނަކީ..25000ރުފިޔާ..މާސްޓާސް ހެދީމަ 7000 ރުފިޔާ ކިޔަވާނެކަމެއްނެތް\nއޮކްޓޯބަރ 14, 2021 11:19\nސިޔާސީމަގާމުއުފައްދާފއި އެމީހުންނައް ބޮޑުމުސާރަދޭން އޯކޭ އެކަމަކު އާދައިގެ މީހުންމުސާރަތައް ބޮޑުކުރަންވީމަ މިއުޅެނީމައްސަލަދިމާވެގެން\nއޮކްޓޯބަރ 14, 2021 11:22\nސިވިލްސާވިސްގައި 18 ގަޑިއިރު ( ކުލާސްތަކުގައި6ގަޑި ، ތައްޔަރުވުމަށް4ގަޑި ، ދަރިވަރުންގެ ޙަރަކަތްތަކުގައި6ގަޑި ، މަސައްކަތްކުރާ ( ސުކޫލްތަކުގައި ވަޒީފާއަދާކުރާ ) މާސްޓަރޒް ފެންވަރުގެ މުވައްޒިފަކަށް -/9000. އެލެވަންސްތަކާ އޯވަރޓައިމާއެކު -/15000 . މޭޒަކާ ކޮމްޕިޔުޓަރއަކާ އާމްޗެއަރއެއްއދީފައި ގޭމުކުޅެން6ގަޑިއިރު ދީފާ -/25000 ސަޅިއެއްނު؟\nއޮކްޓޯބަރ 14, 2021 11:51\nމީނަޔައް މިވަޒީފާދިނީ ކޮން ފާހެއް އޮވެގެންތަ؟ކިޔަވައިގެން މަތީ ފާސް އޮތަސް މިޖެހެނީ ވަޒީފާއެއް ނުލިބިފަ ތިބެން..އެކަމު މިސިޔާސީވެފަ ލަދުހަޔާތް ކަނޑާލާފަ އުޅޭ މީހުންނަ ވަޒީފާލިބޭ އެއްފާހެއް ނެތަސް...އަހަރެންގެ ދުއާއަކީ މިގައުމުގައި ނާއިންސާފުން ކަންތައް ކުރާ މީހުން ނިކަމެތިކުރައްވާށި..\nއޮކްޓޯބަރ 14, 2021 12:10\nގައުމުގެ ހަޒާނާ އައުވާނުންނަށް ބަހާ ހުސްކޮށްފި ކޮބާ ރީނދޫ ގުރޫޕު\nއޮކްޓޯބަރ 14, 2021 12:36\nތައުލީމީ ފެންވަރަކީ ކޮބާ.\nއޮކްޓޯބަރ 14, 2021 15:37\nޑިގުރީނެގީ މެދު ފަޅުމަތިން..\nއޮކްޓޯބަރ 14, 2021 12:42\nސާބަސް..ތީ މިޤައުމުގަ ތިބި އެންމެ ފެންވަރުހުރި ޝަރުތުހަމަވާ މީސްމީހުން..ކީކޭ ބުނާނީ؟؟ ބޭކާރު ލާރިތަކެއް ހަރަދުކޮށްގެން އެކި ފެންވަރުގެ ޑިގްރީތައް ހާސިލްކުރުމަށް ކިޔެވުމުގެ އެއްވެސް ބޭނުމެއް ނެތް..\nއޮކްޓޯބަރ 14, 2021 13:54\nއެ ބުނީނު ސިއާސީ މަގާމެކެ .. ސީއާސީމަގާމައް ޑިގްރީ ބޭނުމެއް ނުވަނެ\nފިލްމީ ތަރި ޢޭ ބުނީމަ އެދާއިރާގަ އެތައް އަހަރު ތަކެއް ހޭދަ ކޮއް އެތައް ފިލްމެއް ކުޅުނު މީހުނަށްވެސް ހުތުރު. މުއާޒު ކުޅުނު ފިލްމު އެހާ މަދު.\nއޮކްޓޯބަރ 14, 2021 14:05\nކުދިންނޭ ހަޅޭއް ފަޅެއް ނުޖަހާ މަޑުން ތިބޭ.\nޕާޓީގައި މީހުން ހަރުލާނީ ޕާޓީއަށް މަސައްކަތް ކޮށްދޭ މީހުންނަށް މަޤާމު ދީގެން.\nކިޔެވިއަސް ނުކިޔެވިޔަސް ރައީސް ކަމާ ބޮޑު ވަޒީރު ކަން ވެސް ޕާޓީން ދިނީމަ ނުކުރެވުނަސް އެނިމުނީއޭ. މީތި ސަޅިއޭ\nއޮކްޓޯބަރ 14, 2021 14:09\nއަހަރެމެން ކިޔެވި ކިޔެވުން މިވަނީ ބޭކާރުތާ ދޯ..\nއޮކްޓޯބަރ 14, 2021 14:46\nމި ދެން ކާކު؟ ދެއްކުންތެރިކަމާ އަނބިމީހާ އިޝްތިހާރު ނުކުރެވިގެން އުޅޭ މީހެއް.\nއޮކްޓޯބަރ 14, 2021 15:36\nކުދިންނޭ ކިޔަވާނެ ކަމެއްނެތް.. ލަވައެއް ކުޅެލާފަ ޕާޓީއަކަށް ސޮއިކޮށްލީމަ އުމުރު ދުވަހު ތިކުދިން ކިޔަވާގެން އައިސް ނުލިބޭ ވަރުގެ ބޮޑު މުސާރައެއް ލަޓޯފަޓޯ މީހުންނަށް އެބަލިބޭ..\nއޮކްޓޯބަރ 14, 2021 16:11\nމީދެން ކިޔައިގެން ތިބޭ މީހުނަށް ކުރާ މަލާމާތެއް\nއޮކްޓޯބަރ 14, 2021 20:34\nޜަށު ކޯޓެއްގެ ގާޒީއަކަށްވެސް މި ލިބެނީ 23000 ރުފިޔާ . ޢިންސާފު ދެއްތޯ\nއޮކްޓޯބަރ 14, 2021 21:22\nގައުމުގެ ހަލާކު މޑޕ


Roadha hifun: Barudhan lui kurumah oiy ranuge furusatheh\nރޯދަހިފުން: ބަރުދަން ލުއި ކުރުމަށް އޮތް ރަނުގެ ފުރުސަތެއް\nރޯދަ އަށް ހުންނަ އިރު ހާރު ކެއުމަކީ އެންމެ މުހިންމު އެއް ކަންތަކެވެ.\nރޯދަ އަށް ހުރެގެން ދުވާލަކު މަދުވެގެން 30 މިނެޓް ކަސްރަތު ކުރަންވާނެއެވެ.\nކ. މާލެ 12 ޖޫން 2018 | އަންގާރަ 17:09 17,046\nމީހަކު ކިރަނީ - ފިޓްނަސް ބްރައިޓް\nކޮންމެ މީހަކީ ވެސް ރަނގަޅު ސިއްހަތެއްގައި ދެމިހުރުމަށް އެތަކެއް މަސައްކަތެއް ކުރާނެ މީހެކެވެ. ރަނގަޅު ސިއްހަތެއްގައި ހުރުމަށްޓަކައި އެކަށީގެންވާ ވަރަށް ބަރުދަން ލުއިކުރުމަކީ ގިނަ މީހުން އިސްކަންދޭ އެއް ކަންތަކެވެ. އެގޮތުން ކޮންމެ އަހަރެއްގެ ވެސް ރަމަޟާން މަސް ވެގެންދަނީ ބަރުދަން ލުއި ކުރަން ބޭނުންވާ ކޮންމެ މީހަކަށް ލިބިގެންދާ ރަނުގެ ފުރުސަތެކަށޭ ބުންޏަސް ދޮގަކަށް ނުވާނެއެވެ.\nބަރުދަން ލުއިކުރުމަށް ކުރެވިދާނެ ބައެއް ކަންތައް:\nހާރު ކެއުން ދޫނުކުރުން: ރޯދަ އަށް ހުންނަ އިރު ހާރު ކެއުމަކީ އެންމެ މުހިންމު އެއް ކަންތަކެވެ. ނަމަވެސް ބަރުދަން ލުއި ކުރުމަށްޓަކައި އެވަގުތު ކާން އެންމެ ރަނގަޅީ ކާބޯހައިޑްރޭޓްސް އާއި ޕްރޮޓީން އެކުލެވޭ ބާވަތްތަކެވެ. މި ގޮތަށް ކެއުމަށް ފަހު އެ ގަޑީގައި ޔޯގަޓް ފަދަ ކިރު ހިމެނޭ އެއްޗެއް ކާލުމަކީ ކުރެވިދާނެ ކަމެކެވެ.\nރަނގަޅަށް ކަސްރަތު ކުރުން: ރޯދައަށް ހުރެގެން ނުވަތަ ރޯދަ ވީއްލައިގެން ނަމަވެސް ދުވާލަކު މަދުވެގެން 30 މިނެޓް ކަސްރަތު ކުރަންވާނެއެވެ. މިގޮތުން 30 މިނެޓް ހިނގަން ނުވަތަ ދުވަން ދެވިދާނެއެވެ.\nރޯދަ ވިއްލާ ގަޑީގައި ހެޔޮވަރު ވަރަކަށް ކެއުން: ރޯދަ ވީއްލަން އެންމެ ރަނގަޅީ ދެ ކަދުރާއި ފެންތައްޓަކުންނެވެ. ރޯދަ ހިފާ ގަޑީގައި ވެސް އަދި ރޯދަވީއްލާ ގަޑީގައި ވެސް ރަނގަޅަށް ކާން ފެށުމުގެ ކުރިން5މިނެޓް މަޑުކުރަންވާނެއެވެ. އެ އަށް ފަހު ސޫޕެއް ބޭނުން ކުރެވިދާނެއެވެ. އަދި ހެޔޮވަރު ވަރަކަށް ތަރުކާރީގެ ބާވަތްތަކާއި ކާބޯހައިޑްރޭޓްސް އަދި ޕްރޮޓީންސްގެ ބާވަތްތައް ބޭނުން ކުރެވިދާނެއެވެ.\nރޯދަ ވީއްލުމަށް ފަހު ގިނައިން ދިޔާ ތަކެތި ބޭނުންކުރުން: ރޯދަ ވީއްލުމަށް ފަހު ހާރުކެއުމާ ދޭތެރޭގައި ގިނައިން ދިޔާ ތަކެތި ބޭނުން ކުރަންވާނެއެވެ. އެގޮތުން މަދުވެގެން އަށް ތަށި ފެން ބުއިމަކީ ކުރެވިދާނެ ކަމެކެވެ. މިއީ ބަރުދަން ލުއި ކުރުމަށް އެހީ ވެދޭ އެންމެ މުހިންމު އެއް ކަމެވެ.


Beeemelge 5000 kastamarun braanch kioogai madunukoh hidhumai hoadhaifi\nބީއެމްއެލްގެ 5000 ކަސްޓަމަރުން ބްރާންޗް ކިއޫގައި މަޑުނުކޮށް ހިދުމަތް ހޯދައިފި\nދާދި ފަހުން ބެންކް އޮފް މޯލްޑިވްސް (ބީއެމްއެލް)އިން ތައާރަފްކުރި ޗެކު އަދި ފައިސާ ޖަމާކުރާ އޭޓީއެމްތަކަށް ކަސްޓަމަރުންގެ ވަރަށް ބޮޑު ތަރުހީބެއް ލިބެމުންދާ ކަމަށް ބެންކް އޮފް މޯލްޑިވްސްއިން ބުނެފި އެވެ.\nމިގޮތުން މި ވޭތުވެ ދިޔަ6ދުވަހުގެ ތެރޭގައި 5000 އަށްވުރެ ގިނަ ކަސްޓަމަރުން ބްރާންޗުގެ ކިއޫގައި މަޑުނުކޮށް މި ހިދުމަތް ހޯދާފައިވާ ކަމަށް ބީއެމްއެލްއިން މައުލޫމާތުދެ އެވެ.\nބީއެމްއެލްއިން ބުނީ މާލޭގެ5ސަރަހައްދެއްގައި ބަހައްޓާފައިވާ މި އޭޓީއެމްތަކުން ހަފްތާގެ7ދުވަހު 42 ގަޑިއިރުތެރޭގައި ބޭނުން ވަގުތަކު މުޅިން ހިލޭ ހިދުމަތް ހޯދޭނެ ކަމަށެވެ.\nމި އޭޓީއެމްތައް ބަހައްޓާފައިވާ ސަރަހައްދުތަކަކީ މެއިން ބްރާންޗް ތިރީބުރި، މަޖީދީ މަގު ބްރާންޗް، ބީއެމްއެލް ލައިޓް، ވެލާނާގޭގެ އިތުރުން އާޓިފިޝަލް ބީޗާއި ދިމާލުން ބޮޑު ތަކުރުފާނު މަގުގަ އެވެ. މި އޭޓީއެމް މެދުވެރިކޮށް ފައިސާ ނެގުމުގެ އިތުރުން ފައިސާ އަދި ޗެކު ޖަމާކުރުމުގެ ހިދުމަތާއި ފައިސާ ޓްރާންސްފަރ ކުރުމާއި ލޯނު އަދި ކްރެޑިޓް ކާޑަށް ފައިސާ ދެއްކުމުގެ ހިދުމަތްވެސް ލިބޭނެ އެވެ.\nބޭންކުން ދަނީ އަތޮޅުތެރޭ ރަށްތަކަށް ދެމުންދާ ހިދުމަތްތައް އިތުރުކޮށް އަދި ކަސްޓަމަރުންނަށް އައު ހިދުމަތް ތައާރަފްކުރުމަށް ނިންމާފައިވާ ނިންމުމާ އެއްގޮތަށް މަސައްކަތްކުރަމުން ކަމަށްވެސް ބީއެމްއެލްއިން ބުނެ އެވެ.


TheWeekndge aa album nerefi | Mihaaru\nދަވީކެންޑް: އޭނާގެ ހަތަރު ވަނަ އަލްބަމަކީ "މައި ޑިއާ މެލަންކޯލީ".\nވީކެންޑްގެ އާ އަލްބަމް "މައި ޑިއާ މެލަންކޯލީ" ނެރެފި\n31 މާޗް 2018 - 07:25\nކެނެޑާގެ މަޝްހޫރު ލަވަކިޔުންތެރިޔާ ދަވީކެންޑްގެ އާ އަލްބަމް "މައި ޑިއާ މެލަންކޯލީ" ގެ ލަވަތައް އާންމުކޮށްފި އެވެ.\nވީކެންޑް، 28، ބުނީ ހަ ޓްރެކް ހިމެނޭ އަލްބަމްގެ ލަވަތައް މިހާރު އައިޓިއުންސް އާއި އެޕަލް މިއުޒިކުން ލިބޭނެ ކަމަށެވެ. އާރްއެންޑްބީ ލަވަކިޔުންތެރިޔާ އަލްބަމްގެ ލަވަތަކުގެ ތެރޭގައި "ޓްރައި މީ"، "ވޭސްޓެޑް ޓައިމް" އަދި "ކޯލް އައުޓް މައި ނޭމް" ގަދަ ހިތްގައިމު ލަވަތައް ހިމެނެ އެވެ.\n"މައި ޑިއާ މެލަންކޯލީ" އަކީ ތިން ގްރެމީ ހާސިލްކޮށްފައިވާ ވީކެންޑް 2016 ގައި ނެރުނު ހިޓް އަލްބަމް "ސްޓާބޯއި" އަށް ފަހު ނެރުނު ފުރަތަމަ އަލްބަމެވެ.\nދާދި ފަހުން މަޝްހޫރު އަންހެން ލަވަކިޔުންތެރިޔާ ސެލީނާ ގޮމޭޒްއާ ވެސް ޑޭޓް ކުރި ވީކެންޑް އަލަށް ނެރުނު އަލްބަމާ އެކު، އޭނާ ނެރުނު އަލްބަމްތަކުގެ އަދަދު މިހާރު ވަނީ ހަތަރެކަށް އަރައިފަ އެވެ. ކުރިން އޭނާ ނެރެފައިވާ އަލްބަމްތަކުގެ ތެރޭގައި ކިސް ލޭންޑް (2013) އަދި ބިއުޓީ ބިހައިންޑް ދަ މޭޑްނެސް (2015) ވެސް ހިމެނެ އެވެ.\nދަވީކެންޑްގެ އާ އަލްބަމްގެ ކަވަރު.\nއާ ލަވަތަކެއް ވީކެންޑް ފޭނުންނަށް ދޫކޮށާށްލި އިރު، މި އަހަރުގެ މިހާތަނަށް ބޮކްސް އޮފީހުގައި އެންމެ ބޮޑު އާމްދަނީއެއް ހޯދި ފިލްމް "ބްލެކް ޕެންތާ" ގައި ހިމެނޭ ވީކެންޑް ކިޔާފައިވާ ލަވަ "ޕްރޭ ފޯ މީ" އަކީ ވެސް ވަރަށް މަގުބޫލު ލަވައެކެވެ. އެ ލަވައިގައި އޭނާއާ އެކު ކެންޑްރިކް ލެމާ ވެސް ހިއްސާވެފައިވެ އެވެ.\nއިތުރު ލިޔުންތައް ގްރެމީ އެވޯޑްސް


މާފުށި ޖަލުގައި “ސެޓްފިކެޓް 1 އިން ސޫވިންގ” ކޯހުގެ3ވަނަ ބެޗް މިއަދު ފަށައިފި\nމޯލްޑިވްސް ކަރެކްޝަނަލް ސަރވިސް (އެމްސީއެސް) އިން ގައިދީންނަށް އަމާޒުކޮށްގެން “ސެޓްފިކޭޓް 1 އިން ސޫވިންގ” ކޯސް މިއަދު މާފުށި ޖަލުގައި ފަށައިފިއެވެ. މިކޯހަކީ މޯލްޑިވްސް ކޮލިފިކޭޝަން އޮތޯރިޓީ (އެމްކިއުއޭ) ގައި ރަޖިސްޓްރީ ކޮށްގެން ހިންގާކޯހެކެވެ.\nފަސް ހަފްތާގެ މުއްދަތަށް ހިންގާ މި ކޯހުގައި ޖުމްލަ 20 ގައިދީން ބައިވެރިވެފައިވާ އިރު ކުލާސްތައް ކުރިއަށް ގެންދިއުމަށް ހަމަޖެހިފައިވަނީ ދެބަޔަކަށް ބަހާލައިގެން ކުލާހެއްގައި 10 ގައިދީން ހިމެނޭ ގޮތަށެވެ. މިކޯހުގައި ކިޔަވައިދޭނީ ޖުމްލަ2މޮޑިއުލްއެވެ. މި ކޯސް ފުރިހަމަ ކުރާ ބައިވެރިންނަށް ބާލީސް، ބާލީސްއުރަ، ބެޓްޝީޓް، ރަބަރުލެއްވި ހަރުވާޅު، ސޯޓު އަދި ކުޝަން، މިންނަގާ ކަނޑާ ފަހަން އެނގޭނެއެވެ.\nމޯލްޑިވްސް ކަރެކްޝަނަލް ސަރވިސްގެ އިންސްޓިޓިއުޓް ފޯރ ކަރެކްޝަނަލް ސްޓަޑީޒް އިން މިހާރުވެސް ޤައިދީންނަށް ތަފާތު ކޯސްތައް ދަނީ ކުރިއަށް ގެންދަމުންނެވެ. އެގޮތުން ޤިރާތު ކޯސް ލެވެލް 1،2،3 ، ހިފްސް ކްލާހާއި، އިސްލާމް ކްލާސްތަކުގެ އިތުރުން ބޭސިކް ޤްރުއާން ކުލާހާއި، ކޮމްޕިއުޓަރ ކޯސްތައް ހިންގަމުން ގެންދެއެވެ.


SunOnline: BREAKING: Qasim ge bandhah 15 dhuvas jahaifi\nގާސިމްގެ ބަންދަށް 15 ދުވަސް ޖަހައިފި\n1 އަހަރު2މަސް ކުރިން - 21 އޭޕްރިލް 2017 25\nޖުމްހޫރީ ޕާޓީގެ ލީޑަރު ގާސިމް އިބްރާހީމްގެ ބަންދަށް 15 ދުވަސް ކްރިމިނަލް ކޯޓުން ޖަހައިފިއެވެ.\nގާސިމްގެ ބަންދަށް 15 ދުވަސް ޖެހީ މިއަދު ހަވީރު 4:15 ގައި ކްރިމިނަލް ކޯޓަށް ހާޒިރުކުރުމަށްފަހުއެވެ. ބަންދާމެދު ގޮތެއް ނިންމުމަށްފަހު މިހާރު ގާސިމް ވަނީ އަނެއްކާވެސް ދޫނިދޫ އަށް ގެންގޮސްފައެވެ.\nމީގެކުރިން ފުލުހުން ގާސިމް ހައްޔަރުކުރީ މަޖިލީހުގެ ރައީސް އަބްދުﷲ މަސީހް މުހައްމަދު އިތުބާރު ނެތްކަމަށް ހުށަހެޅުނު މައްސަލާގައި މަޖިލީހުގެ މެމްބަރުންނަށް ރިޝްވަތު ދިނުމުގެ އަމަލުތައް ހިންގާފައިވާ ކަމަށް ތުހުމަތު ކުރެވޭތީ އާއި ރައްޔިތުން މަޖިލީހުގެ ނައިބު ރައީސްގެ މައްޗަށް ނެގުމަށް އުޅޭ ވޯޓަށް ނުފޫޒު ފޯރުވުމަށް މަސައްކަތް ކުރާ ކަމަށް ތުހުމަތު ކުރެވޭތީ ކަމަށް ފުލުހުން ވަނީ ބުނެފައެވެ.\nއެމައްސަލައިގައި ގާސިމްގެ މައްޗަށް ވަނީ، ތިން ދައުވާއެއް އުފުލައިފައެވެ. ގާސިމްގެ މައްޗަށް ދައުލަތުން އުފުލާފައި ވަނީ ރިޝަވަތުދޭން އުޅުނު ކަމުގެ ދައުވާ އާއި ރަސްމީ ހައިސިއްޔަތުން ކުރަން ޖެހޭ ކަންކަމަށް ނުފޫޒު ފޯރުވުމުގެ ދައުވާ އާއި ވޯޓު ދޭން ހުރި މީހަކަށް ނުފޫޒު ފޯރުވަން އުޅުމުގެ ދައުވާ އެވެ.\nމިފަހަރު ގާސިމް ހައްޔަރުކުރީ އެހެން މައްސަލައެއްގައެވެ. އެއީ 42 މެމްބަރުންގެ ސޮޔާއެކު ރައްޔިތުންގެ މަޖިލީހުގެ ރައީސްގެ އިތުބާރު ނެތްކަމުގެ މައްސަލަ ހުށަހެޅުމަށްޓަކައި ސޮއި ހޯދުމަށް އެކި މެމްބަރުންނަށް އެކި ގޮތްގޮތުން ނުފޫޒުފޯރުވާ ކަމަށް ތުހުމަތުކޮށެވެ.\nގާސިމްގެ ބަންދުގެ ޝަރީއަތަށްފަހު އޭނާގެ ގާނޫނީ ޓީމުގައި ހިމެނިވަޑައިގަންނަވާ، މައްޗަންގޮޅި ދެކުނު ދާއިރާގެ މެމްބަރު މާރިޔާ ދީދީ ވިދާޅުވީ، ފުލުހުން އެދިފައި ވަނީ، 15 ދުވަހުގެ މުއްދަތަށް ގާސިމް ހައްޔަރުގައި ބަހައްޓައި ދިނުމަށެވެ. އަދި ޕީޖީން ވެސް ފުލުހުން އެދުނު ގޮތަށް 15 ދުވަހުގެ މުއްދަތަށް ބަންދުކޮށްދިނުމަށް ގާޒީގެ ކިބައިން އެދިލެއްވި ކަމަށް މާރިޔާ ވިދާޅުވި އެވެ. ދައުލަތުން އެދުނު ގޮތަށް ގާޒީ ވަނީ 15 ދުވަހަށް ބަންދުގައި ބެހެއްޓުމުގެ ހުއްދަ ދީފަ އެވެ. އަދި އެ އަމުރަކީ ރަނގަޅު އަމުރެއް ކަމަށް ގާޒީ ވިދާޅުވެފައިވާ ކަމަށް މާރިޔާ ވިދާޅުވި އެވެ.\nކްރިމިނަލް ކޯޓް ގާސިމް އިބްރާހީމް ޖުމްހޫރީ ޕާޓީ (ޖޭޕީ)\nފާރިސްގެ މައްޗަށް ކުރާ ޝަހުސުއޮޅުވާލުމުގެ ދައުވާގެ ޚުލާސާ ބަޔާން ހުށަހެޅުން ފަސްކޮށްފި3ދުވަސް2ގަޑި ކުރިން\nޕްރެސް ކޮންފަރެންސްގައި ފާރިސް ތަމްސީލް ކުރެއްވީ ރައީސް މައުމޫން: ހެކީން5ދުވަސް 1 ގަޑި ކުރިން\nފާރިސްގެ ދިފާއީ ބައެއް ހެކިން ހެކިބަސް ދޭން އުޒުރުވެރިވޭ: ކޯޓް6ދުވަސް6ގަޑި ކުރިން\nރައީސް މައުމޫނަށް ދީފައިވާ ދީނީ ނަސޭހަތް ދިނުމުގެ ހުއްދަ ކޯޓުން ބާތިލްކޮށްފި2ހަފްތާ4ދުވަސް ކުރިން\nމައުމޫނާއި ދެ ފަނޑިޔާރުންގެ މިއަދުގެ އަޑުއެހުން ކެންސަލް ކޮށްފި2ހަފްތާ5ދުވަސް ކުރިން


ވިޑް19: އިއްޔެ ފެނުނީ އިތުރު 69 ވޭދަނަ! - Sandhaanu\nވިޑް19: އިއްޔެ ފެނުނީ އިތުރު 69 ވޭދަނަ!\nރާއްޖެއިން ކޯވިޑް19 އަށް އިތުރު 69 މީހަކު އިއްޔެ ފައްސިވެއްޖެއެވެ. އިއްޔެ ފެނުނު ކޭސްތަކުގެ ތެރެއިން އެހެން ރަށްތަކުން ފައްސިވި 34 މީހުންގެ ތެރެއިން 8 މީހަކު ފައްސިވެފައިވަނީ މީހުން ދިރިއުޅޭ ރަށްތަކުންނެވެ.އަދި ތަރައްޤީ ކުރަމުންދާ ރިސޯޓްތަކުން ވަނީ 26 މީހަކު ފައްސިވެފައެވެ. އަނެއް 35 ކޭސް ފެނިފައިވަނީ މާލެ ސަރަހައްދުންނެވެ.\nއިއްޔެގެ ރެކޯޑްތަކާއި އެކު ފައްސިވީ މީހުންގެ ޖުމްލަ އަދަދު މިހާރުވަނީ 14582 އަށް ވަނީ އަރައިފައެވެ. އޭގެ ތެރޭގައި، 960 އެކްޓިވް ކޭސް ހިމެނޭއިރު، 74 ފަރާތަކަށް ދަނީ އެޑްމިޓް ކޮށްގެން ފަރުވާ ދެމުންނެވެ .\nމިބަލީގައި ރާއްޖެ އިން މިހާތަނަށް 49 މީހަކު ނިޔާވެފައި ވާއިރު، 13566މީހުން ވަނީ ބަލިން ފަސޭހަވެފައެވެ.


[ފަސޭހަ މަދަދު] އިފްތިތާޙު ކުރެއްވުމުގެ ރަސްމިއްޔާތުގައި ރައީސުލްޖުމްހޫރިއްޔާގެ ނައިބު އަޙްމަދު އަދީބު ޢަބްދުލްޣަފޫރު ދެއްކެވި ވާހަކަފުޅު - The President's Office\n[ފަސޭހަ މަދަދު] އިފްތިތާޙު ކުރެއްވުމުގެ ރަސްމިއްޔާތުގައި ރައީސުލްޖުމްހޫރިއްޔާގެ ނައިބު އަޙްމަދު އަދީބު ޢަބްދުލްޣަފޫރު ދެއްކެވި ވާހަކަފުޅު\n23 އޮގަސްޓް 2015، ރިފަރެންސް: FAS/NRAA/2015/7\nއާދެ، ކުދި އަދި މެދުފަންތީގެ ވިޔަފާރިތައް، އާދެ، ދިވެހިރާއްޖޭގެ ތާރީޚުގައި އަޅުގަނޑުމެން ބަލައިލަން އެބަޖެހޭ. އަޅުގަނޑުމެންގެ ޤައުމުގެ އިޤްތިޞާދުގައި ކޮންއިރަކުތޯ ވިޔަފާރިތައް އުފެދިގެން އައީ، އަދި ކުދި ވިޔަފާރިތައް އުފެދުނީ. ފަހުގެ ތާރީޚަށް އަޅުގަނޑުމެން ބަލައިލާއިރުގައި، އަޅުގަނޑުމެންނަށް ވަރަށް ފާހަގަވެގެންދޭ، އާދެ، ވޯރާ ވިޔަފާރިވެރިން ދިވެހިރާއްޖޭގައި ވިޔަފާރިކުރަމުންދިޔަ ދުވަސްވަރު. އާދެ، އެއިރަކު އެއްވެސްކަހަލަ ގޮތަކަށް ކުދި އަދި މެދުފަންތި ކީއްކުރަންތޯ، ބޮޑެތި ވިޔަފާރިތަކެއްވެސް ދިވެހިރާއްޖޭގެ ރައްޔިތުންގެ އަތްމައްޗަކު ނެތް. އާދެ، ދިވެހިރާއްޖޭގެ މިނިވަންކަމަށް 50 އަހަރު ފުރުނުއިރު، މި މިނިވަން 50 ރައްދުވާ އާދެ، އަޅުގަނޑުމެންގެ ޤައުމުގެ މިނިވަން 50ގެ ބަޠަލު އާދެ، އޭރުގެ ރައީސް، ރައީސް އިބްރާހީމް ނާޞިރު އެޅުއްވި ވަރަށް ހަރުދަނާ ފިޔަވަޅުތަކެއްގެ ތެރެއިން، އާދެ، ވޯރާ ވިޔަފާރިވެރިންގެ އަތުން ދިވެހި އިޤްތިޞާދު ސަލާމަތްކޮށް، އަދި ދިވެހިރާއްޖޭގެ ވިޔަފާރިތަކަށް ފުރްޞަތު ލިބިގެންދިޔަ. އަދި އެއަށްފަހު، 70ގެ އަހަރުތަކުގައި ޓުއަރިޒަމް ފެށި ދިވެހި ކުދި އަދި މެދު ފަންތީގެ ވިޔަފާރިތައް އަންނަން ފެށި.\nދިވެހި ވިޔަފާރިތައް އުފެދެމުން އައިއިރުގައި، ރައީސް މައުމޫންގެ ދައުރުގައި ވަރަށް ބޮޑެތި ބަދަލުތަކެއް، އިޞްލާޙީ ބަދަލުތަކެއް، އިޤްތިޞާދީ އަޅުގަނޑު ދަންނަވާނީ، އިކޮނޮމިކް ރިފޯމްތަކެއް ގެނެވުނޭ. އާދެ، މިއަދުގެ ރައީސް، ރައީސް ޔާމީންގެ އޭރުގެ ޓްރޭޑް މިނިސްޓަރު ކަމުގެ ދަށުގައި ނުވަތަ އެބޭފުޅާ ޓްރޭޑްގައި ކުރެއްވި މަސައްކަތުގެ ތެރޭގައި، އަޅުގަނޑު ދެކޭގޮތުގައި އެންމެބޮޑު އެއް މަސައްކަތަކީ، އޭރުގައި އިމްޕޯޓް ކުރެވެނީ އިމްޕޯޓް ކޯޓާ އޮންނަ ފަރާތްތަކަށް އެކަނި. މާނައަކީ ބައެއް ފަރާތްތަކަށް އޭރުގައި އިމްޕޯޓް ކޯޓާ ދީފައި އޮންނައިރުގައި، މިސާލަކަށް، ކުޑަކުދިންނަށް ދޭ ކިރު، ވަކިފަރާތަކަށް އޮވެދާނެ ކޯޓާ. ދެން އެބޭފުޅާއަށް އެކަނި ގެނެވޭނީ އެ ކޯޓާގައި. އެގޮތަށް ގޮސް އެކި ބާވަތްތައް ހުރީ ކޯޓާ ދެވިފައި. އެހެންވީމާ، އިމްޕޯޓް ކޯޓާ ނޯންނަ ފަރާތްތަކަށް އިމްޕޯޓެއް ނުކުރެވޭނެ. އެހެންވީމާ، މިފަދަ އިމްޕޯޓް ކޯޓާ އުވާލުންވެސް އަޅުގަނޑު ދެކޭގޮތުގައި އެއީ ވަރަށްބޮޑު މައިލްސްޓޯނެއް. އޭގެފަހުން ދިވެހިރާއްޖޭގައި ވަރަށް ބައިވަރު ކުދި ވިޔަފާރިވެރިން އުފެދިގެންދިޔަ.\nއަދި އަޅުގަނޑު ހަމަ ފާހަގަކޮށްލަން ބޭނުންވޭ، ވިޔަފާރި ޖަމްޢިއްޔާގައި އަޅުގަނޑަށް ލިބުނު ތަޖުރިބާގައި، އަޅުގަނޑު ބަލައިލާއިރުގައި މިއަދު ޓުއަރިޒަމް ވިޔަފާރި ފެށްޓި ބޭފުޅުން ނޫން ހަމަ ހުރިހާ ބޭފުޅުން ކަހަލަ ގޮތަކަށް އެއީ، ދިވެހި ޓްރޭޑަރސް ކޮމިއުނިޓީ ނުވަތަ ޓްރޭޑްކޮށްގެން ކުރިއަރަމުން އައިސް މިއަދު ކޮންސްޓްރަކްޝަން އިންޑަސްޓްރީގަޔާއި، އެކި އިންޑަސްޓްރީތަކުގައި އުޅުއްވާ ބޭފުޅުން. އަޅުގަނޑަށް ފަޚްރުވެރިކަމާއެކުގައި ދަންނަވާލެވިދާނެ، ޓުއަރިޒަމްގައި މިނިސްޓަރަކަށް ހުރިއިރުވެސް އަޅުގަނޑު ވަރަށް ފަޚްރުވެރިވޭ، ދިވެހިރާއްޖޭގެ ވިޔަފާރިވެރިން މިވަނީ ދުނިޔޭގެ އެކި ތަންތަނުން އެކި ބާވަތްތައް ދިވެހިރާއްޖެއަށް އިމްޕޯޓްކޮށް އަދި މުޅި އެ ޓްރޭޑް ސެކްޓަރ ވަނީ ދިވެހިރާއްޖޭގެ، ދިވެހިންގެ އަތްމަތީގައޭ ބުންޏަސް އެއީ ދޮގަކަށް ނުވާނެ.\nއާދެ، ކުދި މެދު ފަންތީގެ ވިޔަފާރިތައް އުފެދިގެން އައިއިރުގައި، އަޅުގަނޑު ދެކޭގޮތުގައި ތަފާތު ޗެލެންޖްތައް، ތަފާތު މާކެޓް ޗެލެންޖްތައް އަދި ތަފާތު އެކި ޗެލެންޖްތައް ހުރޭ. އޭގެ އެންމެބޮޑު އެއް ޗެލެންޖަކީ، އަޅުގަނޑު ދެކޭގޮތުގައި ހަމަ ފައިނޭންސް. އެކްސެސް ޓު ފައިނޭންސް. އެހެންވީމާ މިއަދު އިރާދަކުރެއްވިއްޔާ އަޅުގަނޑުމެންނަށް މި އިފްތިތާޙު ކޮށްދެވިގެންދާ ޕްރޮގްރާމްގައި، އިކޮނޮމިކް މިނިސްޓްރީން އިސްނަގައިގެން ރައީސް ޔާމީންގެ އިރުޝާދުގެ ދަށުން އިކޮނޮމިކް މިނިސްޓަރ ސަޢީދު މިވަނީ ވަރަށް ގިނަގުނަ ކުރިއެރުންތަކެއް ހޯއްދަވާފައި. މިރޭ މި އިފްތިތާޙުކޮށްދެވިގެންވެސް މިދިޔައީ އެކަހަލަ ވަރަށް ރަނގަޅު ސްކީމެއް.\nއާދެ، އިސްލާމިކް ފައިނޭންސަކީ ދުނިޔޭގައި މިހާރު ވަރަށް ބާރަށް ފެތުރޭ އަދި ވަރަށް ބޮޑަށް ބަލައިގަނެވިފައިވާ ފައިނޭންސިންގ މެކޭނިޒަމެއް. މިފަހަރު އަޅުގަނޑު މޯލްޓާއަށް ކުރި ދަތުރުގައި، މޯލްޓާގެ ބޮޑުވަޒީރުގެ ނައިބު ވިދާޅުވީ، އެބޭފުޅުން ޤާނޫނުތައް އިޞްލާޙުކުރާށޭ މިއުޅެނީ، އެބޭފުޅުން އިސްލާމިކް ފައިނޭންސް އިންޓްރޮޑިއުސް ކުރަން. އެހެންވީމާ، އިސްލާމިކް ފައިނޭންސަކީ ދުނިޔޭގެ ނިސްބަތުން ބެލިޔަސް، ވަރަށްބޮޑު މުސްތަޤްބަލެއް އޮތް އެއްޗެއް. ދިވެހިރާއްޖޭގައިވެސް އިސްލާމިކް ފައިނޭންސް ބޭނުންކޮށްގެން އަޅުގަނޑު ދެކޭގޮތުގައި، އިސްލާމިކް ފައިނޭންޝަލް ސެންޓަރަކީވެސް މިއަދުވެސް އަޅުގަނޑުމެންގެ ރައީސްގެވެސް އަދި މިއަދުގެ ގަވަރނަރގެވެސް ވަރަށްބޮޑު އުންމީދެއް. އެހެންވެ ދިވެހިރާއްޖެ އަޅުގަނޑު މިދާ މިޞްރާބަށް އަޅުގަނޑު ދެކޭގޮތުގައި، ދިވެހި ވިޔަފާރިވެރިންނަށް، ކުދި އަދި މެދު ފަންތީގެ ވިޔަފާރިވެރިންނަށް އަދި ޚާއްޞަކޮށް، ޒުވާނުންނަށް އިސްކަމެއްދީގެން ވަރަށް ބައިވަރު މަސައްކަތްތަކެއް އެބަ ކުރެވޭ.\nއާދެ، ސަރުކާރުގެ އެކި މުއައްސަސާތަކާއި، އިކޮނޮމިކް މިނިސްޓްރީން ލީޑް ނަންގަވައިގެން މިކުރައްވާ މަސައްކަތުގައި، އަޅުގަނޑު ދެކޭގޮތުގައި ވީހާވެސް ގިނަ ކުދި ވިޔަފާރިތައް ބައިވެރިވާނެކަމީ، ހަމަ އަޅުގަނޑަށް ޔަޤީންކަމެއް. އަދި ހަމައެހެންމެ، އަޅުގަނޑު ދަންނަވާލަން އޮތީ، ވިޔަފާރިކުރަން ބައެއް ބޭފުޅުން ވަރަށްގިނަފަހަރު ބޭނުންވޭ އައިޑިއާސް. އާދެ، އިކޮނޮމިކް މިނިސްޓްރީން އިންކިއުބޭޓަރ ސިސްޓަމް ތެރޭގައިވެސް ވަރަށްގިނަ ބޭފުޅުންނަށް އައިޑިއަސްއާއި އަދި ވިޔަފާރި ކުރާނެ ގޮތްތައް ކިޔައިދޭ. އާދެ، އަޅުގަނޑުވެސް ފާހަގަކޮށްލަން ބޭނުންވޭ، ދައުލަތަށް ބަލައިފިއްޔާ، ނުވަތަ ސަރުކާރަކަށް، އަޅުގަނޑުމެންގެ ސަރުކާރަށް މިއަދު އެންމެ މުހިންމީ ދިވެހިންނަށް ވަޒީފާ އުފެއްދުން. އެހެންވީމާ، ދިވެހި ކުދި ވިޔަފާރިތައްވެސް ދިވެހިން ވަޒީފާގައި ބައިވެރިކޮށްގެން، އެބޭފުޅުންނަށް ޒުވާނުންނަށް، އަދި ޚާއްޞަކޮށް، ވަޒީފާ ނެތިފައި ތިބި ޒުވާނުންނަށް އިސްކަން ދެވެންޏާ، ހަމަގައިމުވެސް އަދި އަޅުގަނޑުމެންނަށް ތަޢާރުފް ކުރެވޭނެ، މިއަށްވުރެވެސް ފަހި ސްކީމްތަކެއް، އެ ކުދި ވިޔަފާރިތަކަށް އެހީވާން. ޙަޤީޤަތުގައި އަޅުގަނޑުމެން ކުދި ވިޔަފާރިއެއް ފަށްޓަން ކަމަށް ވިސްނައި، އާދެ، ބޭރު ޤައުމަކުން ދެތިން ދަނޑުވެރިންނާއި، ދެތިން ފަހާ މީހުންނާ ގެނެސް، އެކަން ކުރިޔަކަސް، އެއިން އަދި ދިވެހި ވަޒީފާއެއް ނުއުފެދޭ. އާދެ، އަޅުގަނޑުމެން ވިޔަފާރިއެއް ފަށްޓަން ބޭނުންކަމަށްވަންޏާ، ވަރަށް ރަނގަޅު އައިޑިއައެއް ލިބޭނެ.\nއަޅުގަނޑުމެން ބަލައިލަން ބޭނުންތޯ، ކަސްޓަމްސްއިން ލިސްޓް ނަގައި، އިމްޕޯޓް މި ކުރަނީ ކޮން ބާވަތްތަކެއްކަން. އާދެ، އަޅުގަނޑުވެސް ބައިވެރިވެގެން ހެދި ކުޑަ ސްޓަޑީއެއްގައި، އެއީ ތަންކޮޅެއް ކުރިން، 2008 ހިސާބުގައި. އާދެ، ދިވެހި ބިލެތް. ދިވެހިރާއްޖޭގައި ބިލެތް ނުއުފައްދާނަމަ، ހަމައެކަނި މިސާލަކަށް ތޮއްޑޫގައި ބިލެތް ނުއުފައްދާނަމަ، 22 މިލިއަން ރުފިޔާ، ޑޮލަރަށް ހަދައިގެން އަޅުގަނޑުމެން ބިލެތް އިމްޕޯޓް ކުރަންޖެހޭނެ. އެހެންވެ މީގައި އިމްޕޯޓްކުރާ ކޮންމެ އެއްޗަކީވެސް އަޅުގަނޑުމެންގެ އޭގެ ޒާތުގައި އަޅުގަނޑުމެންނަށް އުފެއްދިދާނެ އެއްޗެއް، އެހެން ނޫނީ އޭގެ ބަދަލުގައި ކޮންމެވެސް އެހެން އެއްޗެއް އަޅުގަނޑުމެންނަށް ތަޢާރުފް ކުރެވިދާނެ ނުވަތަ އިމްޕޯޓް ސަބްސްޓިޓިއުޝަނަށް އަޅުގަނޑުމެންގެ ވިޔަފާރިތައް އަމާޒުކޮށްފިއްޔާ، އަޅުގަނޑު ދެކޭގޮތުގައި އެއީވެސް ހަމަ ހުޅުވިފައި އޮތް ވަރަށްބޮޑު މާކެޓެއް.\nއާދެ، ބަލައިލަމާތޯ ސްޓެޓިސްޓިކްސް. މިދިޔަ އަހަރު ގައިމުވެސް އެއް ބިލިއަން ޑޮލަރަށްވުރެ މަތިން ސީ.އައި.އެފް ވެލިއުއަށް ބަލައިފިއްޔާ، ދިވެހިރާއްޖެއަށް މިވަނީ އިމްޕޯޓް ކުރެވިފައި. އެހެންވެ އަޅުގަނޑު ހަމަ ދެކޭގޮތުގައި، އަދި ޚާއްޞަކޮށް، ރައީސްގެ އިރުޝާދުތަކުންވެސް އަޅުގަނޑަށް ހާމަވާ އެއްޗަކީ، ދިވެހިރާއްޖެއަށް އެންމެ ބޭނުންވަނީ، (1) ވިޔަފާރިތައް މި އުފެދެނީ އަމިއްލަ ފައިމައްޗަށް ބަޔަކު ކޮޅަށް ނެގުމަށްޓަކައި. އަދި ހަމައެހެންމެ ދިވެހި ވިޔަފާރިވެރިން އުފެއްދުމަށްޓަކައި. އެހެންވެ ދިވެހި ވިޔަފާރިން އުފައްދަން އަޅުގަނޑުމެން އިސްކަންދޭއިރު، ދިވެހި ވިޔަފާރިވެރިންވެސް ދިވެހި ޒުވާނުންނަށް ވަޒީފާއަށް އިސްކަންދެއްވާށޭ. އަދި ހަމައެހެންމެ، އެކުރާ ވިޔަފާރި ކިހާވަރެއްތޯ، ކިހާވަރެއްގެ ޕްރެޝަރެއްތޯ ޑޮލަރަށް ލިބެނީ. މިއީވެސް ވިސްނާލަން ރަނގަޅު ކަމެއް. އާދެ، ޤައުމެއްގައި މިސާލަކަށް، މެލޭޝިއާގައި ނުކުންނަ ކޮންމެ ބުއިމަކީ، އައިސް އަޅުގަނޑުމެންގެ އައިސްއަލަމާރިތަކަށް ވަނަސް އަދި އެއީކީ އެންމެ ރަނގަޅު ވިޔަފާރިއަށް ނުވެދާނެ. އަދި ހަމައެހެންމެ އެ ނުވިކި އެތައް ދުވަހަކު ޝެލްފްގައިވެސް ބަހައްޓަންޖެހިދާނެ.\nއެހެންވީމާ އަދި ކޮންމެ އެއްޗެއް އިމްޕޯޓް ކުރުމަކީ އަދި އެއީ މާމޮޅު ވިޔަފާރިއަކަށްވެސް ނުވެދާނެ. އެހެން ނަމަވެސް، އެކަމަށް އަޅުގަނޑު އެއްގޮތަކަށްވެސް އެއްޗެކޭ ނުވަތަ ފާޑުކިޔަނީކީ ނޫން. އެހެން ނަމަވެސް، އަޅުގަނޑުމެން މި ދެކަމަށް އިސްކަންދީފިއްޔާ، އާދެ، އަޅުގަނޑުމެންގެ އަމިއްލަ އުފެއްދުން، އަޅުގަނޑު ނުދަންނަވަން ދިވެހިރާއްޖޭގައި އުފެއްދިދާނެއޭ، ބޭރު ތަންތާނގައި އުފައްދާ ސްކޭލްގެ އެއްޗެހި. އެހެން ނަމަވެސް، ވަރަށް ނީޝް މާކެޓްތައް އެބަހުރި. ނީޝް މާކެޓްތަކޭ އަޅުގަނޑު މި ދަންނަވަނީ، ވަރަށް ހައި އެންޑް ޓުއަރިޒަމެއް ދިވެހިރާއްޖޭގައި މިއޮތީ. ވަރަށް ހައި އެންޑް ބޭފުޅުން ވަޑައިގަންނަވަން. އެހެންވީމާ، އެބަހުރި ހައި އެންޑް ވެއްޖިއްޔާ، އަޅުގަނޑުމެންނަށް އުފައްދާ އެއްޗެއް އަގުބޮޑުވިޔަސް، އެ އަގުގައި ގަންނަ ފަރާތްތައް ދިވެހިރާއްޖެއަށް އެބަ ޒިޔާރަތްވެސް ކުރޭ. ދިވެހިރާއްޖޭގައިވެސް އެބައުޅޭ. އެހެންވެ އަޅުގަނޑު ދެކޭގޮތުގައި، މިކަހަލަ ކަންތައްތަކުގައި މާކެޓް އެނަލިސިސް ހަދާއިރު ނުވަތަ ވިޔަފާރިއެއް ފަށްޓަން ބަލާއިރުގައި، ކިހިނެއްތޯ ދިވެހި ޒުވާނުންނަށް ވަޒީފާދޭނީ އަދި ހަމައެހެންމެ ކިހިނެއްތޯ ޑޮލަރު، މިސާލަކަށް ބޭރު މީހެއް ހަމަ އެމްޕްލޯއި ކުރުމާއެކީގައި ޑޮލަރު ޕްރެޝަރ އަންނާނެ. އެއްޗެހިތަކެއް ހަމަ އިމްޕޯޓް ކުރުމާއެކީގައި. އެހެންވީމާ، އިމްޕޯޓްކުރާއިރުވެސް އެބަ ބަލަންޖެހޭ، އެތައްވަރަކުން ޑޮލަރު ހޯދައިގެން މި ގެންނަ އެއްޗެތި ވަރަށް އަވަހަށް ރޯލް އޯވަރވޭތޯ. ވިޔަފާރިއެއްގައި އަޅުގަނޑު ދެކޭގޮތުގައި އެންމެ ބޮޑަށް ފައިދާވާނީ ވީހާވެސް އަވަހަކަށް ރޯލް އޯވަރކޮށްގެން އެ ރޯލްކޮށްގެން، އެ ވިޔަފާރިއެއް ރޯލްވި ވަރަކަށް އެއިން ފައިދާއެއް ނުކުންނާނީ. އެހެންވެ އަޅުގަނޑުމެން މި ދެތިން ކަންތަކާ އަޅުގަނޑު ދެކޭގޮތުގައި އަޅުގަނޑުމެން ވިސްނާލަންޖެހޭ.\nއާދެ، ރައީސް ޔާމީންގެ އިޤްތިޞާދީ ސިޔާސަތުތަކުގެ ތެރެއިން އެންމެ ފުރަތަމައިނުންވެސް އެއް ސިޔާސަތަކަށްވީ، ދިވެހިރާއްޖޭގެ މިނިމަމް ރިޒަރވް ދަށްކުރުން. އާދެ، ވަރަށް ފުރިހަމަކަމާއެކީގައި އަދި ވަރަށް ޕްރެކްޓިކަލްކޮށް، އެކަން އަޅުގަނޑުމެންގެ ގަވަރނަރ އެ ވަޑައިގަންނަވަނީ ކުރައްވަމުން. އާދެ، ގަވަރނަރގެ އެ ފުރިހަމަ މަސައްކަތަށް ތަޢުރީފް ޙައްޤުވަނީ، އެ ބޭފުޅާއަކީ މިއަދު ދިވެހިރާއްޖޭގައި ހުންނެވި އެންމެ ފުންނާބު އުސް އިކޮނޮމިސްޓަށް ވީހިނދުވެސް ތިއަރަޓިކަލީ އެންމެ ނޮލެޖަބަލް ބޭފުޅާއަށްވީ ހިނދުގައިވެސް، އެބޭފުޅާ ދިވެހިރާއްޖޭގެ މާކެޓަށް ބައްލަވައި، ދިވެހިރާއްޖޭގައި ކިހިނެއްތޯ ޕްރެކްޓިކަލީ މިކަން ކުރެވޭނީ. އެއީ އަޅުގަނޑުމެންގެ އިޤްތިޞާދަކީ، ޓެކްސްޓް ފޮތުގައި ހުންނަގޮތަކަށް ފްރީ މާކެޓަށް ދޫކޮށްލަންޏާ، ފްރީ މާކެޓަށް ދޫކޮށްލަން ނުވަތަ ވަކިގޮތްގޮތަކަށް ކަންތައްތައް ކުރެވޭނެ ކަހަލަ އިޤްތިޞާދެއް ނޫން. އެއީ ސަބަބަކީ އަޅުގަނޑުމެންނަކީ އަދި ވަރަށް ކުޑަ އިޤްތިޞާދެއް. ވަރަށް މަޑުމަޑުން ތަރައްޤީވަމުން އަންނަ އިޤްތިޞާދަކަށްވާތީވެ. މިވަގުތު އަޅުގަނޑުމެން ޖެހޭނީ ދިވެހިރާއްޖޭގެ އިޤްތިޞާދަށް ފުރިހަމަ އެންމެ ރަނގަޅު ސިޔާސަތުތައް ނުވަތަ ޕޮލިސީތައް ތަޢާރުފް ކުރަން. އެއީ އަދި ތިއަރަޓިކަލީ ބަލައިލާއިރުގައި، މިސާލަކަށް އެއީ އެންމެ ރަނގަޅު ގޮތަކަށް ނުވެދާނެ. އެހެން ނަމަވެސް، އަޅުގަނޑުމެން އެބަޖެހޭ ކަސްޓަމައިޒް ކޮށްގެން ޕޮލިސީތައް ނިންމަން.\nއަޅުގަނޑު މިދަންނަވަނީ އެއްގޮތަކަށްވެސް ޓެކްސްޓް ފޮތުގައި ނޯންނަ ވާހަކައެއް ނޫން. އެހެން ނަމަވެސް، އަޅުގަނޑުމެން ދައުލަތުން، މިސާލެއް، ކުޑަ މިސާލެއް ދަންނަވަންޏާ، ހިންގަވާ އަޅުގަނޑުމެން ދައުލަތުން ހުރިހާ އެއްޗެއް ރުފިޔާއިން ދައްކާގޮތަށް ޓެކްސް ހަދަން. އާދެ، ކޮންމެ ޤައުމެއްގައިވެސް އެ ޤައުމެއްގެ ރުފިޔާއިން ހުރިހާ ޓެކްސްތަކެއް ދައްކާނީ. އެއީ ތިއަރީގައިވެސް އެންމެ ރަނގަޅު ގޮތް. އިޤްތިޞާދުގައިވެސް ފޮތްފޮތުގައި އޮންނަނީ އެހެން. އެހެން ނަމަވެސް، އެ ޑޮލަރުން ޕޭ ކުރުމުގެ ބަދަލުގައި، މިސާލަކަށް އަޅުގަނޑުމެން ޖީ.އެސް.ޓީ ވެސް ހުރިހާ އެއްޗެއް ދައުލަތަށް ރުފިޔާއިން ނަގައިފިއްޔާ، ދެން އެންމެފަހުން ދައުލަތް ނުކުންނަންޖެހޭނީ ބްލެކް މާކެޓަށް ޑޮލަރު ގަންނަން. އެހެންވީމާ، ތިއަރީގައި އެންމެ ރަނގަޅު ގޮތެއް ނޫން. އެހެން ނަމަވެސް، އަޅުގަނޑުމެންގެ އިޤްތިޞާދު މިވަރަށް މަޑުމަޑުން ތަރައްޤީވަމުން އަންނާތީ އަދި ދައުލަތުގެ ބަޖެޓް ޑެފިސިޓާ، މިހުރިހާ ކަމެއް ހުރުމާ އެކީގައި އަޅުގަނޑުމެންނަށް މިވަގުތު އޮތް ގޮތް އެއީ.\nއެހެންވީމާ، އެގޮތުގައި އަޅުގަނޑުމެންގެ ސްޓެޕްތައް ނަގަމުން މިދަނީ. އެހެންވެ އަޅުގަނޑު ދެކޭގޮތުގައި، ރައީސް ޔާމީންގެ އިރުޝާދާއި އަދި އަޅުގަނޑުމެންގެ އިކޮނޮމިކް ކައުންސިލާ ބާއްވާ ގާތް ގުޅުމާއެކީގައި، ގަވަރނަރ އެ ގެންދަވަނީ ވަރަށް ފުރިހަމަ ގޮތެއްގައި އެ ސިޔާސަތުތައް، އެ ފިޔަވަޅުތައް އަޅުއްވަމުން. އަޅުގަނޑު ފާހަގަކޮށްލަން ބޭނުންވަނީ، ފުރަތަމަ ދިވެހިރާއްޖޭގެ މިނިމަމް ރިޒަރވް 25 ގައި ހުރެފައި 20 ޕަސެންޓަށް ދަށްކުރެއްވީ. އަދި މިދިޔަ ބުރާސްފަތި ދުވަހު 20 ޕަސެންޓުން 10 ޕަސެންޓަށް އެ ދަށްކުރެއްވީ. އާދެ، އެއީ ވަރަށްބޮޑު ފިޔަވަޅެއް. އެއީ ބޭންކުން ވިޔަފާރިކުރަން ހުންނަ ފައިސާ، މިނިމަމް ރިޒަރވްގެ ގޮތުގައި މިޖެހެނީ -/100 ރުފިޔާ ޑިޕޮޒިޓް ކޮށްފިއްޔާ -/25 ރުފިޔާ ބަހައްޓަން. މިހާރު އެ -/25 ރުފިޔާގެ ތެރެއިން ގައިމުވެސް -/15 ރުފިޔާ ބޭންކަށް އެ ލިބުނީ އަނެއްކާވެސް. އެހެންވީމާ، ބޭންކަށް ޕްރައިވެޓް ސެކްޓަރއަށް ލެންޑް ކުރަންވެސް މި ލިބުނީ އަނެއްކާ އިތުރު -/15 ރުފިޔާ.\nއާދެ، މިއީ އަޅުގަނޑު ދެކޭގޮތުގައި އިޤްތިޞާދީ ހަރުދަނާ ސިޔާސަތުތަކަކީ. އަދި އަޅުގަނޑުމެން އައިސްފައި، ކުއްލިއަކަށް މީތި އައިސް ވައްޓާލާނީކީ ނޫން. އެހެން ނަމަވެސް، އެމް.އެމް.އޭ. އަކީ، އެބޭފުޅުންނަކީ މިނިވަން ޤާނޫނަކުން ހެދިފައިވާ އޮތޯރިޓީއެއްވީމަ، އެބޭފުޅުންނަށް އެ ސިޔާސަތުތައް އެންމެ ރަނގަޅަށް ދިރާސާކޮށް، އެ ގެންނަންވީ އެންމެ ރަނގަޅު ވަގުތު އެބޭފުޅުން އެދަނީ އެކަން ގެންނަވަމުން. އޭގެ އަސަރު ހަމަ ހެޔޮ އަސަރު ކުރާނީ ދިވެހި ވިޔަފާރިތަކަށް. ދިވެހި އިޤްތިޞާދަށް. ޕްރައިވެޓް ސެކްޓަރއަށް ލެންޑްކުރަން ގައިމުވެސް ގިނަ ލާރި ހުންނާނެ. އަދި ހަމައެހެންމެ، ފޮރިން ކަރަންސީވެސް އިތުރަށް ދިވެހިރާއްޖޭގައި ލިބެން ހުންނާނެ. އެއީ އެކަން އަޅުގަނޑުމެންނަށް މިދަނީ ފެންނަމުން. 25 ން 20 އަށް ގެނައީމަވެސް އަޅުގަނޑުމެންނަށް އޭގެ އަސަރު ފެނުން. އަދި އިރާދަކުރެއްވިއްޔާ، މި ހެޔޮ ބަދަލާއެކީގައި އަޅުގަނޑު ދެކޭގޮތުގައި އިޤްތިޞާދަށް ހެޔޮ ބަދަލުތަކެއް އަންނާނެ. އަދި އެވަރުން ނިމުނީކީ ނޫން. ދިވެހިރާއްޖޭގައި އިތުރު ބޭންކްތައް އަންނަންވެސް، އަޅުގަނޑު ދެކޭގޮތުގައި އެއީ، ދިވެހިރާއްޖެއިން އެޅި ވަރަށް ފުރިހަމަ ފިޔަވަޅެއް.\nއާދެ، ކޮން ބޭންކެއްތޯ ބޭނުންވާނީ، މިސާލަކަށް، ކައިރި ޤައުމުތަކުގައި 10 ޕަސެންޓް،5ޕަސެންޓް މިނިމަމް ރިޒަރވްގައި ހުއްޓައި، ދިވެހިރާއްޖެއަށް އައިސް އަބަދު އެބޭފުޅުންގެ ލާރި 25 ޕަސެންޓް މިނިމަމް ރިޒަރވްގައި ބަހައްޓަން. އެހެންވީމާ، އިންޓަރނޭޝަނަލް ސްޓޭންޑަޑްތަކަށް ބަލާއިރު ނުވަތަ މި ރީޖަނަށް ބަލައިލިޔަސް، އަޅުގަނޑުމެން 25 ޕަސެންޓަކީ ވަރަށްބޮޑު ޢަދަދެއް. އެހެންވީމާ، މި ޢަދަދު 10 ޕަސެންޓަށް ދަށްކުރުމަކީ، އަޅުގަނޑު ދެކޭގޮތުގައި އިޤްތިޞާދީ ގޮތުން އެޅުނު ވަރަށްބޮޑު ފިޔަވަޅެއް. އެހެންވެ މިއިން އަޅުގަނޑު ދެކޭގޮތުގައި ކުދި ވިޔަފާރިތަކަށާއި އަދި އިޤްތިޞާދަށް ވަރަށް ފުރިހަމަ ބަދަލުތަކެއް އަންނާނެ.\nއަޅުގަނޑު ފާހަގަކޮށްލަން ބޭނުންވަނީ، އިކޮނޮމިކް މިނިސްޓްރީން ވަރަށް ބައިވަރު މަސައްކަތްތަކެއް، ކުދި ވިޔަފާރިވެރިން ކުރިއެރުވުމަށްޓަކައި ކުރަމުން އެބަ ގެންދޭ. އަޅުގަނޑު ދެކޭގޮތުގައި، މީގައި ޕްރައިވެޓް ސެކްޓަރގައި ތިއްބެވި ތަޖުރިބާކާރު ވިޔަފާރިވެރިންވެސް، މިއަދުގެ ޒުވާން ވިޔަފާރިވެރިންނަށް މަގު ދައްކައި، އިކޮނޮމިކް މިނިސްޓްރީއާ ގުޅިގެން އަޅުގަނޑު ދެކޭގޮތުގައި ވަރަށް ބައިވަރު ދިވެހި ޒުވާން ވިޔަފާރިވެރިންވެސް އުފެދޭނެ. ހަމަގައިމުވެސް އުފެދެމުންދާތަން އަޅުގަނޑުމެންނަށް އެބަ ފެނޭ. އެބޭފުޅުންގެ ކްރިއޭޓިވިޓީ ބޭނުންކޮށްގެން، އެތައް ވިޔަފާރިތަކެއް އުފައްދަމުންދާތަންވެސް އަޅުގަނޑުމެންނަށް އެބަ ފެނޭ.\nއިކޮނޮމިކް މިނިސްޓްރީން މިކުރާ މަސައްކަތުގަޔާއި، އަދި ދިވެހި ޒުވާން ވިޔަފާރިވެރިން ކުރާ މަސައްކަތުގަޔާއި އަދި އަޅުގަނޑުމެންގެ ސަރުކާރުން މިކުރާ ކޮންމެ މަސައްކަތެއްގައިވެސް މާތްރަސްކަލާނގެ ބަރަކާތް ލެއްވުން އެދި އަޅުގަނޑު ދުޢާކުރަމުން، އަޅުގަނޑުގެ ވާހަކަކޮޅު ނިންމާލާނީ، އަދިވެސް މި ޕްރޮޖެކްޓަށްވެސް، މިރޭ މި ލޯންޗްކުރި ޕްރޮޖެކްޓަށްވެސް ވަރަށް ކާމިޔާބީއަށް އެދެމުން.


vnews - Gaza ge ethan mithanah eggamaai vaigemagun hamalaadhee Palestine4meehun shaheedhu kollaifi\nއިސްރާއީލުން ޣައްޒާގެ އެތަންމިތަނަށް އެއްގަމާއި ވައިގެމަގުން ހަމަލާދީ ފަލަސްތީނު ހަތަރުމީހުން ޝަހީދުކޮށްލައިފި\nއިސްރާއީލުގެ އުދުވާނީ ސިފައިން ޚާން ޔޫނިސްއަށް މިރޭ އެޅި ބޮންތައް ގޮވަނީ - ފޮޓޯ: އޭ.އެފް.ޕީ\nއިސްރާއީލުގެ އުދުވާނީ ސިފައިން މަތިންދާ ހަނގުރާމަތީ ބޯޓާއި، ބޮޑުބަޑި ބޭނުންކޮށްގެން ޣައްޒާގެ އެތަންމިތަނަށް މިއަދު ދިން ވަރުގަދަ ހަމަލާތަކެއްގައި ފަލަސްތީނުގެ ހަތަރު މީހުން ޝަހީދުވެއްޖެއެވެ.\nމިއަދުގެ ހަމަލާގައި ޝަހީދުވެފައިވާ ހަތަރު މީހުންގެ ތެރެއިން ތިންމީހުންނަކީ ހަމާސްގެ މުޖާހިދުން ކަމަށް، ހަމާސްއިން ބުނެފައި ވެއެވެ.\nމިއަދު ޝަހީދުވިވެފައިވާ ހަތަރުވަނަ މީހާއަކީ ޣައްޒާ-އިސްރާއީލު ވަކިކުރާ އިމުގައި މިއަދު މުޒާހަރާ ކުރަމުންދިޔަ މީހުންގެ ތެރެއަށް އިސްރާއީލު ސިފައިން ބަޑީޖެހުމުގެ ސަބަބުން ޝަހީދުވެފައިވާ މީހެކެވެ.\nޣައްޒާގެ ހެލްތު މިނިސްޓްރީން ބުނެފައިވަނީ، އިސްރާއީލުގެ މަތިންދާ ބޯޓްތަކުން ބޮން އެޅުމުގެ ސަބަބުން ފަލަސްތީނުގެ ދެމީހަކު ޝަހީދުވެފައިވަނީ ޚާން ޔޫނިސްގެ އިރުމަތީ ސަރަހައްދުން ކަމަށާއި، ތިންވަނަ މީހާ ޝަހީދުވެފައިވަނީ ރަފަހްގެ އިރުމަތީ ސަރަހައްދުން ކަމަށެވެ.\nމިއަދުގެ ހަމަލާތަކުގައި ޒަޚަމްވި މީހުންގެ ތަފްސީލެއް އެއްވެސް ފަރާތަކުން ހާމަކޮށްފައެއް ނުވެއެވެ.\nއިސްރާއީލުގެ އުދުވާނީ ސިފައިން ޣައްޒާގެ އެތަން މިތަނަށް އެއްގަމާއި ވައިގެމަގުން ވަރުގަދަ ހަމަލާތަކެއް މިދިނީ، ޣައްޒާ-އިސްރާއީލު އިމުގައި އިސްރާއީލު ސިފައިންނާ ދިމާއަށް ބަޔަކު ބަޑިޖެހުމުން އެކަމުގެ ރައްދުގައެވެ.\nއިސްރާއީލު ސިފައިން ނެރުނު ބަޔާނެއްގައި ބުނެފައިވަނީ، ސިފައިންނާ ދިމާއަށް ބަޑިޖެހުމުން އޭގެ ރައްދުގައި ޣައްޒާގެ އެކި ކަންކޮޅުތަކުގައި ހުރި ހަމާސްގެ އަސްކަރީ މަގާމުތަކަށް ބޮޑުބަޑިއާއި، މަތިންދާ ބޯޓު ބޭނުންކޮށްގެން ހަމަލާތައް ދީފައިވާ ކަމަށެވެ.\nޣައްޒާ-އިސްރާއީލު ވަކިކުރާ އިމުގައި ބަޑިޖެހުމުގެ ސަބަބުން އިސްރާއީލު ސިފައިންގެ އެއްވެސް މީހަކަށް ކަމެއްވީކަމެއް އިސްރާއީލުން ހާމަކޮށްފައެއް ނުވެއެވެ.\nޣައްޒާ-އިސްރާއީލު ވަކިކުރާ އިމުގެ ސަރަހައްދަށް މިއަދު އެއްވި ފަލަސްތީނު މީހުންނަށް އިސްރާއީލު ސިފައިން ކަރުނަގޭހުގެ ހަމަލާތައްދެނީ - ފޮޓޯ: އޭ.އެފް.ޕީ\nއިސްރާއީލުގެ އުދުވާނީ ބާރުތަކުން ޣައްޒާގެ އެތަންމިތަނަށް އެއްގަމާއި ވައިގެ ހަމަލާތައް ދެމުންގެންދިއުމާއި، ޣައްޒާގެ ތެރެއިން އިސްރާއީލަށް ރޮކެޓް ހަމަލާތައް ދެމުންގެންދިއުމާ ގުޅިގެން، މިކަން އިތުރަށް ފުޅާވެ އިސްރާއީލާއި ހަމާސްއާ ދެމެދު އަނެއްކާވެސް ހަނގުރާމައެއް ހިނގާފާނެ ކަމުގެ ބިރު މިހާރު އުފެދިފައި ވެއެވެ.\nމިއަދުގެ ހަމަލާތަކާ ގުޅިގެން، އދއިން ފަލަސްތީނު-އިސްރާއީލު މައްސަލައަށް ކަނޑައަޅުއްވާފައި ހުންނަވާ ޚާއްސަ މަންދޫބު ނިކޮލޭ މްލަޑެނޯވްވަނީ، ހަނގުރާމައެއްގެ ތުންފަތްމައްޗަށް ނުދިއުމަށް ހަމާސްއަށާއި އިސްރާއީލަށް ގޮވާލައްވާފައެވެ.\nއަދި އެއްބަޔަކު އަނެއްބަޔަކަށް ހަމަލާދިނުން ވަގުތުން ހުއްޓާލުމަށްވެސް އޭނާވަނީ ގޮވާލައްވާފައެވެ.\nއިސްރާއީލާއި ހަމާސްއާ ދެމެދު އަނެއްކާވެސް ހަނގުރާމައެއް ކުރުމަށް ބޭނުންވެގެންއުޅޭ ފަރާތްތަކުގެ މަސައްކަތް ކާމިޔާބުވިޔަދީގެން ނުވާނޭ ކަމަށްވެސް މްލަޑެނޯވް ކުރެއްވި ޓްވީޓެއްގައި ވިދާޅުވެފައި ވެއެވެ.


ޔާމީނާއި އެކު ޖަމީލު ތަރާވީޙެއްގައި ބައިވެރިވެވަޑައިގެންފި ޔާމީނާއި އެކު ޖަމީލު ތަރާވީޙެއްގައި ބައިވެރިވެވަޑައިގެންފި\nޔާމީނާއި އެކު ޖަމީލު ތަރާވީޙެއްގައި ބައިވެރިވެވަޑައިގެންފި\nކުރީގެ ރައީސް ޔާމީނާއި އެމަނިކުފާނުގެ ފުރަތަމަ ނާއިބު ރައީސް ޖަމީލާއި އެކު --\nކުރީގެ ރައީސް ޢަބްދުﷲ ޔާމީނާއި އެމަނިކުފާނާއި ސިޔާސީ ގޮތުން ޚިޔާލުތަފާތުވެފައިވާ ޔާމީން ސަރުކާރުގެ ފުރަތަމަ ނާއިބު ރައީސް ޑރ. މުޙައްމަދު ޖަމީލު އަޙްމަދާއި ދެބޭފުޅުން ރޭ ތަރާވީހެއްގައި ބައިވެރިވެވަޑައިގެންފިއެވެ.\nމިއީ ޔާމީންގެ ސަރުކާރުގައި ޖަމީލުގެ އިތުބާރު ނެތްކަމަށް މަޖިލީހުން ފާސްކުރުމަށްފަހު މި ދެބޭފުޅުން ބައްދަލުވި ފުރަތަމަ ފަހަރުވެސްމެއެވެ. ރައީސް ޔާމީންގެ ވެރިކަމުގައި އަމިއްލަފުޅަށް އަރުވާލެވިގެން ޖަމީލް ހުންނެވީ އިނގިރޭސިވިލާތުގައެވެ. އޭނާ އެނބުރި ރާއްޖެ ވަޑައިގެންނެވީ ރައީސް އިބްރާޙީމް މުޙައްމަދު ޞާލިޙަށް ވެރިކަން ލިބިވަޑައިގަތުމާއި އެކުގައެވެ. ޖަމީލަކީ ރައީސް ޔާމީނަށް ވަރަށް ބޮޑަށް ފާޑު ވިދާޅުވެފައިވާ ބޭފުޅެކެވެ. ޚާއްސަކޮށް ރައީސް ޔާމީންގެ ވެރިކަން ބަދަލު ކުރެއްވުމަށް ކުރި މަސައްކަތުގައި ޖަމީލުވެސް ވަނީ އިސް ރޯލެއް އަދާ ކުރައްވާފައެވެ.\nމިދިޔަ އަހަރު ބޭއްވި ރިޔާސީ އިންތިޚާބާއި މިދިޔަ މަހުގެ ތެރޭގައި ބޭއްވި ރައްޔިތުން މަޖިލީހުގެ އިންތިޚާބު ޕީޕީއެމްއަށް ނާކާމިޔާބުވުމާއި ގުޅިގެން އެޕާޓީ ސިޔާސީ ގޮތުން ވަރުގަދަ ކުރުމަށްޓަކައި ޖަމީލާއި ޔާމީން ސަރުކާރުގެ ފުރަތަމަ ހޯމް މިނިސްޓަރ އުމަރު ނަސީރު ވަނީ ޕީޕީއެމްއާ އެކު މަސައްކަތް ކުރުމުގެ ޝައުގުވެރިކަން ފާޅުކުރައްވާފައެވެ. އަދި އެކަން ޕީޕީއެމްގެ ކައުންސިލާއި ޕީޕީއެމްގެ ރައީސް އަދި ކުރީގެ ރައީސް ޔާމީން ވަނީ ޙިއްޞާވެސް ކުރައްވާފައެވެ. ޕީޕީއެމްގެ ކައުންސިލުންވެސް ވަނީ އެކަމަށް މަރުޙަބާ ކިޔާފައެވެ.\nއެނގިފައިވާ ގޮތުގައި ރޭ ބޭއްވި ތަރާވީހުގައި ޖަމީލު ބައިވެރިވެވަޑައިގަތީ އޭނާއަށް ދަޢުވަތު ދެއްވުމުންނެވެ. އެ ތަރާވީޙުގައި ޕީޕީއެމްގެ އިސް ފަރާތްތައް ވަނީ ބައިވެރިވެވަޑައިގަންފައެވެ. ތަރާވީޙުގައި ބައިވެރިވެވަޑައިގެންފައިވާ ޕީއެންސީގެ ނާއިބު ރައީސް އަޙްމަދު ނިހާން ހުސައިން މަނިކު ކުރައްވާފައިވާ ޓްވީޓެއްގައި ވިދާޅުވީ ޖަމީލަކީ ސިޔާސީ ގޮތުން ވަރުގަދަ ބޭފުޅެއް ކަމަށެވެ.\nޔާމީނާއި އެކު ޖަމީލު ތަރާވީޙެއްގައި ބައިވެރިވެވަޑައިގެންފައިވާއިރު އޭނާ މިވަގުތު ހުންނެވީ ޖުމްހޫރީ ޕާޓީގެ ލީޑަރ ޤާސިމް އިބްރާހީމްގެ އެޑްވައިޒަރެއްގެ މަޤާމުގައެވެ. އަދި ޖަމީލު ވަނީ ޖޭޕީގެ ޓިކެޓުގައި މިދިޔަ ރައްޔިތުން މަޖިލިސް އިންތިޚާބުގައި ވިލިމާލެ ދާއިރާއަށްވެސް ވާދަކުރައްވާފައެވެ. ނަމަވެސް އިންތިޚާބުގައި އޭނާ ވަނީ ނާކާމިޔާބުވެވަޑައިގެންފައެވެ.


UPDATE: bandun jahaali Dingee in niyaavee sweden fathuruverieh | ThePress\nބަންޑުން ޖަހާލި ޑިންގީއިން ނިޔާވީ ސްވެޑަން ފަތުރުވެރިއެއް!\n10 November 2019, 18:14\nޑިންގީގައި4ސްވެޑަން މީހުންނާ2ދިވެހިން ނުކުތީ މަސްވެރިކަން ކުރަން: ފުލުހުން\nރ. އިފުރަށް ދަތުރު ކުރަމުން ދިޔަ ޑިންގީ އަޑިޔަށް ދަނީ / ފޮޓޯ: ޕޮލިސް\nދ. ކުޑަހުވަދޫ ކައިރިން ބަންޑުން ޖަހާލި ޑިންގީގައި ދަތުރުކުރި6މީހުންގެ ތެރެއިން އެކަކު ނިޔާވެއްޖެއެވެ.\n"ދަ ޕްރެސް" އަށް މައުލޫމާތު ދެއްވަމުން ކުޑަހުވަދޫ ކައުންސިލްގެ ރައީސް ވިދާޅުވީ ނިޔާވެފައި ވަނީ ސްވެޑަން ފަތުރުވެރިއެއް ކަމަށެވެ. އަދި އެހެން މީހުންގެ ހާލު ރަނގަޅު ކަމަށާއި އެމީހުންނަށް ލިބިފައިވަނީ ކުދި އަނިޔާތައް ކަމަށް އޭނާ ވިދާޅުވިއެވެ.\nފުލުހުން ބުނީ، އެ ޑިންގީގައި ދަތުރު ކުރީ4ސްވެޑަން ފަތުރުވެރިންނާއި2ދިވެހިންކަމަށެވެ. އަދި ނިޔާވެފައިވަނީ ސްވެޑަން މީހެއް ކަމަށް ވެސް ފުލުހުން ވަނީ ކަށަވަރު ކޮށްދީފައެވެ. އަދި މިހާދިސާ ހިނގާފައި ވަނީ މަސްބާނަން ނުކުމެ އުޅުމުގެ ތެރޭގައި މާބޮޑަށް ފަރަކާ ގާތްކޮށްލި ވަގުތެއްގައި ޖެހި ރާޅެއްގެ ސަބަބުން ޑިންގީ ބަންޑުން ޖަހާލީ ކަމަށް ފުލުހުން މައުލޫމާތު ދެއެވެ.\nމީގެ އިތުރުން ފުލުހުން ބުނީ، މިއަދަކީ ދ. އަތޮޅަށް މޫސުން ރަނަގަޅު ދުވަހެއް ކަމަށާއި ކަނޑުވެސް މަޑު ދުވަހެއް ކަމަށެވެ.\nމިހާދިސާއާ ގުޅިގެން އެމްއެންޑީއެފުން ބުނީ، ކުޑަހުވަދޫ ކަނޑުއޮޅިން ޑިންގީއެއް ބަންޑުން ޖަހާލައިގެން އުޅޭކަމުގެ މައުލޫމާތު ލިބުމާ ގުޅިގެން އެމްއެންޑީއެފް ސެންޓްރަލް އޭރިއާ ކޯސްޓްގާޑު ސްކޮޑްރަންގެ ސިފައިން ވަނީ ހަރަކާތްތެރިވެފައިވާ ކަމަށެވެ. އަދި މި ހާދިސާގެ ރިޕޯޓް އެމްއެންޑީއެފް ސެންޓްރަލް އޭރިއާއަށް ލިބިފައިވަނީ މިއަދު ހަވީރު 4:22 ގައި ކަމަށާއި، މި ހާދިސާގައި ބަންޑުން ޖަހާލި ޑިންގީގައި6މީހުން ތިބި ކަމުގެ މައުލޫމާތު ލިބިފައިވާ ކަމަށް އެމްއެންޑީއެފުން ބުނެއެވެ.\nއެމްއެންޑީއެފުން ބުނީ މިޑީންގީގައި ތިބީ،4ބޭރު މީހުންނާއި2ދިވެހިން ކަމަށާއި، ހާދިސާގެ ރިޕޯޓް ލިބިގެން އެމްއެންޑީއެފް ސެންޓްރަލް އޭރިއާ ކޯސްޓްގާޑު ސްކޮޑްރަންގެ ސިފައިން އެސަރަހައްދަށް ދިޔައިރު، އެ ޑީންގީގައި ތިބި6މީހުން، ރަށު ތެރެއިން ޖެޓްސްކީގައި އައި ބަޔަކު ވަނީ ސަލާމަތްކޮށްދީފައި ކަމަށެވެ. އަދި އޭގެ ތެރެއިން އެކަކު ނިޔާވެފައިވާ ކަމުގެ މައުލޫމާތު ލިބިފައިވާއިރު، ބަންދުން ޖަހާލި ޑިންގީގައި ތިބި މީހުންނަށް ކުޑަހުވަދޫ ހޮސްޕިޓަލުގައި ފަރުވާ ދެމުން ކަމަށް ވެސް އެމްއެންޑީއެފުން ވަނީ ބުނެފައެވެ.\nހަބަރު އެކްސިޑެންޓް އެމްއެންޑީއެފް ލޯންޗު ބަންޑުން ޖެހުން ޕޮލިސް\nއިންނާ އިލަަހި ވައިންނާ އިލައިހި ރާޖިއޫން


Penalty jahaigen #WorldCup gai balivumuge thaareekh nimumakah...\nޕެނަލްޓީ ޖަހައިގެން ވާރލްޑްކަޕްގައި ބަލިވުމުގެ ތާރީޚު ނިމުމަކަށް ގެނެސް، އިންގްލެންޑް ކުއާޓަރ ފައިނަލަށް\nފުރިހަމަ ވަގުތު ހަމަވިއިރު ދެޓީމުން ކުރެ ކޮންމެ ޓީމަކުން ވަނީ 1 ގޯލް ޖަހާފައި\nޕެނަލްޓީ ޖަހައިގެން އިންގްލެންޑް މެޗު ކާމިޔާބުކުރީ4-3އިން\nކުއާޓަރގައި ސްވިޑަންއާއި ދެކޮޅަށް އިންގްލެންޑް ނިކުންނާނީ އަންނަ ހޮނިހިރު ދުވަހު\nކ. މާލެ4ޖުލައި 2018 | ބުދަ 07:01 3,233\nކޮަލަމްބިއާގެ ކާލޯސް ފޮނުވާލި ޕެނަލްޓީ އިންގްލެންޑްގެ ޖޯޑަން ޕިކްފަރޑް މަތަކުރަނީ - އެމްޑީޕީ\nވާރލްޑް ކަޕްގައި ޕެނަލްޓީ ޖަހައިގެން ދުވަހަކުވެސް މޮޅުނުވުމުގެ ތާރީޚު ނިމުމަކަށް ގެނެސް، އިންގްލެންޑުން ކޮލަމްބިއާ ބަލިކޮށް ރަޝިޔާގައި ކުރިއަށްދާ ވާރލްޑްކަޕްގެ ކުއާޓަރ ފައިނަލަށް ދަތުރުކޮށްފިއެވެ.\nއަންގާރަ ދުވަހުގެރޭ ކޮލަމްބިއާއާއި ދެކޮޅަށް ދެވަނަ ބުރުގައި އިންގްލެންޑް ކުޅުނު މެޗުގެ ފުރިހަމަ ވަގުތު ކުޅުނީ 1-1 އިން ދެ ޓީމް އެއްވަރު ވެގެންނެވެ.\nމެޗުގެ ފުރަތަމަ ލަނޑު ލިބުނު ޕެނަލްޓީއެއްގައި ދެވަނަ ހާފްގައި މެޗުގެ 57 ވަނަ މިނެޓްގައި ކާމިޔާބުކުރީ އިނގިރޭސި ކެޕްޓަން ހެރީ ކޭންއެވެ. މި ޕެނަލްޓީއަކީ ކޮލަމްބިއާގެ ޕެނަލްޓީ އޭރިއާ ތެރެއިން ކާލޯސް ސަންޗޭޒް ހެރީ ކޭންއަށް ފައުލްކުރުމާއި ގުޅިގެން ލިބުނު ޕެނަލްޓީއެކެވެ. އެއަށްފަހު އިންގްލެންޑުން ވަރުގަދަ ކުޅުމެއް ދައްކަމުން ދަނިކޮށް 90 މިނެޓް ހަމަވިއިރު 1 -0އިން ކުރީގައި އޮތީ އިންގްލެންޑެވެ. ފަސޭހަކަމާއިއެކު އިންގްލެންޑް ކުއާޓަރ ފައިނަލަށް ދަތުރުކުރީކަމަށް ހީވެފައިވަނިކޮށް އިތުރު ވަގުތުގެ3ވަނަ މިނެޓްގައި ހުއާން ކުއަޑްރާޑޯ ނަގައިދިން ކޯނަރެއް ޔެރީ މިނާ ބޮލުން ގޯލުގެ ތެރެއަށް ވައްދާލައިގެން ކޮލަމްބިއާއިން ނަތީޖާ ހަމަހަމަކުރިއެވެ. މި ކޯނަރ ނެގި ވަގުތު ކީޕަރު ޑޭވިޑް އޮސްޕީނާވެސް ހިމެނޭ ގޮތަށް ކޮލަމްބިއާގެ މުޅި ޓީމު ކުރިއަށް ނިކުތެވެ.\nމިއީ މިނާ މި ވާރލްޑްކަޕްގައި ބޮލުން ގޯލަށް ފޮނުވާލި3ވަނަ ގޯލެވެ. މިނާ ގޯލް ޖެހިއިރު އިންގްލެންޑްގެ ކިއެރަން ޓްރިޕަރ ގޯލް ރޮނގު މަތީގައި ހުރިނަމަވެސް އޭނާއަށް އެބޯޅަަ ނުހުއްޓުވުނެވެ. މިނާ ވަނީ އޭނާ ވާރލްޑްކަޕްގައި ކުޅުނު3މެޗުގައިވެސް ބޮލުން ގޯލް ޖަހާފައެވެ.\nފުރަތަމަ 90 މިނެޓްގައި ވަރުގަދައަށް ކުޅުނުނަމަވެސް ނަތީޖާ ނެރެން ކުޅުން އިތުރު ވަގުތުގައި އެޓީމް ފެނުނީ ބަލިކަށިކޮށެވެ. ޕެނަލްޓީއަކަށް ނުގޮސް މެޗު ނިންމާލަން ޑެނީ ރޯސް އަދި ޑަޔަރ އަށް ލިބުނު ފުރުސަތުތައް ވީ ބޭކާރެވެ.\nސްޕާރޓަކް ސްޓޭޑިއަމްގައި ކުޅުނު މިމެޗުގެ ޕެނަލްޓީ ޝޫޓްއައުޓްގައި އިންގްލެންޑް ޓީމުގެ ހެންޑަރސަން ފޮނުވާލި ޕެނަލްޓީ ކޮލަމްބިއާގެ ކީޕަރު އޮސްޕީނާ ދިފާޢުކުރިއެވެ. އެހެން ނަމަވެސް ޖެހިގެން އައި ޕެނަލްޓީ ކޮލަމްބިއާގެ މެޓިއަސް އުރީބޭ ފޮނުވާލުމުން ގޮސް ހުރަސް ދަނޑީގައި ޖެހި ބޭރުވިއެވެ.\n4 -3އިން އިންގްލެންޑް މެޗް ކާމިޔާބުކުރިއިރު، މިމެޗަކީ ގިނަ ކާޑުތަކެއް ފެނުނު މެޗެކެވެ. ކޮލަމްބިއާގެ6ކުޅުންތެރިއަކަށް އަދި އިނގިރޭސި2ކުޅުންތެރިއަކަށް މިމެޗުގައި ރީނދޫ ކާޑު ދެއްކިއެވެ. އަދި ހެރީ ކޭންއަށް އެކަނިވެސް މިމެޗުގައި9ފައުލްކުރިއެވެ. ކޮލަމްބިއާއިން ޖުމްލަ 23 ފައުލްކުރިއިރު އިންގްލެންޑުންވެސް ވަނީ 13 ފަހަރު ފައުލްކޮށްފައެވެ.\nމިމެޗުގައި ހެރީ ކޭން ޖެހި ގޯލަކީ މި ވާރލްޑްކަޕްގައި އޭނާ ޖެހި6ވަނަ ގޯލެވެ. އަދި ހެރީ ކޭން ވެގެންދިޔައީ 1939 ވަނަ އަހަރުގެ ފަހުން އިނގިރޭސި ޖާރޒީގައި ނިކުމެ ޖެހިޖެހިގެން6މެޗުގައި ލަނޑު ޖެހި ފުރަތަމަ ކުޅުންތެރިޔާއަށެވެ.\nކުއާޓަރއަށް ދަތުރުކުރެވުމުން އިންގްލެންޑް ޓީމުން އުފާފާޅުކުރަނީ. ފޮޓޯ: އިންގްލިޝް އެފްއޭ\nއިންގްލެންޑްގެ ޓީމަށް ފައިނަލާއި ހަމަޔަށް ދަތުރުކުރުމުގައި ވާރލްޑްކަޕް ކާމިޔާބުކޮށްފައިވާ ޓީމަކާއި ބައްދަލުކުރާކަށް ނުޖެހޭނެއެވެ.\nކުއާޓަރ ފައިނަލްގައި ސަމާރާގައި އަންނަ ހޮނިހިރު ދުވަހު އިންގްލެންޑް ނުކުންނާނީ ސްވީޑަންއާއި ދެކޮޅަށެވެ. މި މެޗުން މޮޅުވާ ޓީމެއް ނުކުންނާނީ ކްރޮއޭޝިއާ ނުވަތަ މުބާރާތް ބާއްވާ ޤައުމުކަމަށްވާ ރަޝިޔާއާއި ދެކޮޅަށެވެ.\nމިމެޗުގެ ކުރީކޮޅު ރެފްރީއަށް މެޗުގެ ކޮންޓްރޯލް ގެއްލުނުކަމަށް ބައެއް ކޮމެންޓޭޓަރުން ފާހަގަކުރިއެވެ. ޚާއްސަކޮށް މައްސަލަތައް ޖެހޭ ވަގުތު އަވަސް ފިޔަވަޅެއް އެޅުމުގެ ބަދަލުގައި ދެ ޓީމުގެ ކުޅުންތެރިންނާއި މަޝްވަރާކުރުމުގައި ރެފްރީ ވަގުތު ހޭދަކުރިކަން ބައެއް ކޮމެންޓޭޓަރުން ފާހަގަކުރިއެވެ.\nމިމެޗުގެ މޭން އޮފް ދަ މެޗަކަށް ހޮވާފައިވަނީ އިންގްލެންޑްގެ ކެޕްޓަން ހެރީ ކޭންއެވެ.\nމިއީ 2006ގެ ފަހުން ވާރލްޑް ކަޕްގެ ކުއާޓަރ ފައިނަލަށް އިންގްލެންޑް ކޮލިފައިވި ފުރަތަމަ ފަހަރެވެ. އަދި މިއީ 1990 ވަނަ އަހަރުގެ ވާރލްޑް ކަޕްގެ ސެމީ ފައިނަލަށް ދިޔަ ފަހުން އެޓީމަށް ވާރލްޑް ކަޕް ކާމިޔާބުކުރުމަށް ލިބޭ އެންމެ ރަނގަޅު ފުރުސަތުކަމަށް ބައެއް ކޮމެންޓޭޓަރުން ފާހަގަކުރެއެވެ.\nވާރލްޑްކަޕް ކުއާޓަރ ފައިނަލްގެ މެޗުތައް ކުޅޭނީ އަންނަ ހަފްތާ ބަންދުގައެވެ. ކުއާޓަރގެ ފުރަތަމަ މެޗުގައި އުރުގުއާއީ ނިކުންނާނީ ހުކުރު ދުވަހު ފްރާންސްއާއި ދެކޮޅަށެވެ. އަދި ދެވަނަ މެޗުގައި އެރޭ ބްރެޒިލް ނިކުންނާނީ ބެލްޖިއަމްއާއި ދެކޮޅަށެވެ.\nހޮނިހިރު ދުވަހު ސްވިޑަންއާއި އިންގްލެންޑް ކުޅޭއިރު، އެރޭ ރަޝިޔާ އަދި ކްރޮއޭޝިއާ ބައްދަލުކުރާނެއެވެ.


ޝަފާޢަތަކީ ކޮބާ؟ – DhiSalafiyyah\n25/10/2012 ޢަޤީދާއާއި ފިރުޤާތައް, މުހިއްމު ލިޔުންތައްއައްޝައިޚް މުޙައްމަދު ސިނާން\nބަހުގެ ގޮތުން “އައްޝަފާޢަތް” ނެގިފައިވަނީ “އައްޝަފްޢު” އިންނެވެ. އެއީ ވިތުރީގެ އިދިކޮޅެވެ. ވިތުރިއަކީ އޮނަހިރިއެވެ. އެހެންކަމުން “އައްޝަފްޢު” މާނައަކީ ހިރިވުމެވެ. އެބަހީ، 2، 4، 6…. މިޢަދަދުތަކެވެ.\nއިޞްތިލާޙުގައި “އައްޝަފާޢަތަކީ މަންފާއެއް ހޯދައިގަތުމަށް ނުވަތަ ގެއްލުމެއް އެއްކިބާކުރުމަށްޓަކައި އެހެން ފަރާތެއް ބައިވެރިކުރުމެވެ.” އެބަހީ، ޝަފާޢަތްތެރިއަކީ ޝަފާޢަތަށް ބޭނުންޖެހިފައިވާ ފަރާތާއި، ޝަފާޢަތަށް އެދެވޭ ފަރާތާ ދެމެދުގައިވާ މެދުވެރިޔާއެވެ. އެއީ ޝަފާޢަތަށް ބޭނުންޖެހިފައިވާ މީހާއަށް މަންފާއެއް ގެނެސްގަތުމަށް ނުވަތަ އެމީހާގެ ކިބައިން ގެއްލުމެއް ދުރުކޮށްދިނުމަށެވެ.\n1. ޝަރުޢުން ޘާބިތުވެފައިވާ ޞައްޙަ ޝަފާޢަތެވެ. އެއީ ﷲ ސުބުޙާނަހޫ ވަތަޢާލާ ކީރިތި ޤުރުއާނުގައި ބަޔާންކުރައްވާފައިވާ، ނުވަތަ މާތް ނަބިއްޔާ ޞައްލަﷲ ޢަލައިހިވަސައްލަމަ އެކަލޭގެފާނުގެ ސުންނަތުގައި ބަޔާންކުރައްވާފައިވާ ވައްތަރުގެ ޝަފާޢަތެވެ. މިވައްތަރުގެ ޝަފާޢަތް ހަމައެކަނި ލިބޭހުށީ ތައުޙީދުގެ އަހުލުވެރިންނަށެވެ. އަބޫ ހުރައިރާ ރަޟިޔަﷲ ޢަންހުގެ ކިބައިން ރިވާވެފައިވާ ޙަދީޘްގައިވެއެވެ. ރަސޫލާއަށް ދެންނެވިއެވެ. “ކަލޭގެފާނުގެ ޝަފާޢަތްތެރިކަމުން މީސްތަކުންގެ ތެރެއިން އެންމެ ބާއްޖަވެރިވާނެމީހަކީ ކޮބައިތޯއެވެ؟ އެކަލޭގެފާނު ޙަދީޘް ކުރެއްވިއެވެ. “އެމީހަކީ، އެމީހެއްގެ ހިތުން އިޚްލާޞްތެރިކަމާއެކު لا إله إلاّ الله ކީ މީހެކެވެ.”\nމީގައި3ޝަރުޠެއް އެކުލެވިގެންވެއެވެ.\nފުރަތަމައީ: ޝަފާޢަތްތެރިވާމީހާއަށް ﷲގެ ރުއްސެވުން ލިބިގެންވުމެވެ.\nދެވަނައީ: ޝަފާޢަތް ބޭނުންވެގެންވާ މީހާއަށް ﷲގެ ރުއްސެވުން ލިބިގެންވުމެވެ.\nތިންވަނައީ: ޝަފާޢަތްތެރިވާމީހާއަށް ޝަފާޢަތްތެރިވުމުގެ އިޛުނަ ﷲ ދެއްވެވުމެވެ.\nމިތިން ޝަރުޠުގެ ދަލީލަކީ ﷲ ސުބުޙާނަހޫ ވަތަޢާލާގެ ވަޙީ ބަސްފުޅެވެ. ((وَكَمْ مِنْ مَلَكٍ فِي السَّمَوَاتِ لا تُغْنِي شَفَاعَتُهُمْ شَيْئاً إِلاَّ مِنْ بَعْدِ أَنْ يَأْذَنَ اللَّهُ لِمَنْ يَشَاءُ وَيَرْضَى)) النجم: 26 މާނައީ: “އަދި ﷲ އިރާދަކުރައްވާ މީހަކަށް އެކަލާނގެ އިޛުނަދެއްވައި ރުހިވޮޑިގަތުމަށްފަހުގައި މެނުވީ، އެބައިމީހުންގެ ޝަފާޢަތުން އެއްވެސްކަމެއް ފުއްދައިނުދޭ ކިތައްކިތައް މަލާއިކަތުން އުޑުތަކުގައި ވޭހެއްޔެވެ؟” މިއާޔަތުގައި ﷲ އެވަނީ އެ ތިން ޝަރުޠު ޖަމަޢަކުރައްވާފައެވެ. އަދި ވަކިވަކިން މި ޝަރުޠުތަކަށް ދަލީލުލިބޭ ދަލީލުތަކެއްވެއެވެ. އެގޮތުން ﷲ ވަޙީ ކުރައްވާފައިވެއެވެ. ((مَنْ ذَا الَّذِي يَشْفَعُ عِنْدَهُ إِلاَّ بِإِذْنِهِ)) البقرة: 255 މާނައީ: “އެކަލާނގެ އިޛުނަފުޅާ ނުލައި އެކަލާނގެ ޙަޟްރަތުގައި ޝަފާޢަތް ތެރިވާނޭ މީހަކީ ކާކުހެއްޔެވެ؟” ((يَوْمَئِذٍ لا تَنفَعُ الشَّفَاعَةُ إِلاَّ مَنْ أَذِنَ لَهُ الرَّحْمَنُ وَرَضِيَ لَهُ قَوْلاً)) طه: 109 މާނައީ: “ރަޙްމާންވަންތަ ރަސްކަލާނގެ އެމީހަކަށް އިޛުނަދެއްވައި، އަދި އެމީހަކުގެ ބަހަށް ރުހިވޮޑިގެންފިމީހަކަށް މެނުވީ، އެދުވަހުން ޝަފާޢަތްތެރިވުމުގެ މަންފާއެއް ނުކުރާނެއެވެ.” ((وَلا يَشْفَعُونَ إِلاَّ لِمَنْ ارْتَضَى)) الأنبياء: 28 މާނައީ: “އަދި އެކަލާނގެ ރުހިވޮޑިގެންވާ އަޅަކަށް މެނުވީ، އެބޭކަލުން ޝަފާޢަތްތެރިއެއް ނުވާނެއެވެ.” އެހެންކަމުން، ޝަފާޢަތްލިބޭހުށީ މި3ޝަރުޠު ފުރިހަމަވުމުންނެވެ.\nޤުރުއާނާއި ސުންނަތުން ޘާބިތުވާ ޝަފާޢަތް ޢިލްމުވެރިން ދެބަޔަކަށް ބައްސަވާލައްވައެވެ.\nފުރަތަމަ ބަޔަކީ: ޢާއްމު ޝަފާޢަތެވެ. ޝަފާޢަތް ޢާއްމުވުމޭބުނެވޭ ބަހުގެ މާނައަކީ، ﷲ ސުބުޙާނަހޫ ވަތަޢާލާ، އެއިލާހުގެ ޞާލިޙު އަޅުތަކުންކުރެ ބަޔަކަށް، އެބައިމީހުންގެ ތެރެއިން އެއިލާހު އިޛުނަދެއްވާ ބަޔަކަށް ޝަފާޢަތްތެރިވުމުގެ އިޛުނަދެއްވުމެވެ. މި ޝަފާޢަތަކީ ނަބިއްޔާ ޞައްލަﷲ ޢަލައިހިވަސައްލަމައަށާއި، އެކަލޭގެފާނު ނޫން ނަބިއްޔުންނަށާއި ޞިއްދީޤުންނަށާއި، ޝަހީދުންނަށާއި، ޞާލިޙުންނަށް ޘާބިތުވެގެންވާ ޝަފާޢަތެކެވެ. މި ޝަފާޢަތަކީ ނަރަކާގައިވާ މީހުންގެ ތެރެއިން ފާފަވެރި މުއުމިނުން ނަރަކައިން ނެރެދެއްވުމަށް ވެވޭ ޝަފާޢަތެކެވެ.\nދެވަނަ ބަޔަކީ: ޚާއްޞަ ޝަފާޢަތެވެ. އެއީ ނަބިއްޔާ ޞައްލަﷲ ޢަލައިހިވަސައްލަމައަށް ޚާއްޞަވެގެންވާ ޝަފާޢަތެވެ. އެ ޝަފާޢަތްތަކުގެ ތެރެއިން އެންމެ މަތިވެރިވެގެންވަނީ “އައްޝަފާޢަތުލް ޢުޡްމާ” (އެންމެ މަތިވެރިވެގެންވާ ޝަފާޢަތް) އެވެ. މި ޝަފާޢަތަކީ ޤިޔާމަތްދުވަހު، (މަޙްޝަރުގެ މައިދާނުގައި) މީސްތަކުންނަށް ކުޅަދާނަވެގެންނުވާފަދަ ހިތްދަތިކަމާއި ވޭނާ ބައްދަލުކުރާހިނދުވެވޭ ޝަފާޢަތެވެ. މި މައިދާނުން ސަލާމަތްކުރެއްވުމަށް އެބައިމީހުންގެ ފަރާތުން ﷲއަށް ޝަފާޢަތެރިވާނޭ ފަރާތަކަށް އެދިގެން އެކިއެކި ބޭކަލުންގެ ކައިރިއަށް އެމީހުންދާނެއެވެ. އެބައިމީހުން އާދަމުގެފާނުގެ އަރިހަށް ދާނެއެވެ. ދެން ނޫޙުގެފާނު، ދެން އިބްރާހީމްގެފާނު، ދެން މޫސާގެފާނު، ދެން ޢީސާގެފާނުގެ އަރިހަށް ދާނެއެވެ. މީގެ ތެރެއިން އެއްވެސް ބޭކަލަކު ޝަފާޢަތްތެރިނުވުމުން، އެންމެފަހުން އެބައިމީހުން ނަބިއްޔާ ޞައްލަﷲ ޢަލައިހިވަސައްލަމަގެ އަރިހަށް އަންނާނެއެވެ. ފަހެ، އެކަލޭގެފާނު ވަޑައިގެން، މި އުނދަގޫ މައިދާނުން ﷲގެ އަޅުތަކުން މިންޖުކޮށްދެއްވުމަށް ﷲގެ ޙަޟްރަތުގައި ޝަފާޢަތަށް އެދިވަޑައިގަންނަވާނެއެވެ. އެކަލޭގެފާނުގެ ދުޢާ ﷲ ތަޢާލާ އިޖާބަކުރައްވާނެއެވެ. އަދި އެކަލޭގެފާނުގެ ޝަފާޢަތް ޤަބޫލުކުރައްވާނެއެވެ. މިއީ ﷲ ސުބުޙާނަހޫ ވަތަޢާލާ، އެކަލޭގެފާނަށް ވަޢުދުވެވޮޑިގެންނެވި “އަލްމަޤާމުލް މަޙްމޫދު” (ޙަމްދުލިބިގެންވާ މަޤާމު) އެވެ. ((وَمِنْ اللَّيْلِ فَتَهَجَّدْ بِهِ نَافِلَةً لَكَ عَسَى أَنْ يَبْعَثَكَ رَبُّكَ مَقَاماً مَحْمُوداً)) الإسراء: 79 މާނައީ: “އަދި (ފަރުޟުފަސްނަމާދުގެ އިތުރަށް) ކަލޭގެފާނު ރޭގަނޑުގެ ބައެއްގައި ތަހައްޖުދުނަމާދު ކުރައްވާށެވެ! އެކަމުން، ކަލޭގެފާނުގެ ވެރިރަސްކަލާނގެ، ޙަމްދުލިބިގެންވާ މަޤާމަކަށް ކަލޭގެފާނު ފޮނުއްވައިފާހުށްޓެވެ!”\nއަދި ރަސޫލާ ޞައްލަﷲ ޢަލައިހިވަސައްލަމައަށް ޚާއްޞަވެގެންވާ ޝަފާޢަތްތަކުގެ ތެރޭގައި، ސުވަރުގޭގެ އަހުލުވެރިން ސުވަރުގެއަށް ވެއްދެވުމަށްއެދި ޝަފާޢަތްތެރިވެވަޑައިގަންނަވާ ޝަފާޢަތްވެއެވެ. ފަހެ، އެހެނީ ސުވަރުގޭގެ އަހުލުވެރިން ޞިރާޠުގެ މަގު ހުރަސްކުރުމަށްފަހުގައި، ސުވަރުގެއާއި ނަރަކައާދެމެދުގައިވާ “ޤަންޠަރާއެއް” (މަގެއް) ގައި ކޮޅަށްތިބޭނެއެވެ. އެތަނުގައި ސުވަރުގެގޭ އަހުލުވެރިން ދުނިޔެމަތީގައި އެކަކު އަނެކަކަށް ވެފައިވާ އަނިޔާވެރިކަމުގެ ބަދަލު ދެވޭނެއެވެ. އެ ބަދަލު ލިބުމަށްފަހުގައި އެބައިމީހުން އެކަކު އަނެކަކާމެދުގައި އެއްވެސްކަހަލަ ނުރުހުންތެރިވުމެއް ނުވާނެއެވެ. ދެން އޭގެފަހުގައި ސުވަރުގެއަށްވަނުމުގެ އިޛުނަ އެބައިމީހުންނަށް ދެވޭނެއެވެ. އަދި ނަބިއްޔާ ޞައްލަﷲ ޢަލައިހިވަސައްލަމަގެ ޝަފާޢަތުން ސުވަރުގޭގެ ދޮރުކޮޅުތައް ހުޅުވިގެންދާނެއެވެ.\n2. ޝަފާޢަތުގެ ދެވަނަ ވައްތަރަކީ ޝަފާޢަތަށް ބޭނުންޖެހިގެންވާމީހާއަށް މަންފާނުކުރާ ބާޠިލު ޝަފާޢަތެވެ. އެއީ މުޝްރިކުން ދަޢުވާކުރާގޮތުން، އެބައިމީހުންގެ އިލާހުންތައް ﷲގެ ޙަޟްރަތުގައި ވާ ޝަފާޢަތެވެ. ﷲ ވަޙީ ކުރައްވާފައިވާފަދައިން، މިފަދަ ޝަފާޢަތެއްގެ މަންފާއެއް އެބައިމީހުންނަކަށް ނުކުރާނެއެވެ. ((فَمَا تَنْفَعُهُمْ شَفَاعَةُ الشَّافِعِينَ)) المدثر: 48 މާނައީ: “ފަހެ، ޝަފާޢަތްތެރިވާމީހުންގެ ޝަފާޢަތުން، އެބައިމީހުންނަކަށް މަންފާއެއް ނުކުރާނެއެވެ.” އެބައިމީހުންގެ ޝަފާޢަތުން މަންފާނުކުރާ ސަބަބަކީ، މުޝްރިކުންގެ ޝިރުކަށް ﷲ ސުބުޙާނަހޫ ވަތަޢާލާ ރުއްސަވާވޮޑިގެންނުވުމެވެ. އަދި އެބައިމީހުންނަށް ޝަފާޢަތްތެރިވުމަށް ﷲ އިޛުނަނުދެއްވާނެއެވެ. އެހެނީ، ﷲ ރުއްސަވާމީހަކަށް މެނުވީ ޝަފާޢަތްތެރިކަމެއް ނުލިބޭނެއެވެ. އަޅުތަކުން ވާ ކުފުރަށް ﷲ ރުއްސަވާވޮޑިގެންނުވާނެއެވެ. އަދި ފަސާދައަށްވެސް ﷲ ރުއްސަވާވޮޑިގެންނުވާނެއެވެ. މުޝްރިކުން އެބައިމީހުންގެ އިލާހުންތަކަށް އަޅުކަންކޮށް ބުނަމުންދެއެވެ. ((هَؤُلاءِ شُفَعَاؤُنَا عِنْدَ اللَّهِ)) يونس: 18 މާނައީ: “މި ތަކެއްޗަކީ، ﷲގެ ޙަޟްރަތުގައި ތިމަންމެންނަށް ޝަފާޢަތްތެރިވާނޭ ތަކެއްޗެވެ.” މިއީ ބާޠިލު، މިބުނުމުން މަންފާނުކުރާނެ ބުނުމެކެވެ. އަދި މިބުނުމުގެ ސަބަބުން ﷲއާ އެބައިމީހުންނާ ދެމެދުގައި ދުރުވެގެންދިޔުން މެނުވީ އިތުރުނުވާނެއެވެ. މުޝްރިކުން އެއެދެނީ، ބުދުތަކަށް އަޅުކަންކޮށްގެން އެބައިމީހުންނަށް ޝަފާޢަތްލިބުމަށެވެ. މިއީ ބާޠިލުކަމެކެވެ. މިއީ އެބައިމީހުންނަށް މޮޔަކަމާހުރެ ﷲއަށް ކުއްތަންވުމަށްޓަކައި ބޭނުންކުރާކަމެކެވެ. ނަމަވެސް މިކަމުގެ ސަބަބުން ﷲއާ ދުރުވުން ފިޔަވައި އެހެންކަމެއް އިތުރުނުވެއެވެ.\nހަމައެފަދައިން، ޒިޔާރަތްތަކާއި، ޤަބުރުތަކުގައިވާ ޞާލިޙުމީހުންނަށް ޝަފާޢަތަށްއެދި ދެންނެވުމަކީވެސް ހުއްދަވެގެންވާކަމެއްނޫނެވެ. ޝަފާޢަތް ދެއްވާ ފަރާތަކީ ﷲ ސުބުޙާނަހޫ ވަތަޢާލާއެވެ. އެހެން ފަރާތަކަށް ޝަފާޢަތަށްއެދި ދެންނެވުމަކީ ﷲއަށް ކުރަންޖެހޭ އަޅުކަންތައް އެހެން ފަރާތަކަށް ކުރެވޭނެކަމެކެވެ. މިއީ ބޮޑު ޝިރުކުގެ ތެރެއަށް މީހާ ވެއްޓިގެންދާނޭކަމެކެވެ. މިކަމުގެ ސަބަބުން ﷲގެ ނުރުހުން ލިބޭ މީހެއްކަމުގައި އެމީހާވެ، ޝަފާޢަތުން މީހާ މަޙްރޫމުވެގެންދާނެއެވެ. އަހަރެމެން ޝަފާޢަތަށް، މަދަދަށް، އެހީތެރިކަމަށް، ވާތްގަށްއެދެންޖެހޭ ފަރާތަކީ އެއްކައުވަންތަ، އެންމެހާ ދުޢާތަކެއް މޮޅަށް އައްސަވާވޮޑިގެންވާ ޢާލަމްތަކުގެ ވެރި ﷲ އެވެ.\nﷲ އަޅަމެންނަށް ހިދާޔަތް ދައްކަވައި، އެ ހިދާޔަތުގައި އަޅަމެން ޘާބިކުރައްވާނދޭވެ. އަދި ތައުޙީދުގެ މަތީގައި އަޅަމެން ޘާބިތުކުރައްވާނދޭވެ. އަދި އިބައިލާހަށް ޙައްޤުގޮތުގައި އަޅުކަންކުރާނެގޮތުގެ ޢިލްމު އަޅަމެންނަށް އުގަންނަވައި ދެއްވާނދޭވެ! އާމީން.\n* مجموع فتاوى و رسائل الشيخ محمد صالح العثيمين المجلد الحادي عشر – باب اليوم الآخر.


Dhivehinnah ves dhiriulhumah rakkaatheri maahauleh haggu: Raees - One Online\n2 ނޮވެމްބަރު 2021، ގްލާސްގޯ، ކޮޕް 26ގެ ހަވާސާގައި ޖަޒީރާ ރަށްރަށުގެ މޫސުން ދެނެގަތުމާ ގުޅޭގޮތުން މަޝްވަރާކުރުމަށް ބޭއްވި ބައްދަލުވުމުގައި ރައީސް ސޯލިހް، އެމެރިކާގެ ރައީސް ޖޯ ބައިޑަންއާ ސަލާމް ކުރައްވަނީ --- ފޮޓޯ: ރައީސް އޮފީސް\nދިވެހިންނަށްވެސް ދިރިއުޅުމަށް ރައްކާތެރި މާހައުލެއް ލިބުން ހައްގު: ރައީސް\nދުނިޔޭގެ ބޮޑެތި ގައުމުތަކުގައި ދިރިއުޅޭ ފަރާތްތަކެކޭ އެއްފަދައިން ދިވެހިންނަށްވެސް ދިރިއުޅުމަށް ރައްކާތެރި މާހައުލެއް ލިބުން ހައްގު ކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ވިދާޅުވެއްޖެއެވެ.\nރައީސް މިގޮތަށް ވިދާޅުވީ މިރޭ ކޮޕް 26ގެ ހަވާސާގައި ކުރިއަށްދިޔަ ކޮމަންވެލްތު ލީޑާސް އެޓް ދަ ވޯލްޑް ލީޑާސް ސަމިޓުގައި ވާހަކަފުޅުދައްކަވަމުންނެވެ.\nރައީސް ވިދާޅުވީ މޫސުމަށް އަންނަ ބަދަލުތަކުގެ ސަބަބުން ދިވެހިންގެ އާންމު ދިރިއުޅުމަށް ނޭދެވޭ އަސަރުތައް ކުރަމުންދާ ކަމަށާއި ދިވެހިން "ކްލައިމެޓް ރެފިއުޖީން"ނަށް ވުމުގެ ބިރު އެބައޮތް ކަމަށެވެ. އަދި ރާއްޖެއަކީ ކުޑަ ގައުމެއް ނަމަވެސް އަބަދު ކާރިސާއެއް ކުރިމަތިވެދާނެކަމުގެ ބިރުވެރިކަމަކާ ނުލައި ދިވެހިންނަށް ވެސް ދިރިއުޅެން ހައްގު ކަމަށް ރައީސް ވިދާޅުވިއެވެ.\nގުޅޭ ޓެގު ރައީސް އިބްރާހިމް މުހައްމަދު ސޯލިހު ޖޯ ބައިޑެން ކޮޕް 26


Gonjehun thakaa hedhi Bangladesh ah SAFF Host kurumah dhathi thakeh - vNews.mv\nރާއްޖެއިން ދެވަނަ ފަހަރަށްވެސް މުބާރާތުގެ ތަށި އުފުލާލީ އިންޑިއާ ބަލިކޮށްގެން- ފޮޓޯ:- އިމޭޖަސް.އެމްވީ\nގޮންޖެހުން ތަކާ ހެދި ބަންގްލަދޭޝް އަށް ސާފް ހޯސްޓު ކުރުމަށް ދަތިތަކެއް\nއައްފާން މުހައްމަދު 18 July 2021, 19:21\nސައުތް އޭޝިއާ ސަރަހައްދުގައި ބޭއްވޭ އެންމެ ޝަރަފުވެރި އެއް ފުޓުބޯޅަ މުބާރާތް ކަމަށްވާ ސާފް ޗެމްޕިއަންޝިޕް މިއަހަރު ބަންގްލަދޭޝް ގައި ބާއްވަން ތާވަލުކޮށްފައިވާއިރު، ކުރިމަތިވެފައިވާ ގޮންޖެހުން ތަކުގެ ސަބަބުން އެ ގައުމަށް މުބާރާތް ހޯސްޓު ކުރެވިދާނެ ކަމާއިމެދު ސުވާލު އުފެދިއްޖެއެވެ.\nއަންނަ ސެޕްޓެމްބަރު މަހު ބަންގްލަދޭޝްގައި މުބާރާތް ބޭއްވުމަށް ތާވަލުކޮށްފައިވާއިރު އެ ގައުމަށް ދިމާވެފައިވާ އެންމެ ބޮޑު ގޮންޖެހުން ތަކަކީ މުބާރާތަށް ސްޕޮންސަރުން ހަމަ ނުޖެހުމާއި ކޮވިޑް-19ގެ ކޭސްތައް އިންތިހާ އަށް އިތުރުވަމުންދާތީ ހުރި ގޮންޖެހުން ތަކެކެވެ.\nމީޑިއާ ތަކާއި ވާހަކަދައްކަމުން ބަންގްލަދޭޝްގެ ފުޓުބޯޅަ ފެޑެރޭޝަން (ބީއެފްއެފް) އާއި ސާފްގެ ރައީސް ކާޒީ ސަލާހުއްދީން ވިދާޅުވީ މި ވަގުތު ހާލަތު އޮތްގޮތުން އެއްވެސް މީހަކަށް ވަކި ކަމެއް ކުރެވޭނެ ކަމުގެ ޔަގީންކަން ދެެވެން ނެތް ކަމަށެވެ. އަދި ކޮވިޑުގެ ސަަބަބުން ލޮކްޑައުން ކުރުމާއި އެހެނިހެން ކުއްލި ފިޔަވަޅުތައް އަންނާތީ ސާފް ބޭއްވުމުގެ އެކި އެކި ކަންކަން ހުރީ ރަނގަޅަށް ހަމަނުޖެހިކަން ސަލާހުއްދީން ފާހަގަ ކުރެއްވިއެވެ.\nބީއެފްއެފް އާއި ސާފްގެ ރައީސް ކާޒީ ސަލާހުއްދީން\nސަލާހުއްދީން ވިދާޅުވީ ސެޕްޓެމްބަރު މަހު މުބާރާތް ކުޅޭނަމަ ބޫޓާނަށް މުބާރާތުގައި ބައިވެރިވެވެން ނެތް ކަމަށާއި އެއީ އެ ގައުމުގެ ރައްޔިތުންނަށް ދަތުރުފަތުރު ކުރުމުގައި ހުރި ދަތިތަކުގެ ސަބަބުން ކަމަށެވެ. އެހެންނަމަވެސް ބޫޓާންގެ ސަރުކާރާއި ކަމާއި ގުޅުން ހުރި ފަރާތްތަކާއި މަޝްވަރާކޮށް މިކަމަށް ލުޔެއް އޮތްތޯ ބައްލަވަމުން ގެންދަވާކަމަށް ސަލާހުއްދީން ވިދާޅުވިއެވެ.\nމީގެއިތުރުން މީގެކުރިން މުބާރާތަށް ސްޕޮންސާޝިޕް ދޭނެކަމަށް ބުނި ފަރާތްތަކުން މިހާރު އެކަމަށް އުޒުރުވެރިވާ ކަމަށާއި، ހާލަތު ބަދަލުވަންދެން އެފަރާތްތަކުގެ ޖަވާބަކަށް އިންތިޒާރު ކުރައްވަމުން ގެންދަވާކަމަށްވެސް ސަލާހުއްދީން ވިދާޅުވިއެވެ.\nސަލާހުއްދީން އިތުރަށް ވިދާޅުވީ ބަންގްލަދޭޝްގެ ދެ ސިޓީ ކަމުގައިވާ ޑާކާ ނޫނީ ސިލްހެޓްގައި މުބާރާތް ބާއްވަން މަސައްކަތް ކުރިނަމަވެސް މިއަހަރުގެ ތެެރޭގައި އެގައުމަށް މުބާރާތް ހޯސްޓު ކުރެވޭނީ ކުރިއަށް އޮތް ދެމަސް ތެރޭގައި މި މުބާރާތް ބާއްވައިގެން ކަމަށެވެ. އެހެންކަމުން މި މަސް ނިމުމުގެ ކުރިން އެގައުމުގައި މުބާރާތް ބޭއްވުމާއި މެދު ގޮތެއް ނިންމަން ޖެހޭކަމަށްވެސް ވިދާޅުވިއެވެ.\nސެޕްޓެމްބަރުގައި މުބާރާތް ބާއްވައިފިނަމަ ބޫޓާނަށް މުބާރާތުގައި ބައިވެރި ނުވެވޭއިރު ކުރިއަށް އޮތް މުބާރާތުގައި ބައިވެރި ނުވެވޭނެކަން ކަށަވަރު ވެފައިވާ ޓީމަކީ ޕާކިސްތާނެވެ. އެއީ އެގައުމު އޮތީ ފީފާގެ ސަސްޕެންޝަނެއްގައި ކަމަށް ވާތީއެވެ.\nމި ފަހަރުގެ ސާފް ޗެމްޕިއަންޝިޕް އެންމެ ފުރަތަމަ ބާއްވަން ފުރުސަތު ދިނީ ޕާކިސްތާނަށެވެ. އެހެންނަމަވެސް ފަހުން ބަންގްލަދޭޝަށް ބަދަލުކުރިއިރު މިދިޔަ އަހަރު ބާއްވަން މަސައްކަތްކުރި މުބާރާތް ވަނީ މިއަހަރަށް ފަސްކޮށްފައެވެ. އަދި މިހާރު މިއޮތް ހާލަތަށް ރިއާޔަތް ކުރާނަމަ މިއަހަރުގެ މުބާރާތް ބަންގްލަދޭޝްގައި ނުބޭއްވުމުގެ ފުރުސަތު ބޮޑެވެ.\nއެހެން އެކަން ވެއްޖެނަމަ ދެން މުބާރާތް ބާއްވަން ޝައުގުވެރިކަން ފާޅުކޮށްފައި ވަނީ ނޭޕާލް އެވެ. ނޭޕާލުގެ ބޮޑުވަޒީރު ކޭޕީ ޝަރްމާ އޯލީ ވަނީ އެ ގައުމުގައި ސާފް ބޭއްވުމަށް ސަރުކާރުގެ ސަޕޯޓް ފުރިހަމަ އަށް ދޭނެ ކަމަށް ވިދާޅުވެފަ އެވެ. އޯލީ ވަނީ ނޭޕާލުގެ ސްޕޯޓްސް ކައުންސިލާއި ފުޓްބޯޅަ ފެޑެރޭޝަން (އަންފާ) ކިބައިން ސާފް ބޭއްވޭތޯ ކުރަން ޖެހޭ މަސައްކަތްތައް އެ ވުޒާރާތަކުން ކުރަން އަންގާފައެވެ.\nއަންފާގެ ރައީސް ކަރްމާ ޝެރިން ވިދާޅުވީ މާލީ ގޮތުން ދޭން ޖެހޭ ހުރިހާ އެހީތެރިކަމެއް ސަރުކާރުން ފޯރުކޮށްދޭނެ ކަމުގެ ޔަގީންކަން ބޮޑުވަޒީރު އޯލީ ދެއްވާފައިވާ ކަމަަށާއި މުބާރާތް ބޭއްވިއްޖެނަމަ މިއީ ނޭޕާލް ފުޓްބޯޅަ އަށް ރަނގަޅު ކަންްތައްތަކެއް ހާސިލްކުރެވޭނެ ފަހަރެއް ކަމަށެވެ.\nނޭޕާލުގައި މުބާރާތް ހޯސްޓްކުރާނަމަ ބޫޓާނަށް ވެސް މި ފަހަރުގެ މުބާރާތުގައި ކުޅެވުމުގެ ފުރުސަތު ބޮޑުވާނެ އެވެ. އެއީ ނޭޕާލަށް ދަތުރުކުރަން ބޫޓާން ސަރުކާރުން ހުއްދަދޭނެ ކަމަށް ބެލެވޭތީ އެވެ.\nނޭޕާލުގައި އެންމެ ފަހުން ސާފް ޗެމްޕިއަންޝިޕް ބޭއްވީ 2013 ވަނަ އަހަރު އެވެ. ނޭޕާލުން ވަނީ އޭގެ ފަހުން އެ ގައުމުގެ ރަސްމީ ދަނޑު ކަމަށްވާ ދަސްތަރު ސްޓޭޑިއަމް ރަނގަޅު ފެންވަރަކަށް ތަރައްގީ ކޮށްފަ އެވެ. އަދި 2019 ވަނަ އަހަރުގެ ސައުތު އޭޝިއަން ގޭމްސްގެ ފުޓްބޯޅަ އިވެންޓް ވެސް އެ ތަނުގައި ކުރިއަށް ގެންދިޔަ އެވެ.\nސާފް އެންމެ ފަހުން 2018 ވަނަ އަހަރު ބޭއްވީ ބަންގްލަދޭޝްގައި ބޭއްވިއިރު، އިންޑިއާ ބަލިކޮށް ޗެމްޕިއަންކަން ހޯދީ ރާއްޖޭންނެވެ. މިއީ ރާއްޖެއިން މުބާރާތް ކާމިޔާބު ކުރި ދެވަނަ ފަހަރެވެ. ރާއްޖެއިން އެންމެ ފުރަތަމަ ސާފް ޗެމްޕިއަންޝިޕް ކާމިޔާބުކުރީ 2008 ވަނަ އަހަރުގައެވެ. އެއީ ރާއްޖެ އާއި ސްރީ ލަންކާގައި ބޭއްވުނު މުބާރާތެވެ. އެ މުބާރާތްވެސް ރާއްޖެއިން ކާމިޔާބު ކުރީ ފައިނަލުގައި އިންޑިއާގެ މައްޗަށް ކުރިހޯދައިގެންނެވެ.\nސާފް ޗެމްޕިއަންޝިޕް ކުޅިވަރު


Pakistan Ge Amaazakee Afghan Ge Sarukaaruga Taliban In Himenun! - Vaguthu\nއަފްޣާނިސްތާނުގެ ވަގުތީ ސަރުކާރުގައި ތާލިބާނުން ހިމެނުމަށް ޕާކިސްތާނުން އަމާޒު ހިފާފައިވާ ކަމަށް ޔޫރަޕިއަން ފައުންޑޭޝަން ފޯ ސައުތު އޭޝިއަން ސްޓަޑީސް (އީއެފްއެސްއޭއެސް) އިން ތުހުމަތުކޮށްފިއެވެ.\nއީއެފްއެސްއޭއެސް އިން ހެދި ދިރާސާއެއްގައި ބުނެފައި ވަނީ އަފްޣާނުން އެމެރިކާ އަދި ނޭޓޯ ސިފައިން ފޭބުމާ އެކު، އިތުރު އާ ނުރައްކަލެއް އަފްޣާނިސްތާނަށް ކުރިމަތިވެދާނެ ކަމުގެ ބިރު އުފެދިފައިވާ ކަމަށެވެ. އަދި އަފްޣާނުން ސިފައިން ފޭބުމާ އެކު، ސަރަހައްދީ ގައުމުތަކުން އެކި ގޮތް ގޮތުން ނުފޫޒު ފޯރުވަމުން އަންނަ ކަމަށް ވެސް އެ ދިރާސާގައި ބުނެފައިވެއެވެ.\nއެ ކަރުދާހުގައިވާ ގޮތުން ޕާކިސްތާންގެ އަމާޒަކީ އަފްޣާންގެ ވަގުތީ ސަރުކާރުގައި ތާލިބާނުން ހިމެނުމެވެ. އޭގައިވާ ގޮތުން، ޕާކިސްތާނުން ބޭނުން ވަނީ އަފްޣާންގައި ބާރު ހިންގާށެވެ. ތާލިބާނުން އަފްޣާނަށް އަތްގަދަ ކުރުވަން ޕާކިސްތާނުން ބޭނުން ވަނީ އެ ގައުމަށް ބާރު ފޯރުވޭނެތީއެވެ.\nޕްރޮފެސަ މައިކަލް ބްލޭކް ވިދާޅުވި ގޮތުގައި އެމެރިކާ ސިފައިން އަފްޣާނިސްތާނުން ފޭބުމާ ގުޅިގެން ދިމާވާނެ ހުރިހާ ކަމެއްގެ ޒިންމާ ނަގަން ޖެހޭނީ އެމެރިކާ އިން ކަމަށެވެ. މިއާއެކު، އިންސަނިއްޔާތާ ހިލާފު އެތައް ކަމެއް ހިނގުމުގެ ފުރުސަތު އޮތް ކަމަށް އޭނާ ވިދާޅުވިއެވެ.\nއެހެންކަމުން މިކަން ހުއްޓުވަން އެޅެން ހުރި ހުރިހާ ފިޔަވަޅުތަކެއް އަޅަން ޖެހޭ ކަމަށް އޭނާ ވިދާޅުވިއެވެ.\nމީޑިއާތަކުން ރިޕޯޓްކޮށްފައިވާ ގޮތުން އަފްޢާނިސްތާނުގެ ސަރަހައްދުގެ %85 ވަނީ ތާލިބާނުންގެ އަތް ދަށުގައެވެ. ތާލިބާނުން އަފްޣާނިސްތާނުގެ ސަރުކާރާއެކު ލިޔެކިޔުމުން ސުލްހަވެރި އެއްބަސްވުމެއް ގާއިމްކުރަން އުޅޭ ކަމަށް ތާލިބާނުން ވަނީ ބުނެފައެވެ.\nމީގެ ހަފްތާއެއްހާ ދުވަސް ކުރިން ތާލިބާނުން ވަނީ ސުލްހައިގެ ވާހަކަތައް ދެކެވޭކަން ޔަގީންކޮށްދީފައެވެ. އަދި އެމީހުންގެ ބާރުގެ ދަށުގައި އަފްޣާނިސްތާނުގެ ގިނަ ސަރަހައްދުތަކެއް ހުރިކަމުގައި ނަމަވެސް ސުލްހަވެރި އެއްބަސްވުމެއް ގާއިމްކުރުމަށް ތައްޔާރަށް އޮތް ކަން އެ މީހުން ވަނީ ހާމަކޮށްފައެވެ.\nހުޅަނގުގެ ސެކިއުރިޓީ އޮފިޝަލުން ބުނަނީ އަފްޣާނިސްތާނުގެ 100 އަށް ވުރެ ގިނަ ސަރަހައްދުތައް ކޮންޓްރޯލް ކުރަމުން އަންނަނީ ތާލިބާނުން ކަމަށެވެ. ނަމަވެސް ތާލިބާނުން ދީފައިވާ މައުލޫމާތަށް ބަލާއިރު އެމީހުންގެ ބާރުގެ ދަށުގައި އަފްޣާންގެ 200 ސަރަަހައްދެއް އެބައޮތެވެ. ތާލިބާނުން އަފްޣާނިސްތާނުގެ އުތުރުގައި މިހާރު ކޭމްޕް ޖަހާފައިވާއިރު، އެ ސަރަހައްދުގެ މުހިންމު ގިނަ ޑިސްޓްރިކްޓުތަކެއް ތާލިބާނުންގެ ބާރުގެ ދަށަށް ގެނެސްފައިވާކަމަށް ރިޕޯޓުތައް ބުނެއެެވެ. އަދި އޭގެ ތެރެއިން ބައެއް ޑިސްޓްރިކްޓްތަކަކީ ހަނގުރާމައަކާއި ނުލައި ތާލިބާނުންގެ އަަތްދަށަށް ގެނައި ސަރަހައްދުތަކެއް ކަމަށް ބުނެއެވެ.


Iru ossumah fahu meyva nukaan vee mihen ve! | Hurihaa.mv\nއިރުއޮއްސުމަށްފަހު މޭވާ ނުކާންވީ މިހެންވެ!\nPublished on 07 Sep 2021, 06:04\nއިރުއޮއްސުމަށްފަހު މޭވާ ކެއުމަކީ ރަނގަޅު ކަމެއް ނޫން\nޝައްކެއް ވެސް ނެތް ގޮތުގައި މޭވާވަކީ ސިއްހަތަށް ވަރަށް ފައިދާހުރި އެއްޗެކެވެ. ވިޓަމިންސް އާއި މިނަރަލްސް ގިނަ އަދަދަކަށް ހަށިގަނޑަށް ލިއްބައިދޭ ބާވަތްތަކެކެވެ. ނަމަވެސް މޭވާ ބޭނުން ކުރެވޭ ވަގުތެއްގެ ސަބަބުން އެއިން ލިބޭ ފައިދާތަކަށްވުރެ ގެއްލުން މާ ބޮޑުވެ އެވެ.\nއެގޮތުން އިރުއޮއްސުމަށްފަހު މޭވާ ކެއުމަކީ ނިދަން އުނދަގޫވެ ހަޖަމުގެ މައްސަލަތައް ކުރިމަތިވާން މެދުވެރިވާ ކަމެކެވެ. މޭވާގައި ހިމެނޭ ހަކުރުން ލޭގެ ހަކުރުގެ މިންވަރު އިތުރުވެ ނިދަން އުނދަގޫވާއިރު އިރު އޮއްސުމަށްފަހު ހަށިގަނޑުގެ މެޓަބޮލިޒަމް ދަށްވުމުގެ ސަބަބުން ހަޖަމު ކުރަން އުނދަގޫވެ އެވެ.\nއެހެން ކަމުން މޭވާ ކެއުމަށް އެންމެ ރަނގަޅު ވަގުތަކީ ހެނދުނު ތެދުވެ ހައިބަނޑާ ކަމަށް މާހިރުން ލަފާދެ އެވެ. އެއީ އެ ގަޑިއަކީ ހަށިގަނޑުގެ މެޓަބޮލިޒަމް އެންމެ ރަނގަޅަށް ހުންނަ ވަގުތަށް ވީމަ އެވެ.\nމީގެ އިތުރުން ފާހަގަކޮށްލަން ޖެހޭ އަނެއް ކަމަކީ މޭވާއަކީ އިތުރު އެހެން ކެއުމަކާއެކު ކާން އެދެވިގެންވާ ކެއުމެއް ނޫން ކަމެވެ. އެގޮތުން މޭވާއިން ލިބެންވާ ފައިދާ އެންމެ ރަނގަޅު ގޮތުގައި ލިބޭނީ ހުހަށް ކެއުމުން ކަމަށް ސިއްހީ މާހިރުން ލަފާދެ އެވެ.\nމި ހުރިހާ ކަމަކަށް ބަލާއިރު ރޭގަނޑު މޭވާ ކެއުމުގެ ބަދަލުގައި ހެނދުނު މޭވާ ކެއުމަކީ އެންމެ ރަނގަޅު ގޮތްކަން އެނގިގެންދެ އެވެ.


އިލެކްޝަންސް ކޮމިޝަނުގެ ދެ އިމާރާތު ފޮޅާ ސާފުކޮށް ބެލެހެއްޓުން.\nއިލެކްޝަންސް ކޮމިޝަނުގެ ދެ އިމާރާތުގައި މުވައްޒަފުން ބޭނުންކުރާ ފާޚާނާތައް ސާފުކޮށް ބެލެހެއްޓުން.\nއިލެކްޝަންސް ކޮމިޝަނުގެ ދެ އިމާރާތުގައި ހަރުކޮށްފައިވާ ފަންކާތައް ފޮޅާ ސާފުކޮށް ބެލެހެއްޓުން.\nއިލެކްޝަންސް ކޮމިޝަނުގެ ދެ އިމާރާތުގައި މުވައްޒަފުން ބޭނުންކުރާ ގޮނޑި މޭޒު ފަދަ ތަކެތި ދުވަހުން ދުވަހަށް ފޮޅާ ސާފުކޮށް ބެހެއްޓުން.\nކޮމިޝަނުން ކުރިއަށް ގެންދާ އެކިއެކި ބައްދަލުވުންތައް / ވާރކްޝޮޕްތައް / ޓްރޭނިންގތަކަށް މީޓިންގ ރޫމްއާއި ޓްރޭނިންގ ރޫމް ތައްޔާރުކޮށް ދިނުމާއި ރިފްރެޝްމަންޓް ތައްޔާރުކޮށް ދިނުން.\nއޮފީސް ފޮޅާ ސާފުކުރުމާއި، މަސައްކަތްކުރަމުން ދާއިރު މަސައްކަތް ކުރަމުން ގެންދާގޮތް ބަލާ ރަނގަޅު ކުރަންޖެހޭ ކަންތައްތައް ރަނގަޅު ކުރުން.\nމަތީގައި ދެންނެވިފައިވާ މަސައްކަތްތަކުގެ އިތުރުން ހާލާތާއި ގުޅިގެން ކޮމިޝަނުން އަންގާ މަސައްކަތްތައް ކުރުން.\n5. މަސައްކަތުގެ ތަޖުރިބާ ހުރި ކަމުގެ ލިޔުން


SunOnline: Kurt zouma bulhalakah aniyaa kuri kamah iuthiraafu vejje, Hukum ivvun anna mahu 1 gai\nކާޓު ޒޫމާ ބުޅަލަށް އަނިޔާ ކުރިކަމަށް އިއުތިރާފު ވެއްޖެ، ހުކުމް އިއްވުން އަންނަ މަހު އެކެއްގައި\nއަހްމަދު އިޒްމީމް 25 May 2022, 09:17\nވެސްޓުހަމްގެ ކާޓު ޒޫމާ\nއިނގިރޭސި ޕްރިމިއާ ލީގުގެ ވެސްޓުހަމްއަށް ކުޅެމުން އަންނަ ޑިފެންޑަރު ކާޓު ޒޫމާ ބުޅަލަކަށް އަނިޔާކުރިކަމަށް އިއުތިރާފުވެއްޖެއެވެ.\nމިދިޔަ ފެބުރުއަރީ މަހުގެ ހަ ވަނަ ދުވަހު އޭނާގެ ގޭގައި ގެންގުޅޭ ބުޅަލަކަށް އަނިޔާކުރާ މަންޒަރު ސޯޝަލް މީޑިއާގައި ވަނީ އާންމުވެފައެވެ. އެ ވީޑީއޯގައި ޒޫމާގެ ގޭގެ ބަދިގޭގައި އޭނާ އެ ބުޅާ އުފުލާލައިގެން ހުންނަތަން ފެނެއެވެ. އެއަށްފަހު އިރުކޮޅަކުން އެ ބުޅާ ދުއްވައިގަތުމުން ފަހަތުން ދުވެ ބޫޓު ކިބައަކުން ދެ ފަހަރު ޖަހާތަން ވެސް ފެނެއެވެ.\nއެ ވީޑިއޯއަކީ ޒޫމާގެ ބޭބެ ކޮށްފައިވާ ވީޑިއޯއެކެވެ. އެ ވީޑީއޯ ސްނެޕުން މީހުންނަށް ފޮނުވުމާއެކު މުޅި ސޯޝަލް މީޑިއާގައި ޒޫމާއަށް ފާޑުކިޔައި އެ ވީޑީއޯ ވަނީ އާންމު ކޮށްފައެވެ.\nއިނގިރޭސި ވިލާތުގައި ދިރޭތަކެތި ހިމާޔަތްކުރުމުގެ ޤާނޫނުގެ ދަށުން ދިރޭ ތަކެއްޗަށް ޖިސްމާނީ ގޯނާ ކުރުމަކީ އަދަބު ލިބޭނެ ކުށެކެވެ.\nބުޅަލަކަށް ޖިސްމާނީ އަނިޔާކުރުމުގެ ތުހުމަތުގައި އުމުރުން 27 އަހަރުގެ ޒޫމާ އިއްޔެ ހެނދުނު އިރުމަތީ ލަންޑަންގެ ތޭމްސް މެޖިސްޓްރޭޓް ކޯޓަށް ވަނީ ހާޒިރުކޮށްފައެވެ. އަދި އެ ޤައުމުގެ ޖަނަވާރު ހިމާޔަތް ކުރުމުގެ ގާނޫނުގެ ދަށުން ދެ ދައުވާއަކަށް އޭނާ ވަނީ އިއުތިރާފުވެފައެވެ.\nއެ މައްސަލައާ ގުޅިގެން ޖަނަވާރު ހިމާޔަތް ކުރުމުގެ ޤާނޫނުގެ ދަށުން އޭނާއަށް ހުކުމް އިއްވުން އަންނަ މަހުގެ ފުރަތަމަ ދުވަހަށް ވަނީ ފަސްކޮށްފައެވެ.\nއެ ހާދިސާއާ ގުޅިގެން ވެސްޓް ހޭމް އިން ވަނީ ޒޫމާ ޖޫރިމަނާކޮށް އެ ފައިސާ ބޭރު ގައުމުތަކުގައި ހިންގާ ނުވަ ޖަނަވާރު ބަލަހައްޓާ ޗެރިޓީއަކަށް ހަދިޔާކޮށްފައެވެ. ނަމަވެސް އެ ހާދިސާއަށް ފަހު ޒޫމާއަށް އެ ޓީމުން ފުރުސަތު ދިނުމުން ސަޕޯޓަރުން ވަނީ ފާޑުކިޔާފައެވެ.\nފްރާންސްގެ ޤައުމީ ޓީމަށް ވެސް ކުޅެމުން އަންނަ ޒޫމާ ވަނީ ޤައުމީ ޓީމަށް ގޯލެއް ވެސް ކާމިޔާބު ކޮށްފައެވެ. އޭނާ ފުރަތަމަ ކެރިއަރު ފެށީ ފްރާންސްގެ ސެއިންޓް އެޓިއެން އިން 2011 ވަނަ އަހަރުގައެވެ. އަދި އޭނާ 2014 ވަނަ އަހަރު ޗެލްސީއަށް ބަދަލުވެ އެ ޓީމަށް 99 މެޗު ކުޅެދީ ހަ ގޯލު ޖަހައިދީފައިވެއެވެ. އަދި މިދިޔަ އަހަރު އޭނާ ވަނީ ވެސްޓްހަމްއަށް ބަދަލުވެ އެ ޓީމަށް 24 މެޗު ކުޅެދީފައެވެ.\nވެސްޓް ހަމް ބަލިކޮށް ޓޮޓެންހަމް ފަސް ވަނަ އަށް\nފަހު ވަގުތު ޖެހި ލަނޑާއެކު މޮޅުވެ ޔުނައިޓެޑް ހަތަރުވަނައަށް


Hadhiyaa Ehge Gothun Beynun Vany Dhe Dhai - Vaguthu\n9 މަސް ކުރިން ( ޑިސެމްބަރު 9, 2019 )\nސްކޮޓްލޭންޑްގެ ސިޓީއެއް ކަމަށްވާ ގްލާސްގޯގެ އުމުރުން 52 އަހަރުގެ އަންހެނަކު ހަދިޔާއެއްގެ ގޮތުން އެންމެ ބޭނުންވަނީ ދަތްޕިލައިގެ ކުރީ ދެ ދަތެވެ.\n3 ކުދިންގެ މަންމަ އެއްކަމަށްވާ އެންޖެލާ މެކްގިލްގެ ދަތްޕިލައިގެ ދެ ދަތް ވެއްޓިފައި ވަނީ ބިސްކޯދުކާން އުޅުގެ ތެރޭގައެވެ. އޭނާ ބުނެފައިވަނީ ދެ ދަތް ވެއްޓުމުން އޭނާއަށް އެނގިފައި ނުވުމުން ހެފުނީ ކަމަށެވެ. އަދި އެ ދެ ދަތަކީ ޖަހާފައިވާ ދެދަތް ކަމަށްވެސް އޭނާ ވަނީ ބުނެފައެވެ.\nއޭނާ ބެލި ޑޮކްޓަރުން ބުނެފައިވަނީ އެ ދެދަތް ބަނޑުން ނަގަން އުޅެފިއްޔާ އޭނާ އަށް ގެއްލުން ވެދާނެ ކަމަށެވެ. އަދި އެންމެ ރަނގަޅު ގޮތަކީ އެ ދަތް އޭނާ ކާ އެއްޗިއްސާއެކީ ހަޖަމްވެގެން ފާހަނާއަށް ދިއުން ކަމަށެވެ.\nއެންޖެލާ އެ ދެދަތް ޖަހާފައިވަނީ މިއޭނާގެ އަނގައި ކުރިން ހުރި ދެދަތް ހަލާކުވުމުންނެވެ. އޭނާ ދަތް ޖެހީ މިދިޔަ މަހު އެވެ. އޭނާގެ އެދެދަތް ހަލާކުވެފައިވަނީ އުމުރުން 11 އަހަރުގައި ފަތަން ގޮސް އުޅުމުގެ ތެރޭގައެވެ.\n"އެ ދެދަތް ހަލާކުވިއިރު އުމުރުން އެންމެ 11 އަހަރު. ފަތަންގޮސް އުޅެނިކޮށް ކުއްޖަކު ކުއްލިއަކަށް ފުއްމާލީ އަހަރެންގެ ބޯ މައްޗަށް. އެވަގުތު މޫނު މަތި ގޮސް ޖެހުނީ ޕޫލުގެ އަރިމަތީ" އެންޖެލާ ބުންޏެވެ.\nއެންޖެލާ ބުނީ އޭނާ އޮޅުމަކުން ދެ ދަތް ހެފިގެން ކަރުގައި އެޅުމުން ގަބޫލު ނުކުރެވެނު ކަމަށެވެ. ސަބަބަކީ ޑޮކްޓަރުންތަކެއް ޖަހާފައިވާ ދަތެއް ނައްޓާލައިގެން ދިއުމުން ކަމަށެވެ. އަދި އެގަޑީގައި އޭނާ ކާން ހުރި އެއްޗެއްގެ ސަބަބުން އެއްވެސް ގޮތަކަށް އެއީ ދަތެއްކަން ނޭނގުނު ކަމަށެވެ.\nއޭނާ ވަނީ އޭނާގެ އާއިލީމީހުން ގާތު ކްރިސްމަސް ކުރިއަށްއޮތުމުން ދެދަތް ހަދިޔާ ކުރުމަށް އެދިފައެވެ. އަދި އޭނާއަށް އެދެދަތް ލިބޭނެކަމުގެ އުއްމީދު އޮތްކަމަށްވެސް ވަނީ ބުނެފައެވެ.


mi haalathuga ves 45 massala akaai 77 dhauvaa sheet furihama kurevunu: PG - vNews.mv\nޕްރޮސިކިއުޓަރު ޖެނެރަލް ހުސައިން ޝަމީމް\nމިހާލަތުގައިވެސް ޝަރުއީ ކޯޓުތަކަށް 45 މައްސަލައަކާއި 77 ދައުވާޝީޓު ފުރިހަމަ ކޮށްފައިވާނެ: ޕީޖީ\nރިފާޢަތު Male' | 01 June 2020, 17:18\nކޮވިޑް-19 ގެ ސަބަބުން މާލެ ސަރަހައްދު ލޮކްޑައުން ކޮށްފައިވާ މިހާލަތުގައިވެސް ޕްރޮސިކިއުޓަރު ޖެނެރަލް (ޕީޖީ) އިން ޝަރުއީ ކޯޓުތަކަށް 45 މައްސަލައަކާއި 77 ދައުވާޝީޓު ފުރިހަމަ ކޮށްފައިވާނެ ކަމަށް ޕްރޮސިކިއުޓަރު ޖެނެރަލް ހުސައިން ޝަމީމް ވިދާޅުވެއްޖެއެވެ.\nޕީޖީ ހުސައިން ޝަމީމް ކުރެއްވި ޓްވީޓެއްގައި ވަނީ މޭމަހު ޕީޖީ އޮފީހުން 45 މައްސަލައެއްގައި 77 ދައުވާއެއްކޮށް ކްރިމިނަލް ކޯޓަށް ފޮނުވާފައިވާ ކަމަށެވެ. ހުރިހާ ލިޔެކިޔުމެއް ފޮނުވާފައިވަނީ އޮންލައިންކޮށް ކަމަށާއި މިކަމުން ޝަރުއީ ނިޒާމަށް ޓެކްނޮލޮޖީ ބޭނުން ކުރުމުގެ މުހިއްމުކަން ހާމަވާކަމަށް ޕީޖީގެ ޓްވީޓުގައިވެއެވެ.\nވީޑިއޯ ކޮންފަރެންސް މެދުވެރިކޮށް ޝަރީއަތްތައް ކުރިޔަށް ގެންދިޔުމަށް އޯޑިއޯ އަދި ވީޑިއޯ4ސިސްޓަމެއް ޕްރޮސެކިއުޓަރ ޖެނެރަލްގެ އޮފީހުގައި ގާއިމުކުރީ އެޕްރީލް މަހުގެ 14 ވަނަ ދުވަހުގައެވެ.\nމިކަން ހާމަކުރައްވާ ޕީޖީ ހުސެއިން ޝަމީމް ކުރެއްވި ޓްވީޓުގައި ވިދާޅުވެފައިވަނީ، ޖިނާއީ އަދުލުގެ ނިޒާމުގެ މަސައްކަތް ހުއްޓުމެތްނެތި ކުރިޔަށް ގެންދިޔުމަށް ކަމާގުޅޭ އިދާރާތަކާއެކު މަސައްކަތް ކުރުމަށް ތައްޔާރަށް ހުންނެވި ކަމަށެވެ. އެގޮތުން ކޮވިޑް-19 ގެ މި ހާލަތާއެކު އުޅެން މަސައްކަތަށް ބޭނުންވާ އޯޑިއޯ އަދި ވީޑިއޯ4ސިސްޓަމެއް ބަހައްޓައި އެ ސިސްޓަމްތައް ޗެކްކޮށްފައިވާކަމަށް ޕީޖީ ކުރެއްވި ޓްވީޓުގައިވެއެވެ.\nރާއްޖޭގެ އެންމެމަތީ ކޯޓް ސުޕްރީމް ކޯޓުން ޝަރީއައްތައް ވީޑިއޯ ކޮންފަރެންސް މެދުވެރިކޮށް ކުރިއަށް ގެންދިއުމަށް ނިންމަވާފައިވާކަމީ ޝަރީއަތް ކުރުމުގެ ނިޒާމަށް ލިބިގެންދިޔަ ވަރަށް ބޮޑު ކުރިއެރުމެއް ކަމަށްވެސް ޕީޖީ ވިދާޅުވިއެވެ.\nޖިނާއީ އިޖުރާއާތުގެ ގާނޫނުގެ ދަށުން ސުޕްރީމް ކޯޓުން މީގެކުރިން އެކުލަވާލާފައިވާ ޝަރީއަތް ކުރުމާބެހޭ ޖިނާއީ އިޖުރާއާތުގެ ގަވައިދުގައި ވީޑިއޯ ކޮންފަރެންސްކޮށް ޝަރީއަތް ހިންގޭނެ އުސޫލުތަކެއް ބަޔާން ކޮށްފައި ވީނަމަވެސް، އެ ގަވައިދުގައިވާގޮތުން ވީޑިއޯ ކޮންފަރެންސްގައި ކުރިއަށްގެންދެވެނީ ސިއްރު ހެކިބަސް ނެގުމާއި ރާއްޖޭން ބޭރުގައިތިބި މީހުންގެ އިތުރުން އެހެން ރަށްރަށުގައި ތިބި މީހުންގެ ހެކިބަސް ނެގުމުގެ އަޑުއެހުންތަކާއި އިބްތިދާއީ އަޑުއެހުންތަކެވެ.\nކްރިމިނަލް ކޯޓު ހުސައިން ޝަމީމް ރާއްޖެ ޕްރޮސެކިއުޓާ ގެނެރަލް\nމިހާލަތަކީ އެއްކަލަ "ގޮލާ" ޑީލް ނުހަދާ ހުންނާނެ ހާލަތެކޭ މީހަކު ހީކުރީތަ؟


ނިޒާރުގެ ސުވާލު: އައްޑޫ ރައްޔިތުންނަށް މުހިންމީ ދިދަ ދަނޑި ޖެހުމާއި ޕާކު ހެދުންތޯ؟ - Suvaadheeb\nއާޓިކަލް ޕޯސްޓްކުރީ ސުވާދީބު 1 އަހަރު ކުރިން أبريل 13, 2019 03427\nއައްޑޫގައި އާ ސަރުކާރުން ފެށި ފުރަތަމަ މަސައްކަތަށް އެމްޑީޕީ އަށް ނިސްބަތްވާ ހިތަދޫ ދެކުނު ދާއިރާގެ މެމްބަރު އަލީ ނިޒާރުގެ ފާޑުކިޔުން އަމާޒުކުރައްވައިފިއެވެ.\nނިޒާރު މިއަދު ފޭސްބުކްގައި ކުރެއްވި ޕޯސްޓެއްގައި ވިދާޅުވީ އާ ސަރުކާރާއެކު އައްޑޫ ސިޓީ ކައުންސިލްގެ ފުރަތަމަ މަސައްކަތަކަށް ވެފައިވަނީ ސިޔާސީ މަސައްކަތެއް ކަމަށެވެ. ނިޒާރު މިގޮތަށް ވިދާޅުވި ނަމަވެސް، ފީވެގެން ކުރިން ހިތަދޫ ސިޓީ ސްކޮޔާގައި ހުރި ދިދަ ނަގަން އުޅުމުން އެ ސަރަޙައްދަށް ވަޑައިގެން އެންމެ ބޮޑަށް ނުރުހުން ފާޅުކުރެއްވި އެއް ބޭފުޅަކީ އޭނާއެވެ.\n“އަސާސީ އެތަށް ކަމަކުން މަހުރޫމުވެފައިވާ އައްޑޫ ސިޓީގެ ރައްޔިތުންނަށް އެންމެ މުހިއްމީ ދިދަ ދަނޑި ޖެހުމާއި ޕާކު ފަދަ ތަންތަން ހެދުންތޯ؟” ނިޒާރު ސުވާލު އުފެދެއްވިއެވެ.\nއެމްޑީޕީ މަޖިލިސް ޕްރައިމަރީން ނާކާމިޔާބުވި ނިޔާޒު މިހެން ވިދާޅުވިއިރު އައްޑޫ ސިޓީ ހިތަދޫ ސިޓީ ސްކޮޔާ ސަރަހައްދުގައި ބޮޑު ދިދައެއް ނެގުމަކީ މި ސަރުކާރުގެ ފުރަތަމަ 100 ދުވަހުގެ ތެރޭގައި ހިމެނޭ ކަމެކެވެ. މިހާރު އައްޑޫ ސިޓީ ކައުންސިލުން އެކަމުގެ އަމަލީ މަސައްކަތް ފަށައިގެން ދަނީ ކުރަމުންނެވެ.\nއެމްޑީޕީން ބޭއްވި މަޖިލިސް ޕްރައިމަރީގައި ހިތަދޫ ދެކުނު ދާއިރާއަށް ވާދަކުރައްވައި އަލީ ނިޒާރަށް ވަނީ ނާކާމިޔާބުވެވަޑައިގެންފަ އެވެ. އިންތިޚާބު ނާކާމިޔާބުވެވަޑައިގަތީ ހިތަދޫ ދެކުނު ދާއިރާގެ އެމްޑީޕީގެ ރައީސް އިބްރާހިމް ނާޒިލް އާއި ވާދަކުރައްވައިގެންނެވެ. އެ އިންތިޚާބަށްފަހު ނިޒާރު ވިދާޅުވެފައި ވަނީ އެމްޑީޕީ ރީފޯމް ކުރަން ޖެހޭ ކަމަށެވެ.\nއޭގެ ފަހުން ނިޒާރު ގެންދަވަނީ އެމްޑީޕީގެ ހިންގުމަށް ފާޑުކިޔަމުންނެވެ. އެގޮތުން އެމްޑީޕީގެ އެތެރޭގެ ޕްރައިމަރީތައް ކުރިއަށް ގެންދާ އުސޫލަށް ބަދަލު ގެންނަންޖެހޭ ކަމަށް ވިދާޅުވެ އަލީ ނިޒާރު ވިދާޅުވީ އޭނާ އަކީ ނިމިދިޔަ ސަރުކާރުގައި ޕީޕީއެމަށް އެންމެ ބޮޑަށް ފާޑުކީ އެކަކު ކަމަށާއި ޕީޕީއެމުން އެމްޑީޕީއަށް ބަދަލުވި ގިނަ މީހުން ތިބީ ސީދާ އޭނާ ބަލިކުރަން ހިފާފައި ކަމަަށެވެ.\nއާ ސަރުކާރާއެކު އައްޑޫގެ ފުރަތަމަ ޕްރޮޖެކްޓް: ހިތަދޫ ބޮޑު ދިދަ އަލުން ނެގުން\nސުވާދީބު 1 އަހަރު ކުރިން يناير 21, 2019\nޒުވާނުންގެ އެކުވެރިޔާ އަހުމަދު ނާޒިމް ނާޒާ ދާއިރާގެ އަޑު އުފުލުމަށް ތެދުވެއްޖެ. ނުވިކޭނެ ނުވެސް ގަނެވޭނެ\nސުވާދީބު5މަސް ކުރިން يناير 21, 2020


SunOnline: Serbia camp ah furumuge kurin volley team ah raees hiyvaru dhevvaifi\nސާބިއާ ކޭމްޕަށް ފުރުމުގެ ކުރިން ރައީސް ވޮލީ ޓީމަށް ހިތްވަރު ދެއްވައިފި\nޢަބްދުﷲ އައިމަން 04 Jul 2019, 00:43\nގައުމީ ވޮލީ ޓީމު އިތުރު ތަމްރީނަށް ސާބިއާއަށް ފުރުމުގެ ކުރިން ރައީސް މުހައްމަދު ސޯލިހް އެ ޓީމާ ބައްދަލު ކުރެއްވުމުގެ ތެރެއިން --- ފޮޓޯ//ރައީސް އޮފީސް\nމި މަހު 19 އިން 29 އަށް މޮރިޝަސްގައި ބާއްވާ އިންޑިއަން އޯޝަންސް އައިލެންޑް ގޭމްސް (އައިއޯއައިޖީ) އަށް ތައްޔާރުވުމުގެ ގޮތުން، އިތުރު ތަމްރީނު ހޯދުމަށް ސަރބިއާއަށް މިރޭ ދަތުރުކުރުމަށް ހަމަޖެހިފައިވާ ޤައުމީ ވޮލީ ޓީމުގެ މެންބަރުންނާ ރައީސުލްޖުމްހޫރިއްޔާ އިބްރާހީމް މުޙައްމަދު ސޯލިޙް ބައްދަލުކުރައްވައިފިއެވެ.\nމިރޭ މުލީއާގޭގައި ބޭއްވެވި މި ބައްދަލުކުރެއްވުމުގައި، ރައީސުލްޖުމްހޫރިއްޔާ ދެއްކެވި ވާހަކަފުޅުގައި ފާހަގަކުރެއްވިގޮތުގައި މިއީ ޔޫރަޕްގެ ޤައުމަކަށް އިތުރު ތަމްރީނުތަކަށް ޤައުމީ ވޮލީ ޓީމަށް ދަތުރުކުރަން ލިބުނު ފުރަމަތަ މިފަދަ ފުރުޞަތުކަން ފާހަގަކުރެއްވިއެވެ. މި ފުރުސަތަކީ ދާދި ފަހުން ކުޅިވަރާ ބެހޭ މިނިސްޓަރު އަހުމަދު މަހްލޫފް ސާބިއާއަށް ކުރެއްވި ދަތުރުފުޅުގައި ހަމަޖެހިގެން ދިޔަ ކަމެކެވެ.\nރައީސް ވިދާޅުވިގޮތުގައި ސަރބިއާއަކީ ކުޅިވަރުގައި ބޮޑެތި ކާމިޔާބީތަކެއް ހޯދައިފައިވާ ޤައުމެކެވެ. އަދި މި ލިބުނު ފުރުޞަތުގެ ބޭނުން އެންމެ ރަނގަޅުގޮތުގައި ހިފުމަށް އެމަނިކުފާނު ވަނީ ޓީމުގެ ކުޅުންތެރިންނަށް ނަސޭހަތްތެރިވެވަޑައިގެންނެވިއެވެ.\n"އުންމީދަކީ މި ތަމްރީނުތަކުގެ އަލީގައި އައިއޯއައިޖީއިން ދިވެހި ޤައުމީ ވޮލީ ޓީމު މެޑައްޔެއް ހާޞިލްކުރުން" ރައީސް ވިދާޅުވި އެވެ.\nމި ބައްދަލުކުރެއްވުމުގައި ޤައުމީ ވޮލީ ޓީމުގެ ފަރާތުން ވާހަކަދެއްކެވި އެ ޓީމުގެ ކޯޗު ވިދާޅުވިގޮތުގައި، ސަރބިއާއަކީ ދުނިޔޭގެ ރޭންކުން ވޮލީ އިން 10 ވަނައިގައި އޮތް ޤާއުމުކަމަށާއި، މި ތަމްރީނުތަކުގެ ބޭނުން ފުރިހަމަގޮތުގައި ހިފައި، އައި.އޯ.އައި.ޖީގައި ޤައުމީ ވޮލީ ޓީމުން ބޮޑު ކާމިޔާބީއެއް ހޯދާނެކަމުގެ ޔަޤީންކަން ރައީސުލްޖުމްހޫރިއްޔާއަށް ވަނީ ދެއްވާފައެވެ.\nސާބިއާ ވަނީ 2011 ވަނަ އަހަރު ވޮލީއިން ޔޫރަޕްގެ އެއް ވަނަ ހޯދައިފަ އެވެ. އަދި އެންމެ ފަހުން އޮތް ޔޫރަޕްގެ މުބާރާތުގައި ސާބިއާ ވަނީ ލޯ މެޑަލް ހޯދައިފަ އެވެ. ރާއްޖޭގެ ގައުމީ ޓީމު އެގައުމުގައި ކޭމްޕް ކުރުމަށް ހަމަޖެހިފައި ވަނީ އަންނަ މަހު4- 14 އަށެވެ.


BREAKING: Fayyaz Beyru Kurumugai Iskoh Hunnevee Raees Nasheed - Vaguthu\nފައްޔާޒް ބޭރު ކުރުމުގައި އިސްކޮށް ހުންނެވީ ރައީސް ނަޝީދު\nލޯކަލް ކައުންސިލް އިންތިހާބަށް ކުރިމަތިލާ މެންބަރުން އާއި އެކު ރައީސް ނަޝީދު ރައްޔިތުންނާއި ބައްދަލު ކުރެއްވުން؛- ވަގުތު އިމޭޖަސް- މުހައްމަދު އަފްޒަލް\nސަރުކާރު ހިންގާ މައިޕާޓީ އެމްޑީޕީގެ މެންބަރުންތަކެއް އިސްވެ ތިބެ އިކޮނޮމިކް މިނިސްޓަރު ފައްޔާޒު އިސްމާއީލް އިތުބާރު ނެތްކަމުގެ މައްސަލަ މަޖިލީހަށް ވެއްދުމުގެ މަސައްކަތް ހުންނަވީ އެމްޑީޕީގެ ރައީސް އަދި ކުރީގެ ރައީސް މުހައްމަދު ނަޝީދު ކަމަށް މައުލޫމާތު ލިބިއްޖެ އެވެ.\nމި މައްސަލާގައި އުޅޭ އެމްޑީޕީގެ މެންބަރެއް ވަނީ މިކަން "ވަގުތު" އަށް ކަށަވަރު ކޮށްދެއްވާފައެވެ. ނަން ހާމަ ކުރަން ބޭނުން ނުވާ އެމްޑީޕީގެ މަޖިލިސް މެންބަރަކު ވިދާޅުވީ އެ މަސައްކަތް މީގެ ދެ ހަފްތާއެއްހާ ދުވަސް ކުރިން ފަށައިގެންފައިވާ ކަމަށެވެ.\nއޮގަސްޓް 12, 2020 15:16\nރައްޔިތުން ފެލާ ސަރުކާރު އައި ފަހުން ރައްޔިތުމީހާ ބިކަވެއްޖެ.. ކޮންމެ އެއްޗެކޭ ކިޔަސް ރައްޔިތުން މި އަނިޔާވެރި ރައްޔިތުން ފެލާ ސަރުކާރަށްވުރެ ރައްޔިތުން ލޯބިވަނީ ރައީސް ޔާމީންދެކެ.. މި ސަރުކާރުގެ ނާގާބިލުކަން އެއީ ރައީސް ޔާމީން މައްސަލައެއް ނޫން\nއޮގަސްޓް 12, 2020 15:18\nދިވެހި ރައްޔިތުންނައް މިވަރުގެ ބަލާއެއް އަލުން ނުޖެއްސެވިއްޔާ ރަގަޅު. ޢަހަރެމެން އުފާކުރަން މީނަ ބޭރުކުރަން ނަޝީދު އުޅޭކަމުގެ ޚަބަރު ލިބުމުން ޔާގޫތުގެއިން ނަޝީދުވެސް ބޭރުކުރި ޚަބަރައްވެސް އުފާކުރި.....\nއޮގަސްޓް 12, 2020 15:27\nއިކޮނޮމީ ނޭންްގޭ މީހެއް މިފަދަ މަގާމަކަށް އެއްގޮތަކަށްވެސް ކަމަކު ނުދާނެ. ބުނާތީ އަޑުއިވޭ ފައްޔާޒަކީ މިސަރުކާރުގެ ބުރޯއޭ. މިދެން ލައްކަ ވާހަކަ\nއޮގަސްޓް 12, 2020 15:28\nއޮގަސްޓް 12, 2020 15:40\nއެންމެފުރަތަމަ އިބޫގެއިތުބާރުނެތްކަމަށްނިންމާ އޭގެފަހުންފައްޔާޒުގައިގައަތްލެވޭނީ ފައްޔާޒަކީ އިބޫގެއިތުބާރުއޮތްމިނިސްޓަރެއް ތިޔަކޯޅުންގަނޑަކީ މިވެރިކަމުގެނިމުންކަންނޭގެ އެކަމުމިވެރިކަންވައްޓާލާބަޔަކު އިންތިހާބަކަށް ކުރަންޖެހޭހުރިހާ ޚަރަދަކާ ޒިންމާވާންޖެހޭނެ ރައްޔިތުންގެ ޓެކްސް ފައިސާއިން އެޚަރަދުކޮށްގެންނުވާނެ\nއޮގަސްޓް 12, 2020 15:52\nކޮންމެމީހަކުކުރިޔަސް ތިކަލޭގެ ވަކިކުރަން މާލަސްވެސްވެއްޖެ ތީމާމަތީގައި އިޅުއްވާ ބޭކަލެއް.\nއޮގަސްޓް 12, 2020 15:53\nކުރަން ދިމާކުރި އެއްވެސްކަމެއް ނުކުރެވުނު މިނިސްޓަރެއް މި ނޫނިއްޔަކާ ނުހުންނާނެ. އެއްކަލަ ބަންގާޅިންތައް ކޮބަޔޯ؟ މިނިވަން ވޭޖް ކަނޑައެޅުން ކޮބަޔޯ؟ ވަޒީފާ ގެއްލުނު ޒުވާނުންތައް ކޮބަޔޯ؟ މިއިން އެއްވެސް ކަމެއް ނުވިތާ ކަމެއްގެ ވާނުވާވެސް ނޭގުނު. އެކަމުގެ ޒިންމާ އެމްޑީޕީ ނަގާން ޖެހޭނީ ކީއްވެ. ބޮޑު މުސާރަ ދީފަފައްޔާޒު ބަހައްޓައިހެން ވީކަމެއް ހަރާމުން ހަރާން. އެ ޒިންމާ ނަގަން ޖެހޭނީ ފައްޔާޒު. އެމްޑީޕީގެ ޒިންމާއަކީ އޭނަ ބޭރުކުރުން.\nޜޫޅުމުގެ ހުޅުފަޅަނީ.،..ބޯގަންވިލާ ފެކްޝަން\nކެނެރީ ފެކްޝާން....މިއީ ވަރަށް ވާހަކަ\nބޮޑު ކަންތައްގަނޑެއް ހިންގާލަން ވެގެން އަރުވާލި އަޑެއްތީ ރައްޔިތުން ވިނާތިބޭތި!\nއޮގަސްޓް 12, 2020 17:03\nސަރުކާރެއް ބަނގުރޫޓު ވެއްޖެ ދެން ރަށްޔަތުން ކުޅިބަލަން މިހެން ތިބެންވީތަ ސޮޓެއްޖަހާފަ ބޭރުކުރަން ނިކުންނަންވެއްޖެއެއްނު..،\nއޮގަސްޓް 12, 2020 20:36\nރައީސް އަށް ބިރެއް ނުދެއްކޭނެ! ރައީސް ސޯލިހްގެ ސަޕޯޓަރުން ގިނަވާނެ! ބޮޑުވަޒީރު ދާންޖެހޭނީ މަހަށް!\nއޮގަސްޓް 12, 2020 20:55\nމިރާއްޖޭ ގައިގަވާއިދާ ޚިލާފަށް އުޅޭ ބިދޭސީން ، ނުރުހުމު ގައި، ފޮނުވާލާ މައްސަލައި ގައި ނަޝީދު، ފައްޔާޒް ދެކެ ރުޅި އަންނަނީ. އެކަން އެގޮތަށް ނުކުރެވޭނެ ކަމަށް ނަޝީދު ބުނެފާ ވެއެވެ.\nއޮގަސްޓް 12, 2020 21:04\nމި ނަޝީދަކީ އަބަދުވެ ސް ގަޑުބަޑު އުފަންދަން އުޅޭ ބޭކާރު މީހެއް. އެމްޑީޕީ މެންބަރުން މީނާއަށް ނޫނެކޭ ބުނުމުން ނޫނީ މި ގައުމަށް ހަމަޖެހުމެއް ނުލިބޭނެ. ގައުމަށް ޖެހިފައި އޮތް ބޮޑު އާފާތެއް މިކަލޭގެއަކީ\nއޮގަސްޓް 12, 2020 21:12\nއިރާދަކުރެއްވިއްޔާ މި ސަރުކާރު އަދި ކެނެރީގެ ޖާހިލު ނިކަމެތި ކުރައްވާ މޯނަގެ ނުބާ ނުލަފާކަމުން މި ޤއުމު ސަލާމަތް ކޮންދެއްވާފާންދޭވެ


SunOnline: Yaamin ah security dheefi, dhen beynun vanee inaayaithah\nއަހުމަދު ސާއިލް އަލީ 01 Dec 2021, 10:59\nރައީސް އަބްދުﷲ ޔާމީން އިއްޔެ ކޯޓަށް ވަޑައިގަތުމަށް ވެހިކަލަށް އަރާވަޑައިގަންނަވަނީ-- ސަން ފޮޓޯ: އަހުމަދު އައިމަން އަލީ\nކުރީގެ ރައީސް އަބްދުﷲ ޔާމީން އަބްދުލްގައްޔޫމަށް ކްރިމިނަލް ކޯޓުން ކުރި ފަސް އަހަރުގެ ޖަލު ހުކުމް، އިއްޔެ ސުޕްރީމް ކޯޓުން ބާތިލް ކުރުމާ ގުޅިގެން އެމްއެންޑީއެފްއިން އެމަނިކުފާނަށް ސެކިއުރިޓީ ދޭން ފަށައިފިއެވެ.\nގާނޫނު ބުނާގޮތުން ކުރީގެ ރައީސުންނަށް ލިބޭ އިނާޔަތްތަކުގެ ތެރޭގައި ސެކިއުރިޓީ އާއި ފައިސާގެ އިތުރުން އޮފީހެއް ހިންގުމުގެ ހަރަދު ހިމެނެއެވެ. ޖަލަށް ލާން ހުކުމް ކުރި ހިސާބުން އެ އިނާޔަތްތައް އޮތީ މެދުކެނޑިފައެވެ.\nއިއްޔެ ޖަލު ހުކުމުން މިނިވަންވެ ވަޑައިގެން ޔާމީން ގެއަށް ވަޑައިގެން ސަޕޯޓަރުންނާ ބައްދަލު ކުރެއްވީ ވެސް ސިފައިންގެ ސެކިއުރިޓީއާ ނުލައެވެ. މިނިވަންވި ހިސާބުން ސިފައިން ސެކިއުރިޓީ ހަމަޖައްސައި ނުދިނީތީ ޔާމީންގެ ވަކީލުން ވެސް ކަންބޮޑުވުން ފާޅުކުރިއެވެ.\nއިދިކޮޅު ކޯލިޝަންގެ ތަރުޖަމާން، ހީނާ ވަލީދު މިއަދު "ސަން" އަށް ވިދާޅުވީ ރެއިން ފެށިގެން ސިފައިން ޔާމީނަށް ސެކިއުރިޓީ ދޭން ފަށައިފައިވާ ކަމަށެވެ.\nނަމަވެސް ކުރީގެ ރައީސުންނަށް ދޭ އިނާޔަތް އަދި ނުލިބޭ ކަމަށާއި އެކަން ވަރަށް އަވަހަށް ހަމަޖެހިގެން ދާނެ ކަމަށް އުއްމީދު ކުރައްވާ ކަމަށް ހީނާ ވިދާޅުވިއެވެ.\nމަނީ ލޯންޑަރިންގެ ކުށް ސާބިތުވެ، ފަސް އަހަރަ ދުވަހުގެ ޖަލު ހުކުމެއް އިއްވައިފައިވާ ޔާމީނަށް ކޮށްފައިވާ ހުކުމް ބާތިލްކޮށް އެމަނިކުފާނު މިނިވަންކުރަން ސުޕްރީމް ކޯޓުން ނިންމައިފައިވަނީ ތިން ފަނޑިޔާރުންގެ އިއްތިފާގުންނެވެ.


Kuda huraage India muvahzafaku thunbulhi bahattan huhdha dhin massala hoonuvejje | Mihaaru\nކުޑަ ހުރާގައި މަސައްކަތް ކުރާ ދިވެހި މުވައްޒަފުން އެޗްއާރާ ބައްދަލު ކުރުން.\nކުޑަހުރާގެ އިންޑިއާ މުވައްޒަފަކު ތުނބުޅި ބަހައްޓަން ހުއްދަދިން މައްސަލަ ހޫނުވެއްޖެ\n17 ޖެނުއަރީ 2019 - 16:01 74 comments\nއެ ރިސޯޓްގެ ގަވައިދު ބުނާގޮތުން ހުރިހާ މުވައްޒަފުން ތިބެން ޖެހޭނީ މަތިމަހާއި ތުނބުޅި ބާލައިގެންނެވެ. އެ ހުއްދަ އެއްވެސް ގައުމެއްގެ އަދި ވަކި ދީނެއްގެ މީހަކަށް ވެސް އެ ރިސޯޓުން ނުދެ އެވެ.\nރިސޯޓް މުވައްޒަފުން ބުނާގޮތުގައި އިންޑިއާ އަށް ނިސްބަތްވާ ޕަންޖާބީ މީހަކު މިއަދު އެ ރިސޯޓްގެ ކައްކާއެއްގެ ވަޒީފާއަށް ނުކުތީ ތުނބުޅި އާއި މަތިމަސް ދިގުކޮށްގެން ހުރެ އެވެ. ދިވެހިންނަށް އެފުރުސަތު ނުދީ އިންޑިއާ މީހަކަށް ފުރުސަތު ދިން މައްސަލަ މިހާރު ވަނީ ބޮޑުވެފަ އެވެ.\nއެކަމާ ގުޅިގެން އެ ރިސޯޓުގައި މަސައްކަތް ކުރާ ދިވެހި 30 މުވައްޒަފުން އެޗްއާރު މެނޭޖަރާ ވަނީ ބައްދަލުކޮށްފަ އެވެ. އެ ރިސޯޓުގެ މުވައްޒަފަކު ނަން ނުޖަހަން ޝަރުތުކޮށް ބުނީ އެޗްއާރުން އަންގާފައިވަނީ އިންޑިއާ މީހާއަށް އެ ހުއްދަ އޮތް ނަމަވެސް ދިވެހިންނަށް އެ ހުއްދަ ނުލިބޭނެ ކަމަށެވެ. އެޗްއާރު މެނޭޖަރަކީ ވެސް އިންޑިއާ މީހެކެވެ.\n"ޕަންޖާބީ މީހާގެ ދީނީ ކަމެއްވީމަ އޭނާއަށް ތުނބުޅި މަތިމަސް ބެހެއްޓޭނޭ ބުނީ. ދެން އަޅުގަނޑުމެންގެ ކަންބޮޑުވުމަކީ ދީނީ ކަމެއްގެ ގޮތުގައި ތުނބުޅި ބަހައްޓަން އަޅުގަނޑުމެން ވެސް ބޭނުމޭ. އެކަމަކު އެ ފުރުސަތު ދިވެހިންނަށް ނޯންނާނެ ކަމަށް ބުނީ،" ކަންބޮޑުވުން ފާޅުކުރި މުވައްޒަފު ބުންޏެވެ.\nއެ ރިސޯޓުގައި 460 މުވައްޒަފުން އުޅޭއިރު އޭގެ ތެރެއިން 260 މީހުންނަކީ ދިވެހިންނެވެ. މުވައްޒަފުން ބުނީ ރިސޯޓުގެ އިސް މަގާމުތަކުގައި ތިބީ ގިނައިން އިންޑިއާ މީހުން ކަމަށާއި ދިވެހިންނާއި އިންޑިއާ މުވައްޒަފުން ތަފާތުކުރުން ވަރަށް ބޮޑު ކަމަށެވެ.\n"މިއީ އިންޑިއާ މީހުންގެ ނުފޫޒު އޮތް އެ މީހުންގެ ހާއްޔެއް،" މުވައްޒަފުންގެ ފަރާތުން ވާހަކަ ދެއްކި މީހާ ބުންޏެވެ.\nއެކަމާ ގުޅޭގޮތުން އެ ރިސޯޓުގެ ބަހެއް ވަނީ ލިބޭގޮތް ނުވެފަ އެވެ.\nބައިނަލްއަގުވާމީ ގޮތުން ޕްރެކްޓިސް ކުރާ އުސޫލުގައިވާ ގޮތުން ރިސޯޓް ފަދަ ދާއިރާތަކުގައި މަސައްކަތް ކުރާ މުވައްޒަފުން ތިބެން ޖެހޭނީ ތުނބުޅި އާއި މަތިމަސް ބާލައިގެންނެވެ. ރާއްޖޭގެ ހުރިހާ ރިސޯޓެއްގައިހެން އެ އުސޫލަށް އަމަލު ކުރެ އެވެ.\nއިތުރު ލިޔުންތައް އިންޑިއާ ޓޫރިޒަމް ވަޒީފާ ޓޫރިޒަމް އެމްޕްލޯޔީސް އެސޯސިއޭޝަން